In Sfânta Evanghelie după Luca aflăm că la vârsta de doisprezece ani, Iisus a petrecut 
trei zile în Templu, în mijlocul învăţaţilor Templului, ascultându-i şi răspunzând cu o 
mare uşurinţă la întrebările lor. Şi toţi care II auzeau se minunau de priceperea şi de 
răspunsurile Lui pline de adevăr care îi era inspirat de DUMNEZEU (2.47). Ce a 
discutat atunci Iisus, nu aflăm. Dar de atunci gândurile oamenilor revin tot mereu la 
întrebarea: oare ce s-a putut întâmpla în acele zile? Astfel se întreabă şi pastorul 
evanghelic Hermann Luger (mort în 1947), într-o mică lucrare (Biblia şi Noua 
Revelaţie): "Ce a putut spune Iisus cel de doisprezece ani învăţaţilor din Templu, încât a 
stat cu ei de vorba timp de trei zile? " Pentru toţi cei care îl iubesc pe Iisus şi vor să afle 
amănunte despre copilăria şi tinereţea Lui, a fost oferită această revelaţie. Ea a luat 
naştere într-o vreme când materialismul dialectic îşi serba primele triumfuri. In timp ce 
inimile se uscau sub arşiţa pustiitoare a ideilor care-l negau pe Cristos, într-un loc retras 
şi liniştit, un suflet simplu şi iubitor de DUMNEZEU l-a întâlnit în focarul cel viu al 
inimii sale pe Iisus. Binecuvântatul era misticul Jakob Lorber din Graz. Ca şi în cazul 
profeţilor Vechiului Testament, prin el a vorbit Spiritul atotputernic al lui DUMNEZEU 
pe care el l-a simţit şi l-a auzit ca pe o tainică voce interioară. 

Obiceiul examinării atente a copiilor în Templul din Ierusalim 

Era un vechi obicei şi o datină de necontestat în întreaga împărăţie a 
iudeilor ca ei să-şi aducă copiii la Ierusalim, la Templu, dacă aceştia 
împliniseră deja doisprezece ani, unde ei erau atent întrebaţi de 
bătrânii farisei şi de către învăţaţi despre tot ce-şi însuşiseră până la 
această vârstă, în special cu privire la învăţătura despre DUMNEZEU şi 
profeţi. 

Atunci pentru o asemenea examinare trebuia să fie achitată şi o 
anumită taxă, după care cei examinaţi, în măsura în care o doreau şi 
dacă în plus mai plăteau încă o mică taxă, puteau obţine în final un fel 
de certificat de capacitate. Dacă copiii astfel examinaţi se dovedeau 
excepţionali în toate privinţele, ei puteau fi primiţi după aceea şi în 
şcolile Templului, având astfel perspectiva de a deveni cândva slujitori 
aleşi ai Templului. 

Dacă părinţii puteau într-un anume fel dovedi că ei şi copiii lor 
proveneau din seminţia lui Levi, atunci primirea în şcolile Templului se 
făcea fără dificultăţi. Dar dacă ei nu puteau dovedi acest lucru, atunci 
primirea se făcea mai greu, ei trebuind în mod formal să-şi plătească 
cu o anumită sumă de bani admiterea în seminţia Levi şi totodată să 
aducă Templului o jertfă însemnată. 

Fetele erau excluse de la acest examen - cu excepţia cazurilor în care 
ele, fiind îndemnate de părinţi, doreau să fie examinate, pentru a fi cât 
mai plăcute lui DUMNEZEU. în acest caz ele erau examinate foarte 
minuţios de bătrânele Templului, într-o clădire specială şi în final 
primeau la rândul lor un certificat care atesta astfel toate cunoştinţele 
şi deprinderile care au fost dobândite de ele până atunci. Asemenea 



fete excepţional dotate ca inteligenţă şi foarte frumoase puteau apoi 
să devină soţiile respectate ale preoţilor şi leviţilor. 
Examinarea băieţilor, dar mai ales aceea a fetelor, dura puţin. Erau 
atunci puse câteva întrebări principale care erau folosite aproape 
întotdeauna şi pe care orice iudeu le învăţa şi le ştia pe de rost cu mult 
înainte. 

Răspunsurile respective la întrebările care erau bine cunoscute erau 
băgate dinainte în capul copiilor, astfel că nici nu apuca examinatorul 
să-şi termine bine întrebarea, că examinatul era deja gata cu 
răspunsul. 

în asemenea situaţii mai mult de zece întrebări nu primea nici un 
examinat, de aceea este uşor de înţeles că examinarea unui băiat abia 
dacă dura câteva minute. Mai ales că, dacă el răspundea foarte bine şi 
rapid la primele întrebări, celelalte nu i se mai puneau. 
După acest examen sumar băiatul respectiv primea un mic bilet cu 
care el şi părinţii lui se prezentau la aceeaşi casă la care se achitase 
taxa de examinare; după prezentarea bileţelului el şi familia sa 
trebuiau să mai achite suplimentar o mică taxă, dacă doreau cumva ca 
în schimbul bileţelului să primească un certificat al Templului. Copiii cu 
părinţi săraci trebuiau să prezinte într-o asemenea situaţie, un Signum 
paupertatis (certificat de sărăcie) căci altfel nu erau admişi la examen. 
Perioada examenelor respective era fie de Paşti, fie de sărbătoarea 
Tabenacolelor şi ea dura de obicei cinci până la şase zile. Dar înainte 
de a începe examinările în Templu, chiar cu câteva zile înainte, anumiţi 
slujitori ai Templului erau trimiţi prin hanuri ca să afle cam câţi 
candidaţi s-au adunat. 

Cei care doreau atunci să fie remarcaţi puteau să o facă, contra unei 
taxe, pentru că în acest fel le venea mai repede rândul la examen. Cei 
fără taxă rămâneau de obicei ultimii, iar pentru examinarea lor 
examinatorii nu-şi dădeau prea multă osteneală şi de obicei aceştia nici 
certificate nu primeau. Este drept că lor li se promitea în final că le va 
fi trimis un asemenea certificat, dar în realitate totul rămânea doar o 
simplă promisiune. 

Uneori se întâmpla însă şi ca unii băieţi de foarte mare spirit, înzestrare 
şi talent să pună la rândul lor întrebări examinatorilor şi să ceară 
felurite explicaţii despre un anumit aspect sau despre altul care fusese 
revelat în scrierile inspirate ale profeţilor. în asemenea împrejurări unii 
examinatori plini de orgolii şi ifose deveneau de obicei arţăgoşi şi 
supărăcioşi; căci la rândul lor examinatorii de atunci erau rareori mai 
buni cunoscători ai Scripturii şi profeţilor decât deplorabilii noştri 
învăţători de azi (această afirmaţie a fost făcută (scrisă) în anul 1859). 
Ei ştiau de multe ori foarte puţin, cunoscând doar atât cât să răspundă 
acceptabil la acele clasice întrebări. Dincolo de aceasta întunericul 
ignoranţei se întindea chiar şi în cazul examinatorilor. 
Desigur că atunci asistau la examen, ca un fel de comisari de examen, 
şi unii bătrâni şi învăţaţi. Ei însă cel mai adesea nu examinau, ci doar 



ascultau ceea ce se examina. Numai în cazuri cu totul deosebite, ca cel 
amintit mai înainte, dacă merita cu adevărat osteneala, începeau şi ei 
să se agite şi mustrau mai întâi pe un astfel de băiat care punea 
întrebări dificile, pentru îndrăzneala lui nechibzuită, de a se fi 
încumetat să-şi pună examinatorii într-o situaţie delicată (în care 
ignoranţa lor cu privire la acele subiecte ieşea şi mai mult în evidenţă), 
răpindu-le pe deasupra şi timpul. 

Dacă un asemenea băiat excepţional ca pregătire şi inteligenţă nu se 
lăsa astfel intimidat şi insista cu hotărâre asupra a ceea ce-şi 
propusese şi dorea să cunoască, atunci mai mult pentru a salva 
aparenţele faţă de popor decât de dragul adevărului, el era trecut în 
grupa celor care aşteptau şi atunci el trebuia să aştepte pentru a afla 
ulterior răspunsul la asemenea întrebări critice, până la o anumită oră 
din seară, şi abia atunci era din nou chemat şi audiat, 
în final, atunci când venea ora stabilită, aceşti băieţi care puneau 
întrebări dificile erau chemaţi, cu o oarecare stare de nemulţumire, din 
colţul lor şi atunci fiecare trebuia să-şi repete din nou întrebările puse 
de el mai înainte, iar unul dintre bătrânii sau învăţaţii care se simţea 
cât de cât capabil îi dădea de obicei un răspuns cât mai abscons şi 
foarte încâlcit, din care băiatul respectiv clar că nu devenea cu ajutorul 
lui mai deştept - iar poporul care asista şi el, în timpul acesta, se bătea 
cu palma în piept şi se minuna adânc cât este el de prost, mut, surd şi 
orb, faţă de profunzimea necercetată a Spiritului lui DUMNEZEU, care 
era atunci exprimată prin gura unui bătrân sau a unui învăţat şi în cele 
din urmă unii dintre aceşti oameni simpli şi neştiutori chiar îl dojeneau 
pe acel băiat pentru obrăznicia lui. 

Spiritualitatea cu totul excepţională a lui lisus - copil venit la 

Templu. 

Dania bătrânului Simon. 

Problema dificilă ridicată de lisus. 

Cuvântarea învăţatului mai tânăr. 

Dar un astfel de băiat cu adevărat spiritual nu a lăsat capul în jos în 
asemenea situaţie şi a zis: Tot ceea ce există în marea şi bogata lume a 
lui DUMNEZEU este luminat în timpul zilei de cea mai clară lumină 
solară şi chiar şi noaptea nu este niciodată aşa de întuneric, încât să 
nu vezi nimic: de ce oare trebuie ca tocmai această importantă 
învăţătură, care în esenţă are menirea de a arăta oamenilor cât mai 
clar şi cât mai limpede calea cea dreaptă spre adevărata tămăduire şi 
mântuire, ajunge să le fie dată acestora într-un mod atât de greoi şi 
încâlcit, încât aproape că nu mai este cu putinţă să o înţeleagă nici un 
suflet? 

Trebuie să ştiţi că băiatul care tocmai reproşase bătrânilor învăţaţi ai 
Templului acest lucru, eram Eu însumi (lisus) şi prin întrebarea mea 
simplă şi precisă i-am pus astfel într-o mare încurcătură, mai ales că la 



unison cu Mine tot poporul aflat de faţă a început să-Mi dea dreptate 
spunând: "Pe DUMNEZEUL lui Abraham, Isaac şi lacob - iată că acest 
băiat este uimitor de deştept şi fără îndoială că el trebuie să discute 
mai mult cu bătrânii şi învăţaţii! Vrem tocmai de aceea să depunem 
pentru el o danie însemnată în cutia milelor." 

Un israelit foarte bogat din Bretania (şi anume tatăl, pe atunci încă în 
viaţă, al lui Lazăr, Martha şi Măria) a păşit atunci cu curaj înainte şi 
pentru că Mă admira a depus pentru Mine o danie de 30 de pfunzi de 
argint şi ceva aur pur şi simplu pentru ca eu să pot discuta mai departe 
cu bătrânii şi învăţaţii Templului. 

Bătrânii şi învăţaţii au acceptat, bineînţeles, cu o foarte multă plăcere 
această danie mare, iar Eu am căpătat astfel dreptul de a angaja cu 
bătrânii Templului o discuţie cu totul extraordinară şi care cu siguranţă 
că era nemaipomenită până atunci. 

Această problemă şi primă întrebare deja amintită era însă din Isaia, iar 
răspunsul oferit la ea era extrem de mistic - fiind foarte abscons modul 
în care se răspundea la ea. După cum vom vedea, această întrebare a 
constituit motivul dezbaterii detaliate următoare, pe care o vom urmări 
şi noi. Cine o va citi cu o mare atenţie şi cu inima bună şi plină de o 
dragoste curată pentru DUMNEZEU, acela va obţine fără îndoială din ea 
multe lucruri foarte valoroase pentru sufletul şi mintea sa. 
înainte însă de a fi ajuns la dezbaterea care a avut loc după aceea mai 
pe larg, pentru că acum aveam plătită libertatea de a vorbi, am revenit 
la prima problemă pe care o ridicasem şi am început să-i chestionez pe 
bătrâni şi pe înţelepţii de la Templu, punct cu punct. 
Problema pe care Eu o ridicasem era însă luată din Isaia, cap. 7, 
versetele 14, 15 şi 16 şi versetele respective sună astfel: "Domnul 
DUMNEZEU însuşi vă va da un semn: priviţi şi veţi vedea că o fecioară 
va fi însărcinată şi în final ea va naşte un prunc pe care îl va numi 
Emanuel. El va mânca lapte şi miere, până când va ajunge să ştie să 
respingă răul şi să aleagă numai binele. Dar luaţi aminte căci mai 
înainte ca băiatul să înveţe să respingă răul şi să aleagă numai binele, 
ţara, pentru care vă temeţi, va fi părăsită de doi regi ai săi." 
Prima parte a problemei este: cine este fecioara şi cine este fiul ei 
Emanuel şi când va fi necesar ca un asemenea fiu să vină pe lume. 
Timpul indicat ar trebui să fi sosit deja, de vreme ce iată că ţara lui 
lacob a rămas de mai mulţi ani fără cei doi regi ai săi şi este stăpânită 
de păgâni. Oare nu cumva acel băiat născut acum doisprezece ani la 
Betleem într-un staul de oi de către Fecioara Măria, cea care a fost 
încredinţată tâmplarului losif -însă nu ca soţie, ci ca pupilă, după 
vechea datină a Templului - băiat pentru care au venit magii de la 
răsărit, spre a-l saluta ca pe Marele Rege promis iudeilor şi căruia, Ana 
şi Simon i-au obţinut de la Templu un certificat mare, cu ocazia tăierii 
împrejur - oare nu cumva El este tocmai acel Emanuel, despre care a 
prorocit Isaia? 
Ei bine, la această întrebare, nu lipsită de importanţă, un bătrân care în 



realitate era un amărât dornic de mărire deşartă, a început să 
pălăvrăgească nişte lucruri cât se poate de încâlcite, pe care nu vreau 
să le fac cunoscute,, pentru că, printre altele, M-a numit un băiat prost 
crescut, deoarece ştiam doar câte ceva despre ce înseamnă a fi născut 
dintr-o femeie. Atunci un învăţat mai tănăr şi cu-o înfăţişare ceva mai 
omenoasă s-a ridicat împotrivă şi a spus că asemenea cunoştinţe nu 
indică nici pe departe o proastă educaţie, deoarece, în special în 
Galileea, băieţii se maturizează mai devreme decât în acest Ierusalim 
degenerat, unde nu întâlneşti altceva decât lux, iar copiii sunt extrem 
de răsfăţaţi. El a mai spus că s-ar putea să Mi se dea un răspuns mai 
bun şi a adăugat că el garantează pentru Mine, deoarece consideră că 
Eu sunt bine familiarizat cu toate raporturile dintre oameni. Apoi a 
cerut ca ceilalţi băieţi să fie îndepărtaţi şi să se discute cu Mine ca de 
la bărbat la bărbat. 

Dar atunci bătrânul a bombănit ceva în barbă, iar Eu am întrebat apoi 
pe învăţatul cu înfăţişare ceva mai omenoasă despre situaţia cu 
naşterea din Betleem. Dar am remarcat că şi acesta a spus cu privire la 
aceasta ceva destul de complicat: 

(învăţatul mai tânăr a spus:) "Da, copil drag şi binecuvântat, de acea 
poveste aproape cu totul uitată, despre care s-a vorbit atât de mult la 
vremea aceea, nu s-a ales nimic, mai ales în ceea e priveşte prezicerea 
absconsă a profetului Isaia, care prevestea doar pentru timpul său, în 
imagini întotdeauna sumbre, căci din câte am auzit, după uciderea 
pruncilor din Betleem de către Irod - cu care prilej cu siguranţă că a 
fost tăiat şi cel care a fost salutat de Magii din Orient ca fiind Marele 
Rege al iudeilor - bătrânii respectivi au fugit din ludeea şi probabil nici 
nu mai sunt în viaţă; căci de atunci nu s-a mai auzit nimic de existenţa 
lor. 

Trebuie însă să fi fost ceva adevărat cu toată povestea asta, pentru că 
ea a făcut foarte multă vâlvă atunci; dar, în mod ciudat, doar câţiva ani 
după aceea, ea s-a pierdut în oceanul uitării totale aproape complet, 
încât acum, iată că nici un om nu mai pomeneşte nici o iotă despre 
ceea ce a fost şi, de fapt, nici nu merită să te osteneşti să mai spui 
vreun cuvânt despre aceasta: Simeon şi Ana sunt cunoscuţi ca fiind doi 
bătrâni exaltaţi ai Templului, care au făcut mai multor copii prevestri 
mesianice pe un ton hermetic, de au înnebunit destul de mulţi părinţi 
slabi din fire. 

Când Domnul DUMNEZEU i-a dat lui Moise Legile Sale pe Muntele Sinai, 
s-a cutremurat aproape întreg pământul, iar despre acea apariţie 
miraculoasă din pustiu s-a tot vorbit după aceea aproape patruzeci de 
ani încheiaţi şi tocmai de aceea aproape întreaga lume a trebuit să 
recunoască atotputernicia lui lehova. Cu atât mai mult, eu cred că îşi 
va face apariţia, zguduind întreaga lume, acel Mesia care va veni, 
despre care David cânta: "Deschideţi larg porţile şi uşile lumii înălţaţi, 
să intre împăratul slavei ! Cine este acest împărat al slavei ? EL este 
Domnul cel tare şi puternic, Domnul cel mereu puternic în luptă! 



Deschideţi larg porţile şi uşile lumii înălţaţi, să intre împăratul slavei ! 
Cine este acest împărat al slavei ? El este Domnul Savaot, El este 
împăratul slavei ! (David, 23, n.tr.) 

Si tu, copil bine-cuvântat, vei recunoaşte, desigur, că povestea cu 
naşterea din Betleem s-a pierdut fără urmă, iar în ceea ce priveşte 
sosirea mult aşteptată a lui Mesia, ea se va face pe căi bine stabilite! 
Gândeşte-te, numai, cum L-a prevestit David, şi ce trebuie făcut mai 
înainte, când marele împărat al slavei va coborî din cer la iudei: şi mai 
gândeşte-te că, desigur, toţi iudeii vor fi chemaţi cu câţiva ani mai 
înainte de mari profeţi - de exemplu de Mie, care va precede pe Domnul 
slavei - să pună cu toţii în practică ceea ce a ordonat marele rege 
David, pentru a se pregăti în vederea sosirii atât de măreţe a Trimisului 
Lui DUMNEZEU Cel Atotputernic! 

Gândeşte-te, copil binecuvântat, la tot ce ţi-am spus, şi vei înţelege că 
un lehova Savaot, nu vine chiar aşa de uşor pe lume. De aceea acum, 
că ştii tot ceea ce Ţi-am spus, du-te şi nu mai întreba de aşa ceva! 
Abia după asta am rostit Eu remarca amintită mai înainte, care a 
determinat pe omul bogat din Bretania să plătească pentru Mine acea 
taxă mare, spre a-Mi da posibilitatea de a aduce noi obiecţii la 
problema pusă de Mine şi de a Mă pronunţa în continuare cu privire la 
textele din Isaia referitoare la Mesia; căci el era unul din puţinii care 
aşteptau sosirea împăratului slavei după Mie, nu cu furtună şi foc, ci în 
vârtejuri uşoare de vânt. 

întrebarea înţeleaptă a băiatului - lisus către învăţaţi: 

Cine este atunci Fecioara şi cine este Fiul Ei? 

Răspunsul corect al învăţatului înţelept. 

După ce am căpătat astfel dreptul de a vorbi, M-am adresat Bătrânilor 
şi înţelepţilor, care Mi-au dat de înţeles că acum pot să vorbesc şi să 
întreb ce vreau, iar ei îmi vor răspunde cum se cuvine. Şi astfel Eu am 
reluat problema pusă mai înainte şi am spus: Cuvintele voastre, care 
aparent sunt atât de sigure, nu pot linişti marea şi nu pot opri foşnetul 
vântului. Doar un orb nu observă nimic din semnele acestui timp şi 
doar un surd nu este capabil să audă tunetele puternice ale istoriei 
acestui timp cu totul memorabil pentru întreg pământul. în timp ce 
Karmel şi Sion şi-au plecat capetele în faţa împăratului slavei, care 
soseşte, iar Muntele Horeb deja face să curgă lapte şi miere pe 
versantele sale, voi, care cei mai degrabă ar trebui să ştiţi şi să vestiţi 
şi poporul care aşteaptă, voi iată că nu ştiţi nici măcar o iotă! 
în acel moment toţi au făcut ochii mari, uitându-se când la Mine, când 
unii la alţii, neştiind ce să-Mi răspundă. 

După un timp unul dintre ei a spus: "Atunci vorbeşte tu mai departe 
despre ceea ce ştii!" 

Eu am spus: "Ceea ce Eu ştiu, ştiu foarte precis; şi să ştiţi că nu vă 
întreb ca să vă pun să-Mi explicaţi ceea ce Eu şi aşa ştiu, ci vă întreb 



numai ca voi să-Mi arătaţi cine este fecioara însărcinată despre care 
vorbeşte profetul Isaia, care va naşte pe Fiul Atotputernicului 
DUMNEZEU! De ce ea îi va da numele Emanuel? (DUMNEZEU este cu 
noi!) - De ce va mânca El lapte şi miere, ca să respingă răul şi să 
aleagă numai binele? Voi, ca învăţaţi, ar trebui totuşi să ştiţi ce a 
înţeles profetul prin fecioara care rămâne însărcinată şi care va naşte 
pe Fiul amintit! 

Eu sunt de părere că în acea poveste cu naşterea din Betleem se 
ascunde ceva mai mult decât credeţi voi, iar perechea aceea, 
cunoscutul tâmplar losif din Nazaret şi fecioara, devenită mai târziu 
soţia lui, inclusiv pruncul născut la Betleem, sunt încă în viaţă; căci, 
prin mijlocirea, cu adevărat înţeleaptă, a căpitanului roman Cornelius, 
ei au scăpat de grozăvia dezlănţuită de bătrânul Irod, iar acum ei 
trăiesc liniştiţi la Nazaret, în Galileea. 

Asemenea lucruri ştiu foarte bine Eu, un băiat de doisprezece ani, şi 
vouă, care le ştiţi pe toate, cum este cu putinţă să vă fie necunoscute? 
Mai ales că losif, care este unul dintre cei mai capabili tâmplari, a 
primit în toţi aceşti ani câte ceva de lucru pentru Ierusalim, iar voi îl 
cunoaşteţi destul de bine atât pe el, cât şi pe femeia lui, care este din 
Ierusalim şi a fost crescută la Templu până la vârsta de paisprezece 
ani. Nu este ea o fiică a Anei şi a lui loachim care, conform 
consemnărilor din cronicile voastre, a venit pe lume într-un mod 
ciudat? Ana era după cum se ştie, la o vârstă destul de înaintată, iar 
sarcina ei ar fi fost de neimaginat fără o minune Dumnezeiască! 
Ei, aceşti soţi, împreună cu pruncul lor nou-născut, au trăit după fuga 
lor din Betleem vreo trei ani în Egipt, anume în apropierea orăşelului 
Ostrazine, în limba veche egipteană Austrazhina, care echivalează în 
traducere cu lucru de groază, deci cu o fortăreaţă în care şi-au găsit 
moartea toţi duşmariii din epoca faraonilor. Mai târziu, duşmanii mai 
puternici ai vechiului Egipt au cucerit acest loc de groază, ca şi multe 
altele, de aceea, în zilele noastre, n-a mai rămas din locul şi lucrul de 
groază de odinioară nimic altceva decât vechiul nume, degenerat, 
căruia romanii i-au dat, fireşte, un alt înţeles decât vechii egipteni. 
Asta n-are nici o legătură, dar să ştiţi că am vorbit despre aceste 
lucruri care sunt cunoscute Mie, doar ca să vă numesc cât mai exact 
locul unde a stat timp de trei ani familia despre care vorbim. Se pare 
că de acolo s-au întors acasă la Nazaret, ca urmare a unei dispoziţii 
secrete de ordin superior, iar acum ei trăiesc cuvioşi şi foarte retraşi, 
deşi despre băiat, pe care şi Eu am cinstea să-L cunosc, se povestesc o 
mulţime de minuni. Căci iată, chiar elementele naturii ascultă de El, iar 
cele mai sălbatice animale ale pădurilor şi pustiurilor fug, dacă El vrea 
aceasta, din faţa privirii lui, mai speriate decât din faţa a mii de 
vânători. Căci, în această privinţă, El este de mii de ori mai tare decât 
cel mai iscusit vânător! - Şi cum este cu putinţă că despre toate 
acestea voi chiar nu ştiţi nimic?! Spuneţi-Mi însă absolut sincer şi 
corect, dacă, într-adevăr, chiar n-aţi auzit nimic despre toate acestea!" 



Atunci a spus un alt bătrân, care era animat de gânduri ceva mai bune: 
"Da, recunosc că despre toate acestea am auzit deja câte ceva, ca şi 
despre faptul că tâmplarul, pe care-l cunoaştem destul de bine, şi 
tânăra lui soţie Măria, s-ar fi stabilit la Nazaret. Dar că băiatul care face 
asemenea minuni ar fi acelaşi cu cel născut acum doisprezece ani la 
Betleem, nu ştim şi chiar ne îndoim că ar fi acelaşi! Şi oare cum s-ar 
putea şti dacă acel băiat este chiar "Emanuel", despre care vorbeşte 
profetul?" 

Eu am spus: "Dacă nu este El acela, de unde îi vine atunci toată 
puterea Sa nemaipomenită pe care o are asupra tuturor forţelor 
naturii? Şi atunci cine este fecioara de care vorbeşte profetul şi cine 
este Emanuel?" 

Bogatul din Betania a spus: "Ascultaţi şi luaţi aminte că acest băiat 
posedă o inteligenţă uriaşă! îmi vine să cred că el ar fi un Mie tânăr, pe 
care acel copil-minune din Nazaret îl trimite la noi, pentru a ne pregăti 
că de fapt acel Emanuel prezis de profet există acolo! Căci, când i s-a 
mai întâmplat vreodată unuia dintre noi să audă vorbind într-un mod 
atât de înţelept pe un băiat de doisprezece ani, afară doar de Samuel?! 
De aceea eu consider că trebuie să purtaţi cu acest băiat o discuţie cât 
mai convingătoare, altfel nu scăpaţi de el! Va trebui prin urmare să i-l 
explicaţi cât mai limpede pe profet şi, în acelaşi timp, trebuie şi voi să 
aflaţi ce ştie el despre Fecioara Măria, fiica miraculoasă a lui loachim şi 
Ana, care, când au murit, au încredinţat Templului toate bunurile lor 
mai importante. De fapt, eu ştiu că Templul Ie-a luat cu forţa, drept 
plată pentru creşterea fiicei Măria la Templu şi Ie-a confiscat ca pe nişte 
bunuri fără stăpân. 

Ce credeţi voi, absolut sincer şi drept, despre acea fecioară? Dacă e să 
ne luăm după profet, atunci arînsemna că timpul, descris de el cu 
precizie, a sosit, iar miracolul Dumnezeiesc privind fecioara în discuţie 
nu mai poate fi contestat! Şi dacă, în ciuda evidenţei, ar mai fi ceva de 
contestat, atunci aceasta arînsemna un sacrilegiu din partea noastră a 
tuturor, dacă aflând toate acestea nu ne-am interesa mai în amănunt şi 
mai îndeaproape! 

Atunci, bătrânul supărat a spus: "Tu nu înţelegi nimic, dar cu toate 
acestea vorbeşti precum orbul care laudă splendoarea culorilor şi dai 
astfel băiatului apă la moară!" 

La aceste cuvinte Eu am spus: "Este într-adevăr un lucru foarte ciudat, 
că un sărman flamand îşi închipuie că toţi cei care sălăşluiesc 
împreună cu el sunt la fel de flămânzi ca şi el! întotdeauna un prost îi 
consideră, fără să ezite, pe ceilalţi mai proşti decât el. Pentru un orb 
este orb chiar şi omul cu vederea cea mai bună, iar pentru surd toţi 
ceilalţi sunt nişte surzi! 

Crezi tu, bătrân furios, că în afară de tine nimeni nu mai ştie nimic? O, 
aici află că te înşeli foarte tare! Priveşte, Eu sunt doar un băiat, dar cu 
toate acestea aş putea să-ţi povestesc şi să-ţi fac cunoscute multe 
lucruri, pe care înţelepciunea ta ursuză nici nu Ie-a visat! 



De ce crezi tu că bogatul Meu Simeon din Betania, care a străbătut 
India, Persia, Arabia, Egiptul, Spania, Roma şi Atena, n-ar putea şti 
ceva, ceea ce tu nici în vis n-ai visat?! Atunci, cu ce drept vrei să-l 
acuzi de neştiinţă?! - Eu însă îţi spun, că el judecă absolut corect, iar 
voi trebuie, de aceea, să faceţi ceea ce el vă cere pentru banii plătiţi! 
Dacă cineva tocmeşte o slugă pentru o treabă, atunci sluga trebuie să 
facă acea treabă pentru care este plătită. Dacă nu vrea, sau nu poate, 
atunci stăpânul are, desigur, dreptul să ceară, de la sluga leneşă sau 
nepricepută, banii înapoi! -Voi iată că aţi acceptat o plată bună - dar nu 
vreţi să faceţi nimic în schimb, sau nu puteţi! Nu are acum Simon 
dreptul să-şi ceară înapoi banii pe care vi i-a dat?" 
A spus atunci un comisar şi judecător roman, care era un bun 
cunoscător al dreptului: "Priviţi-I pe acest băiat! Este un jurist 
desăvârşit, el ar putea chiar acum să fie judecător pentru orice 
neînţelegere. Depoziţia sa se întemeiază cu totul pe principiile noastre 
de drept şi, dacă Simon din Betania îmi cere acest lucru, eu trebuie în 
final să declar deschis Exequatur! (să fie adus la îndeplinire!)". 
După aceasta el s-a apropiat de Mine, M-a mângâiat, M-a alintat şi apoi 
mi-a spus: "Tu eşti un copil atât de drăgălaş şi cu buclele acestea atât 
de frumoase şi bogate, să ştii că sunt fermecat de Tine şi simt că Te 
iubesc nespus de mult. Pentru tine vreau să folosesc de acum înainte 
toate bunurile mele şi să-ţi port de grijă, ca să ajungi cineva mare!" 
Eu am spus: "Că Mă iubeşti, ştiu şi simt aceasta foarte bine, căci în 
pieptul tău bate o inimă bună şi credincioasă, şi poţi fi sigur că şi Eu te 
iubesc foarte mult! Dar de creşterea Mea nu este nevoie să te 
îngrijeşti, căci deja există Cineva (DUMNEZEU), care are permanent 
grijă de asta!" 

Atunci a venit însă şi Simon din Betania la Mine şi M-a întrebat foarte 
uimit: "Spune-mi, copile, care eşti dintre toţi copiii cel mai frumos, cel 
mai drag şi cel mai drăgălaş, de unde ai aflat Tu cum mă numesc şi pe 
unde am umblat? 

Eu am spus: "O, nu trebuie să te miri deloc, căci dacă vreau să ştiu 
ceva, atunci află că stă în firea Mea să ştiu acel lucru! în ce fel, nu are 
rost să-ţi explic căci n-ai putea înţelege acum! - Dar să ne întoarcem 
acum la problema noastră şi să vorbim despre acea "fecioară"! Voi, 
preoţi şi învăţaţi, vreţi să lămuriţi mai îndeaproape această problemă 
sau nu?! 

Atunci unul dintre capetele mai luminate care se afla printre bătrânii de 
la Templu a spus: "Da, da, da, nu este altceva cu putinţă, decât să-i 
spunem băiatului acestuia adevărul curat, aşa că trebuie să i-l explicaţi 
pe Isaia în conformitate cu teoria corespondenţelor oculte din Kabbala 
şi atunci el nu va mai găsi nici o portiţă prin care să strecoare o nouă 
întrebare!" 

După aceasta a păşit în faţă un învăţat care părea a fi foarte înţelept şi 
a spus: "Acum, tinere însetat de învăţătură, adună-ţi bine gândurile, 
ascultă cu atenţie şi pricepe: Prin fecioară trebuie să ştii că profetul nu 



a înţeles o fată din carne şi oase, ci s-a referit numai la învăţătura pe 
care DUMNEZEU a dat-o prin Moise copiilor acestei lumi. în sens 
restrâns, noi, preoţii, menţinem vie această învăţătură şi legea. 
Iar noi, în calitate de reprezentanţi ai cuvântului viu al lui DUMNEZEU, 
nutrim cea mai adâncă speranţă că vom face astfel ca această 
învăţătură să se nască şi să se răspândească în întreaga lume, ca să-i 
aline pe păgâni. Şi această speranţă vie şi adevărată este ceea ce 
profetul a înţeles prin sarcina fecioarei; iar fiul, pe care ea urmează să-l 
nască şi îl va naşte, sunt tocmai păgânii care vor accepta învăţătura 
noastră, aceştia vor spune atunci şi, deci, vor fi numiţi: Emanuel, adică 
DUMNEZEU este şi cu noi! Şi mai trebuie să afli că asemenea lucruri s- 
au întâmplat şi înainte de noi şi se întâmplă şi acum, chiar mai puternic 
şi cu mai multă ardoare! 

Şi acest fiu va mânca miere şi lapte, va respinge răul şi va alege numai 
binele. Prin miere profetul a simbolizat acolo dragostea curată şi tot 
ceea ce este cu adevărat bun în ea, iar prin lapte el a simbolizat 
înţelepciunea lui DUMNEZEU, de care au parte oamenii care urmează 
neabătut învăţătura şi legea; căci cine şi-a însuşit cu adevărat şi într-un 
mod viu iubirea şi înţelepciunea lui DUMNEZEU, acela aruncă singur de 
la sine tot ce este rău şi vrea şi alege numai binele! 
Vezi, deci, dragă copile, că în vorbele tainice pline de Spirt, în 
maximele şi spusele profetului se ascund cea mai profundă 
înţelepciune şi purul adevăr! Ele au toate doar un sens ascuns, 
spirtual, care însă se descoperă doar pentru acela care este cu 
adevărat un învăţat şi i se dezvăluie prin simboluri şi imagini materiale, 
prin învăţătura fidelă şi adevărată a analogiilor. Un profan nu poate 
intui aşa ceva căci dacă oricine ar putea aceasta, atunci toate şcolile 
înalte ar fi absolut de prisos, iar Moise n-ar fi avut nevoie să-şi 
numească proprii preoţi şi învăţaţi pentru administrarea învăţăturilor şi 
legilor Domnului! - înţelegi tu acum această singură interpretare 
adevărată şi corectă a profetului tău, care până acum a fost neînţeles 
de tine!" 

Copilul lisus cere din nou să i se răspundă la întrebarea sa 

referitoare la Isaia 9, 5-6 

Eu am spus: "O, da, află că ceea ce ai prezentat tu atât de bine, Eu am 
ştiut de mult, şi consider că ai fi putut să nu te mai osteneşti atâta să- 
Mi explici. Eu însă rămân pe poziţia mea şi nu scap din vedere pe 
Fecioara Măria!" 

De ce oare a spus profetul (Is. 9, 5-6:) "Ni s-a născut un prunc, un fiu 
ne-a fost dat, a cărui stăpânire este pe umerii Lui şi El se numeşte: 
Minune, Sfetnic, Putere, Erou, Trimisul Tatălui-cel-veşnic (DUMNEZEU), 
Domn-al-păcii; pentru că stăpânirea lui să fie mare, iar pacea pe care 
El o va instaura să fie fără de sfârşit pe scaunul lui David şi în 
împărăţia lui, pentru ca astfel s-o întemeieze şi s-o întărească cu 

înţelepciune şi dreptate, de-acum în vecii vecilor! - Asemenea lucruri 
va face râvna Domnului Savaot. 

Ce fel de prunc şi ce fel de fiu este acela, care ne este dat? N-o fi totuşi 
chiar acel copil născut la Betleem într-o iesle? Căci ni se mai spune de 
asemenea: La Betleem într-o iesle şi se va naşte un rege iudeilor: 
acesta va întemeia o nouă împărăţie, care nu va avea sfârşit în vecii 
vecilor! - Cum înţelegi tu, kabballstule, toate acestea? 
Toţi s-au privit atunci încurcaţi unii pe alţii şi au spus: 
Dar de unde şi-a însuşit băiatul acesta astfel Scriptura? Noi ştim că în 
total există foarte puţine copii, dintre care sunt complete doar vreo 
zece, iar acestea doar noi ştim unde se află şi nici un profan nu poate 
ajunge în apropierea lor. Ce-i drept, trebuie să adăugăm că samaritenii 
mai au un al unsprezecelea exemplar, care însă este fals şi conţine o 
serie de adaosuri, ce nu sunt altceva decât curată poezie orientală. 
După aceea unul mai răutăcios M-a întrebat: Acum să-mi spui tu mie 
ceea ce am să te întreb: de unde şi când ţi-ai însuşit tu cunoaşterea 
atât de desăvârşită a Scripturii şi, mai ales, a profeţilor? 
Eu am spus: Tu ai la fel de puţin dreptul să Mă întrebi pe Mine aşa 
ceva, pe cât am Eu să te întreb pe tine cum se face că tu, ca preot, nu 
ţi-ai însuşit încă deloc Scriptura - nici în cuvinte şi, cu atât mai puţin, în 
fapte! Dă-mi acum un răspuns la ceea ce te întreb şi pentru ceea ce ţi 
s-a plătit! De toate celelalte fă-ţi griji mai puţine sau deloc, căci pe tine 
toate acestea nu te-au costat nimic, nici osteneală, nici timp, nici vreo 
grijă cât de mică sau vreo altă jertfă. De altfel, voi nu faceţi nici o 
cinste deosebită învăţământului vostru de aici, din Ierusalim, dacă 
instruirea evident foarte bună a unui băiat din Galileea vă provoacă 
atâta admiraţie, căci reacţionând în acest fel dovediţi că băieţii voştri 
de aici abia se ridică deasupra animalelor în ceea ce priveşte 
instruirea! 

La această observaţie a Mea, puţin cam dură, comisarul roman a 
început să râdă tare şi chiar Simon abia îşi putea ţine râsul. 
Comentatorul cel tăios s-a retras însă şi s-a aşezat foarte oţărât în 
spate, pe o bancă. 

A urmat apoi un superior al sinagogii din Betleem, care era, de 
asemenea, prezent la examinarea băieţilor în Templu: Văd deja, că 
trebuie să încerc să găsesc o soluţie, altfel nu mai terminăm cu acest 
băiat! El are dreptul, obţinut prin plată, de a ne întreba o săptămână 
întreagă; trebuie să-i stăm la dispoziţie, fie că vrem sau nu! Dacă ne dă 
atăta bătaie de cap cu prima întrebare, atunci să încercăm să 
răspundem mai întâi la întrebările sale ulterioare! 
Minte, observăm cu toţii că are destulă şi o inteligenţă sclipitoare 
naturală din belşug aşa că eu consider că nu o vom scoate cu el la 
capăt, până n-o să vrem şi noi, ceea ce vrea el. El doreşte o relatare 
obiectivă despre naşterea unui prunc, acum doisprezece ani, într-o 
iesle la Betleem, şi aceasta pot să i-o ofer eu, deoarece eram atunci, ca 
şi acum, superiorul sinagogii de acolo! 

Cuvântul superiorului sinagogii din Betleem şi răspunsul 
băiatului - lisus. Tentativa nereuşită a bătrânului fariseu de a 

întrerupe discuţia 

Zicând acestea Superiorul sinagogii s-a întors către mine şi Mi-a spus: 
Nu-i aşa că tu vrei să afli de la noi toate amănuntele despre acea 
naştere memorabilă din Betleem? 

Eu am zis: O, în privinţa asta poţi să stai liniştit, căci referitor la 
aceasta mie totul îmi este cu mult mai familiar şi mai cunoscut decât 
oricăruia dintre voi! De la voi eu nu doresc acum să aflu decât dacă şi 
în ce măsură întâmplările de atunci din Betleem au vreo legătură cu 
prezicerile profeţilor şi în special cu prezicerile lui Isaia. Despre asta 
este vorba înţelepţilor şi nu despre altceva! 

Superiorul sinagogii din Betleem a spus atunci: Ei bine, dragul meu 
copil, vezi, tu ceri de la noi nişte lucruri pe care noi nu suntem în stare 
să ţi le dăm decât cu greu, sau chiar deloc! Este adevărat că între 
prorocirile profetului Isaia şi acea naştere, petrecută acum doisprezece 
ani într-o iesle din Betleem - deci într-un loc care a fost desemnat de un 
profet - putem căuta, şi chiar găsi cu oarecare uşurinţă, o anumită 
legătură: dar, dragul meu, câte asemenea lucruri nu s-or fi petrecut, 
din vremea lui Isaia până azi, şi totuşi, iată că nici urmă de vreun 
Emanuel! 

ludeea a rămas deja în mai multe rânduri fără rege, iar unele fete din 
Betleem au mai născut câte un copil în câte o iesle, uneori chiar cu 
mare ceremonie - deşi arareori - dar totul a fost considerat atunci ca o 
întâmplare naturală. 

Oamenii slabi şi superstiţioşi, influenţaţi şi de magicieni din India şi din 
Persia, dornici de câştig, şi de ghicitori în stele - de care nu am dus 
niciodată lipsă - au ştiut să profite de o asemenea situaţie. Cunoscând 
prezicerile profeţilor, ei au folosit aceste situaţii speciale, şi, cu o mână 
de profeţi serioşi au prezis evreilor orbi cum că, iată, s-a născut acel 
Mesia pe care îl aşteptau. ar timpul, această putere implacabilă care 
distruge tot ce creează omul - opere, legende şi poezii, a demonstrat 
până la urmă cu totul altceva şi astfel totul s-a prăbuşit în prăpastia 
fără fund a uitării, iar nouă ne-a parvenit doar o poveste trecătoare, 
vanitoasă şi încâlcită peste poate. Prezicerile profeţilor sunt nişte 
tablouri mistice, la care omenirea va mai rumega fără îndoială, sute de 
ani; şi cu greu va putea vreun popor să găsească o soluţie pe acest 
pământ. 

Vezi, deci, copile drag, aşa stau lucrurile şi cu povestea de acum 12 ani 
ani Betleem, căci toţi magicienii, povestitorii şi cititorii în stele se tot 
învârt în jurul acestui loc, tocmai pentru că a fost descris de profeţi, 
iscodind dacă nu se întâmplă cumva ceva, ce ar putea fi exploatat în 
folosul lor. Naşterea de acum 12 ani a fost pentru ei ca o ploaie mare 
pentru ogoarele lor uscate. 
Pentru darurile oferite Fecioarei, cei trei magi din Persia, au fost 



12 



recompensaţi de păstori cu o mulţime de oi, viţei, vaci şi boi. Şi n-au 
făcut zadarnic călătoria lor. Dar iată că s-au scurs abia 12 ani de atunci 
şi deja nimeni nu se mai gândeşte la această poveste! 
Nu mă minunez câtuşi de puţin că tu, care vii din Galileea, aduci cu 
tine această istorie, căci Galileea a fost întotdeauna o ţară plină de 
exaltare, din care motiv a şi fost numită de cei bătrâni ţară din care 
niciodată nu va ieşi un profet adevărat. 

Cu asta, dragul meu copil, sper să-ţi fi răspuns complet la aşa zisa ta 
întrebare-cheie! Se prea poate ca lehova să fi promis cândva evreilor 
năpăstuiţi un erou, care să-i ridice din nou la rangul de popor liber: dar 
aşa cum se prezintă acum situaţia, nu există nici cea mai mică 
perspectivă. 

Cum ar trebui să arate un asemenea erou şi de unde ar putea veni el, 
ca să se poată măsura cu forţa uriaşă a romanilor?! 
Asta s-ar putea întâmpla poate peste vreo mie de ani, dacă toate 
celelalte mari puteri ale lumii, inclusiv Roma, ar slăbi, dar acum nu se 
întrevede nici o speranţă, iar problema ridicată de tine se risipeşte în 
van, adică nouă nu ne vorbeşte despre nimic şi se pierde într-un nimic 
absolut. Ei, acum te-ai lămurit? 

Eu am răspuns: Da, da, aşa cum judeci tu îngust totul, cu măsura 
acestei lumi, ai putea avea dreptate. Dar aici trebuie să fie folosită o 
măsură spirituală, de care tu pari să nu ai habar, aşa că, până la 
urmă, cu toată vorbăria ta, aparent plină de experienţă, despre 
problema care Mă interesează pe Mine, n-ai spus aproape nimic. 
Căci Mesia, când va veni, nu va întemeia pe pământ o împărăţie 
materială, ci una spirtuală, iar această împărăţie nu va avea 
sfârşit, aşa cum şi profetul Isaia a prorocit despre venirea lui Mesia. 
Ce înseamnă o împărăţie spirtuală pe pământ? Aceasta nu este o 
împărăţie cu aspect exterior, căci în realitate ea se va revela în 
oameni, iar omul care va ajunge cu adevărat în această împărăţie 
când încă este pe pământ, va fi cu adevărat viu în veşnicie, şi nu va 
mai vedea, nici simţi moartea în veci, aşa cum au prezis David, Daniel 
şi Isaia. 

Dacă voi spuneţi că aşa se pune problema cu făgăduitul Mesia, din 
care motiv acea naştere minunată din Betleem vă apare atât de lipsită 
de importanţă? DUMNEZEU a ferit cu puterea Sa pe acel copil minunat 
de mâna ucigaşă a lui Irod, şi iată că el trăieşte şi azi, desigur foarte 
retras, şi are o putere imensă asupra elementelor din jur, aşa cum 
numai DUMNEZEU mai are. Nimeni nu se poate ascunde niciodată de 
El; dar dacă El vrea să se ascundă de ceilalţi oameni, apoi atunci, 
nimeni nu mai este în stare să-L găsească, până când El însuşi nu se 
lasă găsit. 

El nu a învăţat niciodată să scrie şi să citească, dar cu toate acestea nu 
există nici o scriere pe lume pe care El să n-o poată citi, şi în plus el 
poate scrie în toate limbile şi este extraordinar de priceput în toate 
formele de artă existente pe pământ, şi are o putere uriaşă, în faţa 

căreia se cutremură munţii, iar cedrii cei puternici îşi pleacă vârfurile 
până la pământ şi chiar soarele, luna şi stelele pot să asculte de voinţa 
Lui. Ceea ce vă spun Eu aici nu-i nici o exagerare ci adevărul curat. 
Dacă este aşa şi nu altfel, atunci cred că merită din plin osteneala 
voastră, să vă interesaţi mai îndeaproape şi să cercetaţi dacă nu 
cumva prezicerile profetului Isaia nu corespund cu datele despre 
părinţii copilului şi despre acest copil, cu naşterea sa şi locul unde s-a 
născut, cu epoca, cu locul şederii sale acum şi cu unele semne care s- 
au arătat deja! 

Acest fapt, de o mare importanţă, n-ar trebui să fie neglijat de voi, 
preoţi, înţelepţi, învăţaţi şi bătrâni, deoarece voi ocupaţi funcţii 
însemnate, de la care poporul aşteaptă anunţarea venirii lui Mesia. Eu 
vorbesc acum în baza dreptului meu, obţinut prin plată şi nimeni nu 
poate să mă facă să tac! lată-l pe judecătorul roman, singurul care ar 
avea acest drept! 

Eu nu l-aş fi invocat pe judecător, dacă în cursul cuvântării mele un 
fariseu bătrân şi mândru nu mi-arfi spus să tac, pentru că vorbesc 
despre lucruri pe care un mucos de porcar din Galileea nu are cum să 
le înţeleagă. 

Dar judecătorul, care era cu totul de partea mea, a reproşat fariseului 
grosolănia sa şi i-a interzis să se mai manifeste cu un asemenea limbaj 
în faţa sa. Căci ştirea Mea despre copilul minune ce locuieşte în 
Nazaret este chiar şi pentru romani mai importantă decât încâlceala 
cea evreiască, învechită şi cusută cu aţă albă. El Ie-a spus apoi 
fariseilor pe şleau: învăţătura voastră, mai mult decât oricare alta de 
pe acest pământ, necesită o reformă totală, căci altfel n-o să mai 
reziste nici cincizeci de ani de acum încolo! Mie îmi este clar că, faţă de 
cum se prezintă acum, credinţa voastră şi slujbele voastre religioase, 
bacanalele Romei sunt ca un soare pârjolitor, deşi, în ceea ce priveşte 
slăvirea unei divinităţi, ele sunt un adevărat eşec al minţii omeneşti. Iar 
tu, băiat minunat, vorbeşte liniştit mai departe! Nimic rău nu poate să 
ţi se întâmple, căci în tine pare să fie mai multă minte decât în întreg 
Templul. Aşa că te rog să vorbeşte mai departe, copil minunat! 

Confirmarea tânărului levit. 
Cuvântul dispreţuitor al înaltului Preot despre fiul tâmplarului 

din Nazaret; 

Dar iată că a ieşit atunci în faţă un tânăr fariseu, care, de fapt, era încă 
levit şi a cerut permisiunea de a spune câteva cuvinte. Judecătorul i-a 
dat voie, cu condiţia să vorbească fără patimă şi pe înţelesul tuturor. 
Atunci levitul a luat cuvântul şi a început să vorbească, spunând: Eu 
provin din Galileea şi anume din apropiere de Nazaret, şi pot să-mi 
amintesc că am auzit câte ceva despre acel copil-minune, despre care 
băiatul din faţa noastră face o mărturisire nu tocmai de neluat în 
seamă. Nu susţin că l-as fi cunoscut personal, dar am auzit de multe 

ori vorbindu-se despre el. 

M-am interesat, atât cât am putut, de părinţii lui şi am aflat că tatăl lui 

este un tâmplar pe nume losif, iar a doua lui soţie se numeşte Măria şi 

că amândoi se trag direct din David. Acest lucru se potriveşte cu 

prezicerile profeţilor. 

Aşa că eu sunt de părere că merită osteneala de a cerceta mai 

îndeaproape această problemă, care, cred eu, ne priveşte direct pe 

toţi. Eu însă nu pot să vă ordon, ci doar să-mi exprim cu smerenie 

părerea, deoarece consider aceasta de datoria mea; toate celelalte 

aspecte sunt de competenţa consiliului Templului. -Am vorbit cu toată 

smerenia. 

Atunci se ridică un înalt Preot (se pare acelaşi de mai înainte) şi a spus: 

Ce să facă Templul cu mărturia unui băiat smintit?! Templul are nevoie 

de indicii superioare! Asemenea discuţii au existat adesea printre 

evrei, ba, uneori, s-au mai întâmplat chiar unele minuni, dar-nici urmă 

n-a fost de Mesia! 

Cât timp a trecut de când Zaharia era preotul şef al Templului?! Femeia 

lui, Elisabeta, i-a născut un fiu, la o vârstă foarte înaintată, şi acest 

lucru i-a fost prezis de un înger, ce i s-a arătat în Templu în timp ce 

aducea jertfe. Zaharia nu a crezut această prevestire, pentru că femeia 

lui era prea bătrână. De aceea el a fost lovit de muţenie şi a rămas aşa 

până când femeia lui a născut, în ziua când i-a parvenit vestea la 

Templu, anume că femeia lui îi născuse un fecior, şi a fost întrebat ce 

nume să-i pună, abia atunci i s-a dezlegat limba şi a grăit: loan. Şi - fiţi 

atenţi - acesta era exact numele pe care i-l spusese cu zece luni mai 

înainte îngerul Domnului! 

Zaharia însă I-a întrebat pe înger: Ce se va alege de acest băiat? Ajută- 

mă să cunosc voia Domnului! 

îngerul însă a zis: Acesta este acela despre care Isaia a spus: Va fi 

vocea unui predicator în pustiu; pregătiţi Domnului calea şi neteziţi-i 

cărările! Să fie umplute toate văile, şi toţi munţii şi toate dealurile să 

fie netezite; ceea ce este strâmb să fie îndreptat, iar ceea ce este 

denivelat să devină drum neted! Căci toată suflarea îl va vedea pe 

Mântuitor! 

S-au făcut atunci cercetări mai amănunţite şi s-a descoperit că, de 

fapt, Zaharia, setos de putere, a vrut să întemeieze o dinastie 

spirituală, cu ajutor secret din partea esenienilor. Dar dreptatea I-a 

prins până la urmă în braţele ei şi I-a făcut să plătească cu viaţa o 

asemenea nesăbuinţă. 

Ce s-a întâmplat acum cu speranţa venirii unui Mesia? Nici un om nu se 

mai gândeşte la ea! Totul a dispărut în faţa Templului sfinţit de 

DUMNEZEU pentru toate timpurile viitoare, asemenea unei perdele de 

ceaţă în faţa puterii soarelui! Şi totuşi, acea întâmplare a pornit chiar 

de la înaltul Preot. Deoarece, însă, era un lucru necurat şi ameninţa să 

profaneze împărăţia lui DUMNEZEU, Domnul nu a întârziat să împiedice 

la timp nelegiuirea. 

Chiar dacă întâmplarea aceea a avut un asemenea sfârşit, acum iată 
că ne apare povestea despre Mesia cunoscut ca fiu al tâmplarului losif, 
în spateie căreia nu este altceva decât înşelăciune eseniană sau magie 
indiană! Băiatul să-şi facă deci minunile sale în faţa privirlor noastre 
clarvăzătoare şi noi vom şti apoi să explicăm prostimii, arătându-i-l pe 
presupusul Mesia. 

Când acesta va veni, vor apărea mai întâi pe firmament semne mari, 
care să poată fi văzute de lumea întreagă. Abia atunci va apare Cel- 
mult-aşteptat, cu toată slava cerului, să-şi izbăvească poporul de sub 
domnia păgânilor, şi va fi pentru ei domn şi rege peste toate ţările 
pământului, iar copiii lui Abraham vor fi poporul său şi aşa va rămâne 
în vecii vecilor!!! 

Cine cunoaşte toate acestea din cărţile ce cuprind vechile profeţii 
despre venirea lui Mesia, nu poate să creadă că DUMNEZEU, care şi-a 
anunţat venirea într-un mod atât de măreţ în faţa oamenilor şi a tuturor 
creaturilor, poate să apară într-un mod atât de nespectaculos, ca un 
copil nelegitim şi ca un om oarecare, supus morţii ca noi toţi! 
Căci noi ştim cu toţii că Măria, fiica lui loachim, a rămas însărcinată 
înainte de a-i fi încredinţată lui losif de soţie la Templu. Fata a fost 
încredinţată cunoscutului constructor din neamul lui David mai întâi 
spre îngrijire, iar acum, pentru a nu fi condamnat, a fost sfătuit 
prieteneşte să ia fata de soţie, înainte ca lumea să afle toată povestea, 
ştergând astfel toată ruşinea. 

Băiatul acela, însă, este şi rămâne un copil nelegitim, aşa că este prea 
puţin probabil să ajungă vreodată acel Mesia făgăduit, chiar de ar fi el 
în stare să mute şi munţii din loc cu vrăjitoriile lui! 
Din toate acestea oricine poate să-şi dea seama ce este posibil şi ce 
este şi trebuie să rămână imposibil, după starea lucrurilor. 

Răspunsul copilului - lisus la cuvântul înaltului Preot 

Relatări despre misiunea fiului lui Zaharia şi despre puterea 

fiului tâmplarului de a face minuni. 

Judecătorul Mi-a spus: Ei, tu ce spui, copil minunat, referitor la această 
cuvântare atât de plauzibilă a înaltului Preot? 

Eu am răspuns: Ce altceva aş putea spune decât: ori el are dreptate, 
iar atunci profetul este un mincinos şi n-are dreptate, ori înaltul Preot 
nu are dreptate şi atunci are dreptate profetul! Dar este cu totul 
imposibil ca amândoi să aibă dreptate, de vreme ce înaltul Preot 
susţine exact contrariul faţă de ceea ce a prorocit profetul despre 
venirea lui Mesia! 

Profetul vorbeşte astfel: Priveşte, o fecioară - deci nu o nevastă - este 
însărcinată şi va naşte un copil, pe care îl va numi Emanuel (ceea ce 
înseamnă, DUMNEZEU este cu noi!). Atunci cum susţine înaltul Preot că 
Mesia va apare sub nişte semne măreţe pe firmament, ca un războinic 
atotputernic, că va coborî din cer, ca un rege gata făcut pentru toate 



16 



popoarele pământului, cu mare pompă cerească?! Dacă ar fi aşa, ce ar 

avea de câştigat oamenii sărmani şi slabi, care s-ar tulbura foarte tare, 

mai mult de jumătate de teama evenimentelor ce vor veni?! 

Aş vrea de aceea să afirm cu convingere că o asemenea sosire a lui 

Mesia nu le-ar conveni nici măcar domnilor din Templu, care ar prefera 

ca Mesia să sosească în acel fel modest şi fără pretenţii, cum tocmai I- 

a descris profetul Isaia. 

Preotul Superior a spus însă adineauri că povestea neobişnuită cu fiul 

lui Zaharia, care a fost sugrumat chiar de preoţi, odată cu realizarea 

altor jertfe în faţa altarului şi a Atotputernicului, este de domeniul 

trecutului şi nimeni nu se mai gândeşte la ea. 

Eu însă spun că ea nici pe departe nu s-a terminat, aşa cum consideră 

aceşti domni, şi va veni odată vremea când acelaşi loan va trece ca un 

fulger printre ei şi îi va chema pe ei, la o mare judecată. Cuvintele lui 

vor fi atunci pentru voi mai ascuţite decât cele mai ascuţite săgeţi! 

Şi, asemenea lui loan, despre care tocmai am vorbit, şi acel copil 

minune din Nazaret, vă va chema mai târziu la o judecată şi mai aspră 

şi atunci vi se va arăta în toată slava lui cerească, însă, luaţi aminte, nu 

pentru înălţarea voastră, ci pentru căderea voastră! 

La aceste cuvinte înaltul Preot s-a mâniat şi a spus: De unde ştii tu 

toate acestea, băiat smintit? Cine ţi-a zăpăcit capul cu asemenea 

lucruri şi cine eşti tu, de fapt, de îţi permiţi să ne spui nouă asemenea 

obrăznicii?! 

Eu sunt Cel care sunt, şi de unde vin, este deja consemnat în scrierile 

voastre. Atunci de ce Mă mai întrebaţi iar cine sunt şi de unde vin? 

Tocmai v-am spus că vin din Galileea, din Nazaret şi că de aceea 

cunosc bine pe băiatul despre care este vorba, şi nu sunt deloc prost, 

încât să nu deosebesc faptele unui magician, fie el chiar din India, de 

acelea ale copilului minune. 

Dacă poate, atunci să-mi facă unul din voi zece vrăbii din lut şi apoi sa 

le dea viaţă doar prin puterea tainică a cuvântului, încât să înceapă 

imediat să zboare şi să-şi caute hrană, ca toate celelalte păsări! 

Care dintre voi este în stare, printr-un singur cuvânt, să readucă din 

nou la viaţă un copil care a căzut şi era mort, şi cu oasele sfărâmate, şi 

să-l facă din nou întreg, nevătămat şi sănătos?! 

Care dintre voi este în stare să ordone trăznetului să se deplaseze 

conform voinţei sale şi să lovească o hienă, care tocmai îi răpise 

mamei pe singurul ei copil, îndreptându-se cu el spre pădure?! 

Care dintre voi poate - asemeni acelui băiat - să comande să se iste 

brusc o furtună într-o noapte fără pic de vânt, pentru a feri de pericol 

câteva oraşe care erau ameninţate de o ceată de bandiţi de pe o 

corabie, care se apropia de Capernaum având la bord 200 de oameni 

puternici, înarmaţi până-n dinţi?! 

Băiatul acela, care tocmai se afla cu tatăl său în Capernaum, a salvat 

astfel întreaga regiune! Căci, la cuvântul şi la voinţa sa, s-a iscat o 

îngrozitoare furtună pe mare, care după aceea a mânat corabia ca pe o 

săgeată, departe de ţărm, până în largul mării, unde ea a fost distrusă 
de valurile uriaşe ale mării, care au înghiţit-o cu cele două sute de 
răufăcători cu tot... 

Aşa şi multe asemenea lucruri a făcut băiatul acela, întotdeauna numai 
pentru binele oamenilor năpăstuiţi, şi nimeni vreodată n-a trebuit să 
plătească în vreun fel pentru aceste fapte ale sale. Şi trebuie să ştiţi că 
aceste întâmplări nu sunt deloc închipuiri ale Mele, ci corespund 
adevărului curat şi spre confirmarea lor stau oricând mărturie întreg 
Nazaretul şi Capernaumul. 

Prin urmare, este acel băiat doar un vrăjitor profund instruit, sau el 
face totul datorită unei forţe Dumnezeieşti aflată în el? Sau dacă este 
altfel, atunci explicaţi-Mi voi după părerea şi înţelepciunea voastră, 
cum şi pe ce căi reuşeşte El toate acestea! 

Voi aţi răspuns prost la întrebarea iniţială, pusă de mine. Să vedem 
acum ce răspuns veţi da la întrebarea aceasta şi apoi vom reveni la 
întrebarea iniţială, să o discutăm. Vorbiţi însă concis şi mai repede, căci 
ziua este pe sfârşite şi trebuie să ne îngrijim şi de cină! 

Ameninţarea înaltului Preot şi atenţionarea severă din partea 

judecătorului 

înaltul Preot a spus: Dacă băiatul acela face asemenea lucruri fără 
ştirea noastră, deci, cu de la sine putere, atunci pentru noi este 
limpede ca lumina zilei că el este stăpânit şi inspirat de Belzebut, cel 
mai mare dintre diavoli! Puterea Dumnezeiască noi ştim cu toţii că nu 
poate exista în afara Templului! Fiecare dintre noi ştim de câtă puritate 
este atunci nevoie pentru a dobândi o părticică din puterea divină, iar 
acest lucru nu este posibil decât în cel mai sfânt dintre temple, aşa ne 
arată învăţătura lui Moise şi a altor profeţi! 

Cine cunoaşte bine acest lucru din Sfânta Scriptură, îşi dă imediat 
seama ce înseamnă asemenea minune în afara Templului! Aşa că este 
de datoria Templului, să stârpească de pe faţa pământului asemenea 
copii şi oamenii şi dacă cercetările noastre vor adeveri ceea ce ne 
povesteşti despre băiatul acela, atunci şi el va fi stârpit, ca fiind doar 
aliat al lui Belzebut! 

Judecătorul a spus: Acela este un obicei care a fost creat de voi, dar, 
câtă vreme noi, romanii, suntem stăpânii şi conducătorii voştri, aşa 
ceva nu se va mai întâmpla, căci, sabia dreptăţii este acum în mâna 
noastră şi cine vrea s-o ridice fără ştirea şi consimţământul nostru va fi 
tratat ca instigator şi criminal, fără să ţinem deloc seama de clasa din 
care provine! 

Eu însă am aflat de la acest băiat, ca şi de la tine însuţi, că voi, în 
fanatismul vostru, aţi omorât până şi pe un Preot Superior, chiar în 
Templu., numai pentru că el a îndrăznit să aibă un alt punct de vedere 
decât al vostru. Mai mult ca sigur că el v-a trezit o mare invidie, ceea 
ce vouă v-a fost de ajuns ca să decideţi să-l scoateţi din această lume. 

Acest lucru nu uitaţi însă că s-a întâmplat acum doisprezece ani, deci 

în timpul stăpânirii noastre. Acest caz va fi cercetat mai îndeaproape şi 

nu este exclus ca, înainte ca acel băiat minune să cunoască 

răzbunarea voastră, să faceţi chiar voi cunoştinţă cu sabia dreptăţii 

romane! Eu vă avertizez, în virtutea funcţiei pe care o deţin, că, oricine 

va îndrăzni să facă vreun rău acelui băiat, va fi pedepsit cu sabia! - Mai 

mult nu este nevoie să vă spun! 

Preotul Superior a spus: Noi avem însă promisiunea fermă a 

împăratului, care ne-a asigurat libertatea justiţiei la Templu, de care nu 

trebuie să se atingă nici un judecător laic! 

Judecătorul a spus: Eu ştiu exact cât se întinde libertatea voastră. 

Puteţi să practicaţi liberi o disciplină înţeleaptă, dar de aici până la ius 

gladii (dreptul săbiei, dreptul de a înfăptui o execuţie) este o prăpastie 

mare şi adâncă! Şi vai de acela dintre voi care îndrăzneşte să o treacă! 

Preotul Superior a spus: Ce se întâmplă atunci cu puterea lui Irod, care 

este şi tetrarh în Galileea, nu deţine el şi ius gladii (dreptul săbiei, 

dreptul de a înfăptui o execuţie)? 

Judecătorul a spus: Irod şi toţi ceilalţi principi din provinciile iudeilor 

sunt doar nişte vasali şi ei deţin ius gladii (dreptul săbiei), doar pentru 

servitorii, slugile şi sclavii lor. Ei îşi cumpără acest drept la fiecare zece 

ani şi dacă se poartă rău cu aceştia, pot chiar să rămână fără servitori, 

pentru că noi nu obligăm pe nimeni să intre în serviciul lor, aşa că ei nu 

pot să abuzeze de un drept cumpărat atât de scump, cu atât mai mult 

cu cât, oricare dintre slujitorii lor - cu excepţia câtorva sclavi - poate 

părăsi slujba oricând doreşte şi, din acel moment, nu se mai află sub 

jurisdicţia acelui principe, ci sub aceea a noastră. 

Apoi ei mai au dreptul de a ridica impozitele ce li se cuvin, la nevoie cu 

forţa, dar fără ius gladii! Pentru execuţii ei trebuie să ni se adreseze 

nouă şi trebuie să plătească pentru asta. 

Acestea sunt de fapt drepturile lui Irod, ca şi ale celorlalţi vasali; tot ce 

depăşeşte aceste drepturi este pasibil de pedeapsă şi se pedepseşte 

de la prima încălcare cu pierderea dreptului de vasalitate. 

Aşa că, dacă tu crezi că poţi să te porneşti în urmărirea acelui copil- 

minune folosind puterea lui Irod, te înşeli amarnic, pentru că trebuie să 

ştiţi că Irod se va feri să-şi depăşească atribuţiile! 

Acest băiat se află însă şi subprotectia mea şi, pentru că mi-am dat 

seama că el are dreptate, eu îi dau tot dreptul să vă sâcâie cu 

întrebările lui şi am să rămân şi eu de partea lui, căci am constatat că 

în capul şi în sufletul lui se află mai multă înţelepciune sănătoasă decât 

în voi toţi şi în tot lăcaşul vostru sfânt. 

Acum, dragul meu copil, poţi să vorbeşti din nou, căci am curăţat 

terenul pentru tine. 

Făgăduiala făcută de copilul lisus judecătorului roman şi mânia 

Preotului Superior. 
Cum poate în realitate omul însuşi să devină cuvântul cel viu al 

lui DUMNEZEU şi astfel să ajungă a fi una chiar cu DUMNEZEU. 

Combaterea argumentelor Preotului Superior de către copilul 

lisus cu ajutorul catehismului popular. 

Eu însă am privit cu prietenie la judecătorul roman şi apoi am spus: Tu, 
deşi eşti un păgân, cu toate acestea eşti un om drept şi ai un suflet 
bun, care îţi permite să înţelegi ceea ce este adevărat; trebuie să ştii 
că atunci când va veni adevărata împărăţie a lui DUMNEZEU pe 
pământ, tu şi toată familia ta veţi fi primiţi în ea, şi nu veţi mai vedea 
niciodată moartea, în veci! 

Judecătorul a spus: Cum poţi tu să-mi faci mie o asemenea făgăduială? 
Eu am spus: Nimic mai simplu! Căci, aşa cum am arătat, Eu susţin că-l 
cunosc foarte bine pe acel copil-minune şi sunt cel mai apropiat prieten 
al său. De aceea atunci când voi ajunge la El n-am să te uit, iar El te va 
binecuvânta, şi binecuvântarea Lui nu va rămâne pentru tine fără 
urmări! . 

La aceste cuvinte Preotul Superior s-a ridicat mânios şi a spus: Este 
băiatul acela cumva un DUMNEZEU, ca să poată el binecuvânta, ca şi 
cum ar fi el însuşi DUMNEZEU? Oare tu nu ştii că numai DUMNEZEU 
poate binecuvânta şi înaltul Preot, după legământul făcut lui de către 
DUMNEZEU, de trei ori pe an?! Cum poţi spune despre acel băiat, că 
poate binecuvânta un om, ba chiar toată casa sa?! Ce dascăli sunt prin 
părţile voastre, de vorbesc asemenea absurdităţi în faţa şcolarilor? 
Eu am grăit: Mai întâi nu trebuie să uitaţi că voi ne-aţi trimis asemenea 
dascăli, şi dacă ei vorbesc absurdităţi, vina lor se întoarce atunci 
împotriva voastră, o absurditate produce o altă absurditate! Dar dacă 
este o absurditate ceea ce am spus despre copilul-minune, anume că 
el binecuvântează, pe oamenii care merită aceasta şi care-i sunt 
prieteni adevăraţi, atunci voi de ce predicaţi ca părinţii să-şi 
binecuvânteze copiii şi copiii să-şi binecuvânteze părinţii? 
Voi ştiţi că Noe nu a fost un DUMNEZEU, dar totuşi a binecuvântat cu 
foarte bune rezultate pe cei doi fii ai săi, care i-au acoperit ruşinea! Tot 
aşa şi bătrânul orb Isaac n-a fost DUMNEZEU, când l-a binecuvântat pe 
lacob şi i-a adăugat numele de Israel, ceea ce înseamnă: din tine să 
purceadă poporul lui DUMNEZEU! A rămas oare această binecuvântare 
a sa fără rezultat?! 

Iar tu care spui şi întrebi, în înfumurarea ta de slujitor al Templului, 
dacă acel băiat este una cu DUMNEZEU, ce zici, dacă-ţi răspund: da, 
este, ba chiar mai degrabă merită să-ţi aminteşti ceea ce este scris de 
voi: Domnul DUMNEZEU Savaot a vorbit dumnezeilor Lui (de fapt 
FIILOR Lui care erau UNA (pe deplin UNIŢI (FUZIONAŢI)) cu EL)! Aşa că 
dacă voi sunteţi dumnezei (în realitate aceasta înseamnă FIII lui 
DUMNEZEU care sunt ÎNDUMNEZEIŢI, de ce atunci nu ar fi şi acel băiat 
dotat cu o mulţime de calităţi dumnezeieşti, mai ales că El se trage 
direct din David?! 
Să nu uitaţi însă că cine aude cuvântul lui DUMNEZEU şi ascultă 

totdeauna de el, în acela sălăşluieşte mereu viu şi puternic cuvântul lui 

DUMNEZEU şi astfel el devine, oricine ar fi el, în întreaga sa fiinţă, 

cuvântul lui DUMNEZEU, şi atunci mintea şi sufletul lui sunt inspirate şi 

hrănite din DUMNEZEU! 

Si, acolo unde se petrec cu adevărat asemenea lucruri, cine mai poate 

spune că întreaga fiinţă a acelui om nu este UNA (unită intim, 

FUZIONATĂ) cu DUMNEZEU? Şi dacă atunci un om este pătruns în 

totalitate în fiinţa sa de Cuvântul cel viu al lui DUMNEZEU, de Mintea şi 

Sufletul lui DUMNEZEU, atunci el fiind UNA cu DUMNEZEU nu, este 

chiar şi el un FIU al lui DUMNEZEU, rămânând astfel un purtător al 

Dumnezeirii pe unde trece, aşa încât să poată fi considerat Trimisul lui 

DUMNEZEU? Fiind UNA cu DUMNEZEU un asemenea om ÎNDUMNEZEIT 

devine astfel un FIU IUBIT al lui DUMNEZEU. 

Preotul Superior a spus: Ceea ce spui tu aici este nu numai o 

absurditate ci şi o mare blasfemie. Numai un nebun poate spune aşa 

ceva! Pentru mine toate acestea sunt o vorbărie fără sens, de care un 

om cu mintea la cap nu poate decât să râdă! - Şi zicând aceasta 

Preotul Superior a râs cu poftă. 

Atunci Eu am spus: Ce numeşti tu de fapt absurditate? Dacă aceasta 

este o absurditate, atunci voi toţi, preoţi, înţelepţi şi învăţaţi, creaţi şi 

răspândiţi aşa ceva, şi o să vă dovedesc imediat aceasta cât se poate 

de clar! 

Preotul Superior a spus: Cum poţi tu, porcar obraznic din Galileea, să 

ne dovedeşti nouă ceva? 

Eu am spus: Aduceţi-mi imediat aici catehismul popular! 

Preotul Superior a întrebat: şi ce vrei să faci cu el? 

Eu am zis: Asta vei vedea! Deocamdată aduceţi-Mi cartea! 

Mi-a fost adusă cartea şi apoi Preotul Superior a spus: lat-o! Să vedem 

acum ce vei face cu ea? 

Eu am spus: Vei vedea imediat! - Am deschis apoi cartea şi am rugat 

pe judecătorul roman să citească cu voce tare pasajul indicat de Mine. 

El a făcut aceasta cu o bucurie vizibilă. 

(Judecâtorui roman a citit:) Cine aude cuvântul lui DUMNEZEU şi îl 

urmează întru totul, aceia are atunci în sine (în FIINŢA SA) cuvântul cel 

viu al lui DUMNEZEU şi prin aceasta a devenit el însuşi, în întreaga sa 

fiinţă, cuvântul cel viu al Domnului, prin urmare, atunci, mintea 

(conştiinţa) sa este hrănită şi inspirată de la DUMNEZEU! Şi, acolo unde 

se petrec cu adevărat asemenea lucruri, cine mai poate spune, că 

omul respectiv nu este în întregime din DUMNEZEU? Şi dacă atunci un 

om este pătruns în întregime în fiinţa sa de cuvântul cel viu al lui 

DUMNEZEU, de Mintea (Conştiinţa) lui DUMNEZEU, atunci nu devine 

chiar el un Fiu al lui DUMNEZEU, fiind totdeauna un purtător al 

Dumnezeirii pe unde trece, aşa încât el poate să fie considerat UNA cu 

DUMNEZEU?! 

Judecătorul roman a spus apoi: Da, iată că acestea sunt chiar vorbele 

pe care cu puţin timp mai înainte respectabilul preot Ie-a declarat 

absurdităţi care sunt rostite de un porcar! După cum văd, această 
poveste începe să devină veselă! Chiar sunt curios acum să aflu, ce 
poate să iasă de-aici! 

încercarea nereuşită a unui cărturar şi a unui bătrân de a 

justifica şi de a face credibile afirmaţiile Preotului Superior. 

Amânarea discuţiei pentru ziua următoare. 

Copilul lisus şi Simon sunt invitaţi la han, ca oaspeţi ai 

judecătorului roman. 

Auzind acestea Preotul Superior s-a supărat foarte tare. 
Eu însă am spus: Ei bine, domnule superior al Templului, iată că acum 
v-am oferit dovada că, dacă tocmai ceea ce am susţinut eu este o 
aberaţie - dar v-aţi putut convinge cu toţii că nu este - chiar voi sunteţi 
cei care o alimentaţi şi o răspândiţi?! Dacă eu am spus cumva un 
neadevăr, poţi să dispui să-mi pună lacăt la gură pentru îndrăzneala 
mea! Dar va fi foarte greu să faci acest lucru, fără să fii obligat să 
declari aberaţii ceea ce se află scris în catehismul nostru popular! Eu 
aş vrea acum să aud chiar de la tine motivul pentru care ai făcut acest 
lucru! Eu am spus ceea ce am avut de spus, acum este rândul tău ca 
să-mi răspunzi! 

Preotul Superior avea o mină ridicolă şi el era foarte jenat ca să mai 
poată da un răspuns. 

S-a ridicat însă imediat un alt cărturar şi a spus: înalt prea cinstita 
Domnia sa a vrut să te pună la încercare, pentru a vedea cât de bine 
cunoşti catehismul popular, pe care tu te-ai priceput atât de bine să-l 
foloseşti pentru a-ţi susţine cauza ta! Hai să lăsăm această controversă 
acum şi să vorbim mai bine amândoi despre cu totul altceva! Căci în 
cazul unor asemenea discuţii în contradictoriu nu ieşim niciodată la 
capăt! 

Eu am spus: la te uită ce deştept ai vrea tu să fii, dacă ai putea! Tu ai 
vrea cumva acum să-l ajuţi pe preot să iasă din cloaca în care singur s- 
a vârât până peste cap; dar iată că nu se mai poate! Eu îmi dau foarte 
bine seama, că el nu-mi poate indica motivul pentru care el a numit 
aberaţie ceea ce am susţinut eu şi ceea ce el în calitate de Preot 
Superior ar fi trebuit de mult să ştie, printre cei dintâi, şi anume că 
toate aceste lucruri sunt scrise în catehism pentru oricine vrea să le 
citească; dar pentru că el nu Ie-a cunoscut, Ie-a numit aberaţii, şi asta 
în condiţiile în care el este Preot Superior, cărturar şi bătrân al 
Templului! 

Ceea ce ar trebui să dea oricui de gândit este situaţia în sine şi anume, 
cum poate cineva în zilele noastre să ajungă să fie Preot Superior, fără 
să fie pătruns de Mintea (Conştiinţa) lui DUMNEZEU şi fără să cunoască 
aşa cum trebuie cuvântul lui DUMNEZEU! Nu este în această privinţă 
poruncă şi în acelaşi timp datină, ca orice Preot Superior, care se află 
pe scaunul lui Moise şi al lui Aaron, să cunoască foarte bine Scriptura în 

toate amănuntele ei, ca să poată lămuri prompt, aşa cum se cuvine, pe 

oricine are vreo neînţelegere sau îndoială?! 

Ce lămuriri şi explicaţii poate însă să dea acest Preot Superior, care nu 

cunoaşte nici măcar varianta prescurtată a catehismului popular, 

făcându-se astfel de râs şi supărând pe un evreu adevărat şi zelos, 

când datorită neştiintei sale totale numeşte aberaţie ceea ce orice 

copil evreu are datoria să afle citind catehismul, căci altfel nici un 

meşter cinstit nu-l acceptă ca ucenic în atelierul său! 

Atunci un alt bătrân m-a apostrofat să fiu mai atent la cine este şi ce 

este un Preot Superior. 

Eu însă am spus: Atâta vreme cât spun doar adevărul curat, pot să 

jignesc pe vreun om adevărat?! Spuneţi voi singuri dacă ceea ce eu 

vorbesc aici nu se află scris în cartea lui Mo!se, şi dacă lucrurile nu se 

prezintă aşa cum sunt ele în realitate. Din păcate, trebuie să 

recunoaşteţi că astăzi nu înzestrarea spirituală, ci averea acumulată 

primează în numirea unui om într-un post de conducere, unde de 

obicei, el devine în urma acestei avansări mai sărac spiritual, dar mai 

bogat material. Acum spuneţi-mi singuri, dacă aceasta este cumva 

drept în faţa lui DUMNEZEU? 

Este de la sine înţeles că în asemenea condiţii este greu de aflat o 

informaţie despre sosirea făgăduitului Mesia, de la cei care ar trebui să 

ştie câte ceva, dacă tocmai aceştia sunt prea puţini cunoscători ai 

Scripturii sau chiar nu ştiu nimic despre existenţa unei scrieri emanate 

din Duhul Sfânt prin Moise sau prin alţi profeţi, dar care, cu toate 

acestea, stau cu mare emfază în scaunul lui Moise sau al altor profeţi! 

Ei ştiu prea puţin sau nimic despre DUMNEZEU şi despre cuvintele Sale 

şi încă mai puţin despre cuvântul cel viu al lui lehova (DUMNEZEU) în 

om, prin care acesta poate deveni el îusuşi un Fiu al lui DUMNEZEU, 

după cum susţin foarte clar principiile pe care chiar ei le-au elaborat 

pentru instruirea poporului! - Ce spui tu, judecătorule roman, ca păgân, 

despre astfel de lucruri şi situaţii? 

Judecătorul a spus: Eu nu pot decât, să-ţi dau dreptate în toate. Aici, 

între aceste ziduri şi în această sală închisă tu poţi vorbi orice doreşti, 

dar ia aminte că în faţa poporului n-ar fi cuvincios, ba chiar ar fi rău şi 

eu sper că nu vei face aşa ceva pentru că eşti mult prea înţelept şi îţi 

dai seama ce urmări nefaste ar avea pentru zilele noastre toate 

acestea! Dar acum consider că este cazul să ne oprim şi să mergem la 

cină.! Tu şi Simon sunteţi astăzi şi mâine oaspeţii mei! Şi spunând 

aceasta, judecătorul suspendă astfel discuţia, amănând-o pentru ziua 

următoare. 

în apropierea Templului era un han mare şi acolo am servit cu toţii o 

cină zdravănă, după care ne-am dus la culcare. 

Acest han aparţinea însă Templului şi era întreţinut de slujitori ai 

Templului. 

Călătorii care rămâneau aici erau taxaţi, ca şi cum ar fi rămas chiar în 

Templu. Adică se putea rămâne şi la Templu, dar trebuia plătit dublu şi 

nu primeai altceva decât pâine şi apă. 

Deci, când se spune că am rămas trei zile la Templu, trebuie luat în 

consideraţie şi acest han al Templului. 

Noi trei am dus-o bine la han şi acolo fiecare dintre noi a putut dormi 

liniştiţi. 

Consfătuirea secretă din timpul nopţii 

Dar domnii de la Templu n-au avut o noapte la fel de liniştită, căci Eu 
am considerat că asemenea soi de oameni plini de ei şi dornici de 
mărire trebuie să fie speriaţi pentru a se îndrepta. Preotul Superior n-a 
putut să doarmă de răutate, supărare şi teamă, căci îl deranja cumplit 
faptul că judecătorul roman mă luase împreună cu el ca pe un oaspete 
de seamă. Şi de aceea el şi-a pus imediat iscoadele pe urmele mele, să 
afle ce discutăm, numai că noi atunci n-am vorbit nimic, 
în schimb membrii Templului au pălăvrăgit din plin şi s-au consultat, 
cum ar putea în ziua următoare să mă prindă în capcană cu întrebările 
lor şi să mă zăpăcească. Doar tânărul levit, care era pe punctul de a 
deveni fariseu şi şef al unei sinagogi, care făcuse numeroase călătorii 
ca misionar, cu care ocazie văzuse şi aflase multe, spuse celor adunaţi 
de-a dreptul în faţă: 

Voi toţi câţi sunteţi aici n-o s-o scoateţi la capăt cu acest băiat! în 
Nazaret eu am auzit multe minuni referitoare la felul lui de a vorbi, şi 
am aflat că până acum nu există nici un învăţat care să fi câştigat 
înaintea lui! Vă spun deschis: cuvântul acestui băiat şi puterea 
inexplicabilă a prietenului său sunt destul de mari, încât eu cred că 
poate să subjuge întreaga lume! Iar noi ne-am cam bătut singuri cuie-n 
talpă cu acest băiat, pe care acum n-o să le putem scoate fără a lăsa 
urme! 

Dacă vreţi să mă ascultaţi, părerea mea ar fi următoarea: să-l lăsăm să 
rămână cu convingerea lui, cum că acel băiat-minune ar putea fi sau ar 
putea să devină făgăduitul Mesia, pentru că, dacă privim aşa cum 
trebuie, să recunoaştem totuşi că prezicerile profeţilor trimit la el şi la 
vremurile noastre! 

Dacă o să-l tot contrazicem, nu vom ajunge prea departe, iar a-l supăra 
cu o ameninţare mi se pare şi mai puţin indicat, căci el cunoaşte totul 
foarte precis, şi chiar cele mai ascunse secrete ale noastre de la 
Templu nu par să-i fie deloc străine! 

Ar fi pentru noi chiar foarte rău dacă va începe să dezvăluie secretele 
noastre mai deosebite lui Simon - care pare să-i fie foarte devotat - sau 
judecătorului roman. De aceea eu cred că ar fi mai înţelept să-l lăsăm 
să rămână cu părerea lui, ba chiar să i-o întărim, decât să încercăm să- 
i abatem de la ea. 

în fond, ce ne afectează pe noi, care am aruncat de mult timp în marea 
uitării asemenea probleme de credinţă aflate în cărţi, dacă există sau 
nu un Mesia?! Este mai bine să fim abili, să trăim şi să profităm pe 

seama mulţimii celor proşti şi orbi, decât să urmărim să facem uz de o 
putere, pe care de fapt nu o avem, să ne umplem de griji, de care nu 
avem nevoie, sau de o teamă care apoi o să ne macine! Chiar ieri am 
acţionat greşit, apărând plini de o înfumurare rigidă în faţa romanului, 
iar întâmplarea cu Zaharia ne-a pus într-o mare încurcătură! Căci cu 
păgânii nu este deloc de glumit! Aşa că mâine este suficient să ne 
purtăm lipsiţi de blândeţe cu băiatul, ca să ajungem să fierbem cu toţii 
în oala romană! 

Aşa că trebuie să fim cât mai atenţi şi şireţi ca vulpile, căci este 
necesar să încercăm să dregem greşelile de ieri, şi procedând astfel 
pariez că romanul va trece cu vederea povestea cu Zaharia, pe care 
altfel o va folosi ca pe o armă ascuţită împotriva noastră! - Ce părere 
aveţi de sfaturile mele? - 

Superiorul sinagogii, cel veşnic treaz a spus: Da, da, sunt absolut de 
acord cu tine, aşa ar trebui să facem! Trebuie deci să lăsăm băiatul să 
vorbească şi să-i răspundem, pentru că şi-a cumpărat acest drept, şi 
acum n-avem ce face! Dar sunt de părere că pentru mâine să alcătuim 
- dintre noi un alt colegiu, care să-i fie mai favorabil în discuţii decât i- 
am fost noi ieri! - Ce părere aveţi? 

Vorbitorul cel tânăr a spus: Nu sunt de aceeaşi părere! Un alt colegiu ar 
trebui să fie informat, pentru a înţelege corect cine se află de fapt în 
faţa lor. Noi, însă, îl cunoaştem acum pe băiat şi ştim ce vrea, aşa că 
vom putea conversa uşor cu el. Un alt colegiu ar sta mâine ca viţelul la 
poarta nouă şi nu ar fi în stare să-i facă faţă, oricât l-am informa noi. 
Apoi mai este ceva foarte important, ce trebuie luat în consideraţie, 
anume: putem noi şti, dacă băiatul nu se încăpăţânează să discute 
tocmai cu noi? S-ar putea atunci să fim chemaţi de Simeon şi de 
judecătorul roman, să facem faţă întrebărilor acestui băiat îngrozitor de 
viclean şi abia în asemenea caz ne-am trăda faţă de roman, că în lupta 
noastră cu băiatul am ales calea cea mai scurtă! 
Eu nu vreau şi nu pot susţine, că părerea însă este cea mai justă, dar 
este totuşi sigur că ne putem aştepta la aşa ceva, şi cred că nimeni 
dintre noi nu doreşte acest lucru! 

Superiorul sinagogii a spus: Sunt absolut de acord cu tine şi ne vom 
orienta chiar după sfatul tău cel bun; dar tu ce crezi, fiul meu, despre 
acest băiat îngrozitor de viclean? 

Să-ţi vină să înnebuneşti! Noi, demnitarii superiori din întreaga ţară a 
iudeilor să fim nevoiţi să ne lăsăm mânaţi de la spate de un porcar din 
Galileea! Să trebuiască să tremurăm în faţa unui asemenea vierme 
ieşit din praful uliţei şi să facem tot posibilul, ca să scăpăm de el într- 
un mod onorabil. Nu, nu, aşa ceva nu s-a mai întâmplat de când a fost 
făcută omenirea! 

Deci, spune-mi, te rog, tu ce crezi despre băiat? Cum şi de unde a 
putut acest băiat de 12 ani să-şi însuşească atât de deplin ştiinţa? 
Tânărul vorbitor a spus: Iubitul meu stăpân şi protector, după Mai- 
marele Preot cel mai important! Aşa ceva nu este o noutate în 

Galileea! Toţi în Galileea fac comerţ şi vin astfel în contact cu toate 
ţările lumii, având astfel mii de experienţe de toate felurile, ei învaţă 
limbi străine şi sunt în relaţii cu grecii, cu armenii, cu egiptenii şi cu o 
mulţime de alte popoare. Este, deci, uşor de înţeles, că în oraşele, 
târgurile şi satele Galileii întâlneşti adeseori copii cu o minte 
pătrunzătoare, care îi uimeşte pe mulţi dintre oamenii din Ierusalim 
care vin cu treburi pe-acolo. 

După cum se ştie, şi eu sunt născut în apropiere de Nazaret şi la vârsta 
de doisprezece ani cunoşteam Sfânta Scriptură mai bine decât acum, 
când am mai uitat câte ceva, plus o mulţime de alte scrieri şi 
învăţături. Atunci, de ce nu ar fi la fel şi acest băiat cu bucle blonde?! 
Pe mine să ştiţi că nu mă uimeşte îndrăzneala lui, deşi inteligenţa este 
atât de pătrunzătoare. 

Superiorul spuse mai departe: Da, şi eu cred că pentru un băiat 
talentat şi instruit din timp nu este ceva cu totul deosebit, dar oare 
cum ajung oamenii aceştia în posesia scrierii sfinte, care este păstrată 
în sanctuarul Templului, şi care nu poate fi citită decât de superiorul 
sinagogii, de înalţi preoţi şi de cărturari? 

Tânărul vorbitor a spus: Prea-bunule stăpân, acest lucru nu mai este 
adevărat încă de când romanii au cucerit imperiul nostru! Toate 
bunurile Templului şi toate cărţile sale au fost prezentate cuceritorului. 
Trei ani la rând s-au făcut copiile cele mai fidele de pe tot ce există aici. 
Iar acum există la romani şi la greci o mulţime de asemenea copii în 
toate limbile, astfel că pentru câţiva arginţi oricine îşi poate procura o 
copie, în orice limbă doreşte. Aşa stând lucrurile, de ce n-ar fi posibil să 
descoperi într-un băiat talentat din Galileea un adevărat cărturar non 
plus ultra? 

Superiorul a spus: îmi vii cu citate romane, când ştii că sunt adversar 
de moarte a tot ceea ce este roman! - Ce înseamnă non plus ultra? 
Tânărul vorbitor a spus: Prea-bunule stăpân, eu, ca locuitor al Galileii, 
cunosc pe lângă limba ebraică şi pe cea a grecilor, şi pe cea a 
romanilor, deci înţeleg vorbele din Siria, Chaldeea, Armenia, Persia, ca 
şi araba veche, pe care trebuie s-o cunoşti ca emisar - de aceea, 
uneori, în cursul vorbirii, îmi vin pe limbă cuvinte străine! 
Expresia non plus ultra este folosită printre noi, iudeii, datorită 
laconicităţii sale, pentru că altfel ne vine destul de greu să folosim 
expresia ebraică, care este lungă şi plictisitoare. Ea ar însemna cam 
aşa: acest băiat este un foarte bun cunoscător al Scripturii şi nu poate 
fi întrecut de nimeni. 

Superiorul a spus: Bine, bine, nu face nimic; din motive uşor de înţeles, 
eu nu sunt un prieten al romanilor, deci nici al limbii lor; dar să lăsăm 
asta; spune-mi acum ce ştii despre acel băiat-minune din Nazaret, pe 
al cărui tată îl cunosc, ca şi pe mama sa! 

Tânărul vorbitor a spus: Da, prea-bunule stăpân, aceasta este o 
problemă foarte delicală! Cred că l-am văzut acum câţiva ani în 
tovărăşia mai multor copii, care semănau între ei de parcă erau 



26 



gemeni. 

Mi s-a spus atunci câte ceva despre ei, dar copiii se zbenguiau veseli şi 
vioi, aşa că mi-a fost greu să reţin pe vreunul dintre ei în centrul 
atenţiei mele. Pot spune, deci, că l-am văzut şi totuşi nu l-am văzut! 
Băiatul, care ne dă nouă acum de furcă, a fost precis în grupul acela şi 
era însoţit de un altul care-i semăna leit, dar - după cum îmi aduc acum 
aminte - avea o mină mult mai serioasă, şi nu sărea la fel de vesel ca 
ceilalţi. Părea că cei doi ar fi fost mai degrabă stăpâni peste ceilalţi, 
deoarece ceilalţi copii păreau să acţioneze după dorinţa acestora. 
Ce joc jucau atunci acei copii n-am putut să înţeleg, deoarece nu mai 
văzusem până atunci ceva asemănător. Oricum, jocul nu părea să se 
desfăşoare la întâmplare, deoarece, dacă îi urmăreai mai mult timp, nu 
putea să-ţi scape o anumită ordine. Dar ce semnificaţie avea nu a 
putut explica nimeni din cei prezenţi. Mi s-a spus doar că băieţii se 
jucau adeseori în acest fel, necunoscut până atunci în Nazaret; dar 
nimeni nu a înţeles ce însemnă, de fapt, acest joc. 
Aceasta ar fi cam tot ce pot spune din proprie experienţă despre acel 
băiat. însă am auzit povestindu-se despre el lucruri extraordinare, 
aproape incredibile! Ca să povestesc tot mi-ar trebui cel puţin zece 
zile, de aceea voi spune doar câte ceva: 

Toate elementele naturii ascultă de acest băiat, mai bine zis de băiatul 
acela; chiar soarele, luna şi stelele se supun voinţei lui; este destul ca 
el să vrea, ca soarele şi luna să nu mai lumineze! Şi dacă apoi spune cu 
seriozitate soarelui sau lunii: luminaţi mai departe, lumina lor reapare 
imediat. 

Printr-un singur cuvânt el poate face pe un orb din naştere să vadă la 
fel de bine ca o pisică ce-şi caută prada într-o noapte întunecoasă. 
Pe un băiat, care zăcea mort, deoarece în timp ce se juca s-a urcat plin 
de îndrăzneală pe un acoperiş, de unde a căzut, făcându-se zob, l-a 
readus la viaţă doar prin cuvântul său, astfel că băiatul respectiv şi-a 
revenit, fiind apoi sănătos tun şi vesel, de parcă n-ar fi păţit nimic. 
Bineînţeles că băiatul-minune l-a dojenit serios pe cel înviat din morţi, 
pe viitor să nu mai fie aşa de neastâmpărat şi neascultător, că n-o să-l 
mai ajute. 

Se vorbeşte mai ales de minuni, de moralitate şi despre cea mai 
înţeleaptă elocinţă care vine din partea acestui băiat. Doar un singur 
lucru pare puţin ciudat: el nu roagă niciodată pe nimeni pentru ceva, 
iar dacă cineva îi dă ceva, el nu mulţumeşte niciodată. Este 
întotdeauna foarte serios şi adesea este văzut rugându-se, uneori 
plângând în timp ce se roagă pe tăcute, dar niciodată nu a fost văzut 
râzând! 

Acestea ar fi, pe scurt, lucrurile mai deosebite pe care le-am aflat 
despre acel copil-minune. Mai mult nu cunosc; cum şi prin ce mijloace 
reuşeşte el să facă toate aceste minuni depăşeşte puterea mea de 
înţelegere şi ştiinţa mea. Aceste lucruri puteţi să le explicaţi voi, cei 
mai bătrâni şi mai înţelepţi conducători ai Templului, eu am spus ce 

aveam de spus! 

Preotul Superior a spus: Cu ce alte mijloace decât cele diavoleşti?! Căci 

DUMNEZEU nu face niciodată minuni prin intermediul unor copii şi 

băieţi oarecare, ci doar foarte rar şi prin oameni copţi la minte, pioşi şi 

devotaţi lui, cum suntem noi! Dacă la Nazaret un băiat de doisprezece 

ani poate face asemenea lucruri, este clar că diavolul şi-a vârât coada! 

- Aceasta este părerea mea, iar dacă cineva poate da o explicaţie mai 

bună, să se ridice şi să vorbească! 

Un bătrân s-a ridicat şi a spus: După părerea mea, acorzi prea multă 

putere diavolului! între noi fie spus, diavolul (Belzebut) este doar un 

personaj alegoric, care întruchipează tot ceea ce este rău şi stricat, 

datorită pervertirii sufletului omenesc. 

Că apoi, prin acţiunea concertată a unui grup de oameni, ce sfidează 

bunele noastre legi, apare câte un aşa-zis Belzebut, care împiedică 

manifestarea a tot ceea ce este bun, este un lucru arhicunoscut! Căci 

un astfel de spirit al răului este un fel de epidemie de ciumă morală, 

care otrăveşte continuu inimile oamenilor ce trăiesc într-o asemenea 

societate, până nu mai rămâne aproape nimic bun în ei. 

Dar nici în acest caz nu-i vorba de un spirit al răului, întruchipat de 

Belzebut, ci de educaţia greşită şi dăunătoare a copiilor încă din 

leagăn. Aceşti oameni n-au idee de existenţa lui DUMNEZEU cel 

Atotputernic şi înţelept, chiar şi în alte probleme, de ştiinţă şi 

cunoaştere, sunt cu mult în urma popoarelor civilizate, ceea ce face să 

fie uşor cuceriţi de alţii. 

Dacă ne gândim acum la instruirea extraordinară a băiatului în 

discuţie, la părinţii lui, foarte pioşi şi instruiţi - pe care îi cunoaştem 

destul de bine - şi dacă ţinem seama de Spiritul lui de binefacere, n-aş 

putea - eu, cel puţin - nici în cele mai negre coşmaruri ale mele, să-mi 

închipui şi să susţin că un asemenea băiat s-ar afla în legătură cu mai- 

marele diavolilor, care n-ar permite niciodată să încolţească în cineva 

cel mai mic gând luminos! 

Sau, poate, consideraţi că prin Spiritul răului se poate realiza şi un 

lucru bun? Eu, cel puţin, n-am auzit până acum de aşa ceva! Sau, 

poate, cunoaşte careva dintre voi fapte bune şi demne de laudă făcute 

de oameni răi? Sau că prin mijloacele cele mai rele şi mai 

condamnabile se poate realiza ceva cu adevărat bun? 

Prin urmare, dacă acest copil-minune, prin puterea pe care o are - chiar 

dacă ea este de neînţeles pentru noi, poate să facă fapte benefice, 

nobile şi măreţe, cu urmări dintre cele mai bune, cum ar putea el 

atunci să se servească de mijloacele rele? La această situaţie vă rog 

să-mi daţi o explicaţie plauzibilă! 

Mai mulţi dintre bătrânii şi cărturarii prezenţi au fost atunci de acord cu 

vorbitorul - numai Preotul Superior şi cei câţiva susţinători ai lui nu. Şi 

la scurt timp după aceea Preotul Superior s-a ridicat, adresându-se 

apărătorului băiatului: 

(Preotul Superior a spus): Vezi, din cuvântarea ta reiese că tu negi atât 

personalitatea lui Belzebut, cât şi personalitatea diavolilor ce-i stau în 
subordine! Dacă ceea ce susţii tu este adevărat, atunci explică-mi şi 
mie, cine s-a luptat pe muntele Horeb trei zile la rând cu arhanghelul 
Mihail pentru corpul lui Moise, obţinând chiar victoria! 
Cine a fost acea făptură care a îndrăznit să se înfăţişeze în faţa tronului 
lui DUMNEZEU, cerând permisiunea de a-l tenta şi a-l pune la încercare 
pe părintele Iov? Cine a fost şarpele tentator al Evei? Cine este duhul 
cel rău al lui Saul, care a alungat pe copilul David cu cântecul lui din 
harfă? Mai există de asemenea o mulţime de date în Scriptură, în 
special la Daniel, care pomenesc adeseori de marele dragon şi de târfa 
cea mare a Babilonului! Tu, care eşti un mare înţelept, cum îţi explici 
toate acestea? 

Bătrânul cărturar cel înţelept de mai înainte a spus: Pentru mine ar fi 
foarte uşor să explic toate acestea, dacă mintea ta ar avea nivelul de 
pătrundere necesar pentru a înţelege, dar în întunericul din mintea ta 
constat că nu pătrund deloc asemenea lucruri luminoase. Ar însemna 
să ţin o predică zadarnică unuia care este orb şi surd, fără ca aceasta 
să aibă nici un efect, aşa că mai bine mă lipsesc. 
Cine a vrut cu adevărat şi a putut să mă înţeleagă, acela m-a înţeles 
deja. Dar să ţii predică înţeleaptă unui încăpăţânat e ca şi cum ai pune 
o piatră de bazalt la înmuiat. N-ai citit oare niciodată marea Kabbală, 
care este opera unui mare spirit? în ea se găsesc explicaţii ample şi 
pline de înţelepciune privind corespondenţele tainice dintre imaginile 
scrise sau cuvintele vorbite şi realitatea pe care acestea o reprezintă! 
Preotul Superior a spus: Pe cea mică da, dar pe cea mare trebuie să 
recunosc că nu! 

Vorbitorul a spus: Atunci află că îmi este imposibil să vorbesc cu tine, 
deoarece cea mică are un alt autor şi nu poate fi considerată nici 
măcar un extras de calitate proastă al celei mari şi vechi! 
în faţa lui DUMNEZEU nu există Satană şi diavol, deci nici vreun alt 
spirit absolut rău, pentru că în realitate Lui trebuie să i se supună toate 
forţele, energiile şi elementele, şi aşa cum Ie-a rânduit cu înţelepciune 
DUMNEZEU pe toate, nici unul nu poate acţiona dincolo de sfera lor 
proprie de influenţă. 

Nu este, după cum ştim cu toţii, focul un element ce include în cel mai 
înalt grad o forţă rea şi distructivă? Să-I considerăm oare un produs al 
Satanei, pentru că uneori distruge oraşe întregi şi le transformă în 
cenuşă, când de fapt atunci ACŢIUNEA lui este rezultatul unei intenţii 
rele sau al unei neglijenţe demne de pedepsit? 

Sau putem noi oare spune că Satana se află în apă, pentru că omoară 
oamenii şi animalele ce cad în ea? Sau că se află Satana în pietre, ori 
în înălţimile munţilor, ori în animalele şi plantele otrăvitoare, deci, pe 
scurt, în orice ne poate provoca moartea, dacă nu suntem înţelepţi şi 
foarte atenţi asupra proporţiei utilizate şi a modului cum le folosim? - 
Reţine: tot ceea ce există în aer, în apă, pe pământ sau în pământ 
poate fi pentru noi binecuvântat sau blestemat, după cum omul 

foloseşte tot ceea ce există cu înţelepciune sau cu ignoranţă! 

Ce a fost de fapt vestita luptă a Satanei cu arhanghelul Mihail pentru 

corpul lui Moise? 

O parte dintre evrei, şi anume cei pioşi, care îi venerau pe Moise ca pe 

un DUMNEZEU, considerau că Moise ar trebui să fie şi trupeşte 

nemuritor, deoarece se spune: Cei care respectă cu stricteţe legile lui 

DUMNEZEU, aceia niciodată nu vor muri, ci vor trăi în veci, iar trupul 

lor nu va fi devorat de viermi! Dar Moise a fost în cele din urmă slab şi 

de aceea el a murit ca orice muritor de rând. . 

Printre evrei se aflau în acele vremuri un înţelept şi un doctor. 

înţeleptul a spus: Duceţi corpul neînsufleţit pe vârful unui murite înalt 

unde adie vântul cel mai curat şi atunci sigur Moise va învia şi-şi va 

conduce poporul în Ţara Făgăduită şi mult lăudată! 

Dar medicul fiind mai realist a spus: Nici un corp care a fost părăsit de 

sufletul său n-a înviat vreodată! 

înţeleptul a spus: Dacă trupul lui Moise, care va fi dus pe vârful 

muntelui, nu învie în termen de trei zile, ci rămârie mai departe mort, 

atunci tu ai repurtat o victorie asupra mea şi asupra credinţei mele, iar 

eu voi deveni după aceea sclavul tău pentru tot restul vieţii mele. 

Medicul, însă a spus: Ştiu dinainte că voi învinge. De aceea nu accept 

să-mi promiţi aşa ceva, astfel eu voi rămâne ceea ce sunt, iar tu vei fi 

mai departe ceea ce eşti, şi vei vedea că prinţul sau duhul morţii îşi 

păstrează victima şi n-o lasă niciodată să-i scape. 

Şi apoi Moise a fost dus cu mare pompă pe vâful muntelui Horeb. Multe 

mii de israeliţi dintre cei mai distinşi, au însoţit atunci mortul. Iar când, 

cu multă greutate, vârful muntelui a fost atins, Moise a fost expus în 

bătaia vânturilor şi timp de trei zile la rând sau făcut tot felul de 

încercări spirituale şi materiale pentru a-l readuce la viaţă, dar în final 

s-a constatat că totul a fost zadarnic: ochii marelui profet nu s-au mai 

deschis pentru a vedea lumina acestei lumi. 

în a patra zi înţeleptul fiind foarte dezamăgit, s-a adresat poporului: 

Priveşte, popor ales de DUMNEZEU, ce înseamnă puterea Satanei! Trei 

zile la rând s-a luptat Mihail (puterea cerească) cu Satana (puterea 

morţii) pentru corpul profetului şi iată că în final Satana l-a învins; 

atunci s-a auzit glasul arhanghelului Mihail care a spus: DUMNEZEU te 

va judeca pentru aceste cuvinte! 

Aceasta a fost o cuvântare rostită în faţa poporului, ce-i drept 

simbolică, dar totuşi necesară şi care, în fond, era în felul ei foarte 

adevărată. 

Când medicul s-a aflat între patru ochi cu înţeleptul şi-a amintit că a 

avut dreptate, înţeleptul a spus: 

°Din păcate am constatat că ai avut dreptate. Dar, oricum, este trist 

pentru noi, oamenii, că DUMNEZEU nu face nici o excepţie, nici măcar 

pentru cel mai mare profet al său şi îl lasă să moară, ca pe orice 

vietate! Pe Moise măcar ar fi putut să-i păstreze viu, ca să arate astfel 

poporului că Satana nu are nici o putere asupra celor sfinţi! 

Medicul însă a spus: Tu nu-Ljudeci acum corect pe DUMNEZEU! El a 
trasat un drum pentru tot ceea ce este trup şi un alt drum pentru 
Spirit: drumul trupului trebuie respectat cu stricteţe, pentru ca drumul 
Spiritului să fie liber în veci. 

în timp ce cei doi stăteau astfel de vorbă, a apărut între ei Spiritul lui 
Moise, care a spus: Pace vouă! Să ştiţi că în realitate ordinea Domnului 
este intangibilă şi tot ce face El este foarte bine! Chiar dacă corpul 
moare, Spiritul rămâne mai departe viu. Respectaţi Legile lui 
DUMNEZEU şi nu vă faceţi probleme pentru trupul meu, căci iată eu, 
Moise, trăiesc în veci, chiar dacă trupul, pe care l-am avut, ar muri de o 
mie de ori. După aceea Spiritul a dispărut imediat, lăsându-i pe cei doi 
împăcaţi. 

Şi acum să vedem, Iubitul meu frate în Abraham, Isaac şi lacob, ce spui 
de toate acestea, unde este de fapt acea personalitate a Satanei? Căci 
ceea ce ţi-am spus eu acum este adevărul adevărat, iar cel descris în 
carte este doar o imagine, asemenea multor informaţii care sunt 
cuprinse în creaţiile poetice, ce pot fi înţelese doar cu ajutorul ştiinţei 
corespondenţelor (analogiilor) din natură. - Ei, ce-ai de spus acum, ca 
un cărturar mare ce eşti? 

Superiorul sinagogii a spus: Da, da, problema aceasta are multe 
aspecte şi este plăcut să o asculţi, dar să ştii că ea se bazează, totuşi, 
pe credinţă şi nu prezintă nici o dovadă palpabilă. Dar eu cred că ceva 
tot trebuie să fie la mijloc, căci, chiar dacă se bazează doar pe 
credinţă, nu este atât de important, pentru că, în cele din urmă, este 
mai aproape de natura noastră să credem în ceva, decât să nu credem. 
- Dar eu zic să punem punct acum la această discuţie! Noaptea 
aproape că a trecut şi în curând va trebui să mergem în sala de 
adunare! 

Tânărul semifariseu a spus: Sunt foarte curios să văd ce întorsătură vor 
lua astăzi lucrurile! Pentru binele nostru aş vrea să vă rog să ţineţi 
seama de sfatul meu, de a lua în consideraţie ceea ce susţine romanul; 
căci nu are de fapt prea mare importanţă dacă acceptăm de formă 
ceea ce susţine băiatul, atunci când suntem între noi, căci de vom 
proceda altfel, mai mult ca sigur că ne vom face din romani nişte 
duşmani mai mari decât sunt acum! 

Superiorul sinagogii a spus: Fii fără grijă, fiul meu! Nimic din ceea ce 
putem face nu va fi neglijat, căci astăzi punctul nostru de vedere ne 
este mult mai clar decât era ieri. 

După aceste cuvinte un slujitor de la Templu a venit să anunţe 
-bineînţeles cu toată smerenia - că în sala de adunare se află deja 
comisarul roman cu băiatul, Simon din Betania şi alte câteva persoane. 

întrunirea colegiului de examinatori în ziua următoare, în sala 
de adunare. încercarea fără succes a slujitorilor Templului de a 

întrerupe şedinţa 

La această veste întreg colegiul s-a grăbit spre sala de adunare, unde 

au fost salutaţi, după datină, de către cei prezenţi, lucru ce a plăcut 

foarte mult fariseilor, dar câţiva dintre ei au observat pe dată că 

băiatul nu a schiţat nici cea mai mică încercare de salut. 

Tocmai de aceea un bătrân a venit la Mine şi M-a întrebat, cu multă 

modestie, de ce Mă arăt aşa de îndărătnic şi nu salut pe nimeni. 

Eu, însă i-am răspuns atunci scurt: Acest lucru se cuvine să-l faceţi voi 

între voi, sau cu alţii asemenea vouă, dar ce obligaţie are în această 

direcţie un băiat de doisprezece ani?! De altfel nu uitaţi că nimeni 

dintre voi nu M-a salutat pe Mine, şi atunci întreb cum aş putea Eu oare 

să întorc ceva, ce n-am primit niciodată?! 

Şi, de altfel, la noi în Galileea nici nu există acest obicei, iar pentru 

Mine nici atât! Căci voi vă lăsaţi tot timpul salutaţi şi cinstiţi peste 

măsură, pentru că lumea a făcut din voi nişte stăpâni. Dar şi Eu în felul 

Meu, sunt un stăpân deosebit, şi atunci vă întreb de ce pe Mine nu M- 

aţi salutat la fel de îndatoritor?! 

O, credeţi-Mă, Eu, care sunt un copil, ştiu prea bine pe cine trebuie să 

salut, dar aflaţi acum că vouă nu vă sunt dator nici un salut! Motivul 

adevărat - dacă vreţi să-l aflaţi - vi-l poate spune romanul Meu. Dar să 

nu uităm că astăzi suntem după Sabat, când, ca şi în ziua Sabatului, 

după regulile voastre, toate saluturile şi onorurile sunt strict interzise, 

deoarece ele ar necinsti Sabatul şi ar macula pe oameni pentru 

întreaga zi. De ce, dar, îmi cereţi ceva, care în realitate contravine 

regulilor voastre? 

La aceste cuvinte templierii au tăcut, privindu-se unii pe alţii cu ochi 

mari, iar tânărul levit a spus: Onorată asistenţă, este imposibil să faci 

faţă acestui băiat extraordinar! Partea frumoasă a situaţiei este că el 

are răspuns la toate şi nu poate fi deloc combătut! 

Superiorul sinagogii s-a adresat atunci comisarului roman: Mărite 

judecător, de drept şi după merit! Acest băiat te-a indicat pe tine să ne 

vorbeşti despre unul dintre motivele pentru care nu ne-a salutat. Ai 

vrea să fii amabil, să ni-l spui şi nouă? 

Judecătorut a răspuns: De ce nu? Poate chiar mai mult! Dar mă 

îndoiesc că ceea ce veţi auzi vă va face plăcere. 

Toţi au strigat: Poţi să vorbeşti, căci astăzi suntem bine dispuşi şi 

putem suporta multe lucruri pe care altfel nu le-am suporta! 

Judecătorul a spus: Cum credeţi, şi dacă spuneţi că este aşa atunci 

ascultaţi! Acest băiat este chiar acel copil-minune din Nazaret, pe care 

ieri el doar se făcea că-l reprezintă! Cum vă place acum această 

poveste? Cine va îndrăzni să se atingă de el va avea de-a face cu 

mine! 

La auzul acestor cuvinte, membrii colegiului s-au speriat foarte tare, şi 

au început să tremure! 

După o tăcere îndelungată, Preotul Superior a spus: De ce nu ne-ai 

spus chiar ieri acest lucru? Dacă am fi ştiut asta de ieri, am fi vorbit, 

desigur, altfel cu Tine şi ţi-am fi dat cu totul alte răspunsuri, care, 

poate, ţi-arfi plăcut mai mult decât cele de ieri! 

Eu am răspuns: O, sunt sigur de asta. Dar pentru că Eu nu doresc să fiu 
linguşit, ci vreau să aflu adevărul, M-am purtat aşa cum aţi văzut! Şi 
dacă aş mai fi şi astăzi cel care am fost ieri, din nou n-aş obţine de la 
voi nici un cuvânt adevărat, pentru că voi vă temeţi de roman şi atunci 
v-aţi sfătuit peste noapte să vă prefaceţi că acceptaţi cele povestite de 
mine despre existenţa lui Mesia, încercând astfel să Mă îmbunaţi şi, 
prin Mine, şi pe judecător, din cauza întâmplării cu Zaharia. Dar, pentru 
că acum Eu nu mai sunt apărătorul băiatului-minune, ci chiar băiatul- 
minune în persoană, vă simţiţi dezorientaţi de această întorsătură a 
lucrurilor, care vă zădărniceşte planul şi iată că staţi în faţa Mea plini 
de teamă şi spaimă, neştiind încotro s-o luaţi. Acum, spuneţi, cum vă 
place această poveste? 

Toţi stăteau ca împietriţi, iar Preotul Superior a spus cu o mină aparent 
prietenoasă: Ei, tu, băiat-minune, care pari să ştii răspunsul la toate, aş 
vrea să mai aflu acum de la tine, cui anume dintre noi i-a venit în minte 
un asemenea sfat? 

Eu am răspuns: Chiar cel căruia Eu i-am şoptit sfatul! Este cel mai 
tânăr dintre voi şi este născut de asemenea în Galileea: numele lui 
este Barnabe! 

Şi acest răspuns a fost ca un trăznet printre farisei, pe care i-a prins o 
mare teamă: căci mulţi aveau conştiinţa pătată şi se temeau că 
păcatele lor ascunse vor fi date la iveală în faţa romanului. 
Preotul Superior a şoptit atunci la urechea unui fariseu: Să-i dăm lui 
Simon banii înapoi şi să punem capăt discuţiei cu băiatul-minune care 
este susţinut de DUMNEZEU, şi care ne mai poate prilejui multe 
neplăceri! Sau să nu-l mai întrebăm nimic! Iar dacă el ne întreabă pe 
noi, să-i dăm un asemenea răspuns, ca nici dracul să nu-l priceapă! Nu, 
băiatul acesta nu poate fi mai deştept ca noi! Priveşte cu ce ne-am 
pricopsit! Ieri era unul şi astăzi este cu totul altul! 
La aceste cuvinte, un fariseu, care se credea foarte şiret, I-a tras 
deoparte pe Preotul Superior spunându-i: ştii ceva? Acestui travestit 
nu-i suntem datori cu nici un fel de discuţie sau cu vreun răspuns! Cel 
de astăzi nu mai este aceeaşi persoană cu cel pentru care s-a plătit 
ieri, pentru cel de astăzi n-a plătit nimeni, aşa că noi nu-i suntem datori 
cu nici o discuţie şi nici cu un răspuns! - Ce părere ai? 
Preotul Superior a spus: Prietene, numai DUMNEZEU putea să-ţi dea un 
asemenea gând! Când nevoia este stringentă, ajutorul venit de sus 
este cel mai potrivit. Aşa că acum putem declara sistarea conferinţei şi 
a concesiunii (permisiunii de a discuta), deoarece am aflat că băiatul 
de astăzi nu este acelaşi cu cel de ieri, pentru care s-a plătit!. 
După care salvatorul Templului a păşit înainte şi apoi a rostit cu un 
patos foarte oficial: Având întreaga împuternicire din partea conducerii 
Templului lui DUMNEZEU, declar sistate discuţiile, pe motiv că băiatul 
de astăzi nu este acelaşi cu cel pentru care s-a plătit ieri acea taxă 
mare, prin urmare, noi nu vom mai sta la discuţii cu acest băiat-minune 

pentru care nu s-a plătit nici o taxă. 

La aceste cuvinte judecătorul s-a ridicat în picioare şi a rostit plin de 
gravitate: şedinţa continuă, iar voi veţi rămâne în continuare la 
discuţii! Băiatul de astăzi este exact acelaşi pentru care s-a plătit o 
taxă atât de mare, numai personalitatea lui este, alta pentru voi, 
pentru că n-aţi bănuit acest lucru. Dar după legile noastre, această 
împrejurare fericită nu schimbă nimic din drepturile băiatului, aşa că 
sentinţa mea definitivă este: şedinţa continuă, fără nici o schimbare 
astăzi şi mâine, indiferent ce se va întâmpla! Că întrebaţi sau că 
răspundeţi nu contează! Dixi! 

Continuarea şedinţei. întrebarea copilului lisus către slujitorii 

Templului: 

Ce-aţi face dacă totuşi Eu aş fi Mesia? 

Răspunsul precaut al talmudistului Joram referitor la Mesia. 

La această replică energică a judecătorului roman toţi şi-au reluat 
locurile, vizibil nemulţumiţi şi au tăcut o vreme. 

Deoarece nu Mi s-a mai adresat nici o întrebare m-am dus Eu la ei şi le- 
am spus: Ascultaţi, pentru că nu vreţi să Mă mai întrebaţi nimic, Mă 
consider liber să vă pun Eu o scurtă întrebare: Spuneţi-mi - dar absolut 
sincer - ce aţi face dacă Eu aş fi într-adevăr făgăduitul Mesia, în jurul 
căruia s-a purtat ieri toată discuţia! 

Băiete, băiete, fii atent la ce vorbeşti, şi asta pentu că eşti chiar în 
Templul lui DUMNEZEU, un lăcaş care este atât de sfânt! Fereşte-te de 
a face o asemenea fărădelege! 

Atunci Eu i-am replicat: Mai bine ai grijă tu şi voi toţi să nu faceţi din 
casa Domnului un mormânt ucigaş! Dacă vă întreb ce-aţi face dacă eu 
aş fi totuşi acel Mesia făgăduit, nu înseamnă că profanez Templul, 
pentru că orice om poate să vă pună o asemenea întrebare, fără sfială 
şi fără a păcătui! - Iar voi puteţi acum să-mi daţi un răspuns 
condiţionat, aşa cum şi întrebarea mea pentru voi a fost una 
condiţionată! 

Atunci se ridică bătrânul talmudist şi cabalist cu numele de Joram, care 
a spus: La DUMNEZEU orice este posibil: dar noi, oamenii, trebuie să 
fim cu mare atenţie şi să considerăm ca împlinită o prorocire atât de 
însemnată, doar dacă toate condiţiile privind realizarea făgăduinţei 
sunt îndeplinite şi clare pentru toată lumea. 

Iar tu, dragă băiatule, ai găsit la profetul Isaia câteva versuri care se 
potrivesc cu naşterea ta; dar câte lucruri a prorocit acest profet în 
legătură cu venirea acelui făgăduit Mesia şi care ţi se potrivesc ţie la 
fel de puţin ca şi mie, deşi şi eu pot susţine că sunt un descendent al 
lui David, înrudit pe departe chiar cu tatăl tău, losif, şi mai pot să spun 
că datorită mie Măria, care se afla atunci la Templu, a devenit soţia lui. 
Eu n-am mai văzut de 11 ani pe soţii aceştia, pe care-i preţuiesc foarte 
mult, iar pe tine chiar nu te-am văzut niciodată şi presupun că eşti 

primul născut al lui losif din cea de-a doua căsătorie. Aşa că eu nu ştiu 
despre tine decât ceea ce am auzit ieri din gura ta şi de la levitul 
nostru Barnabe, care este el însuşi din Nazaret, ceea ce priveşte 
puterea ta deosebită, care, după unele relatări demne de toată 
încrederea, depăşeşte cu mult tot ceea ce s-a realizat vreodată prin 
puterea voinţei şi a credinţei, ea este desigur de natură să atragă în 
mod special atenţia asupra ta: dar că această putere neobişinuită ar fi 
dovada a ceva, nu se poate spune cu precizie, deşi - după cum s-a 
spus - ea nu poate trece nebăgată în seamă atât de oameni, cât şi de 
preoţi. 

în orice caz, noi ştim că Mesia va fi un om ca şi noi, doar calităţile şi 
aptitudinile sale vor fi de natură divină, în ceea ce priveşte aptitudinile 
tale încă de la această vârstă, ele sunt de asemenea natură că ar 
putea să facă pe cineva să creadă că vei deveni cu timpul ceva 
deosebit. Dar, priveşte, eu sunt deja un om bătrân şi am aflat multe în 
viaţa mea; de multe ori am descoperit copii cu trăsături şi aptitudini 
ieşite din comun, care mă făceau să zic: lată, prin acest copil 
DUMNEZEU ne-a trimis, precis, un nou mare profet. - Dar, pe măsură 
ce copiii respectivi înaintau în vârstă, toate aceste aptitudini deosebite 
dispăreau ca şi cum n-ar fi existat niciodată, ori se pierdeau pur şi 
simplu, iar copilul respectiv ajungea până la urmă un om absolut 
obişnuit, ca noi toţi, care cunoaştem doar ceea ce am reuşit să învăţăm 
şi să ne însuşim, cu multă osteneală, în ani mulţi de muncă obositoare! 
Astfel, în cazul meu, ca şi în cazul multor alţi semeni ai noştri, s-au 
adeverit cuvintele: îţi vei câştiga pâinea cu sudoarea frunţii tale şi este 
posibil ca şi ţie să-ţi se întâmple la fel, iubitul meu văr - după cum s-ar 
putea şi să nu ţi se întâmple, noi, oamenii, nu putem şti, nici nu putem 
hotărî aceasta dinainte. Omului îi trec multe gânduri prin minte, dar să 
nu uităm că DUMNEZEU este cel care dirjează totul! - Ei, acum iubitul 
meu văr mai tânăr, poţi să-ţi continui mai departe observaţiile, iar eu 
îţi voi sta cu plăcere la dispoziţie! 

Eu am răspuns: Dintre toţi membrii colegiului, tu îmi eşti cel mai 
simpatic, şi ştiu că azi-noapte ai spus părintelui superior câteva cuvinte 
frumoase şi cinstite despre Mine, ceea ce a deschis puţin ochii 
părintelui superior în ceea ce priveşte personalitatea Satanei, făcându-l 
astfel să înţeleagă - ce-i drept pentru prima dată în viaţa lui, şi destul 
de vag - teoria atât de importantă a corespondenţelor tainice precum 
şi ideea că asemenea fapte bune nu sunt niciodată posibile cu ajutorul 
unei forţe malefice! 

Tu vezi acum că Mie nu-Mi este străin ce ai discutat în secret cu Preotul 
Superior, aşa că poţi să-ţi închipui, că ştiu de asemeni foarte bine ce 
gânduri îi trec acum prin cap Preotului Superior, care se teme că voi da 
la iveală unele lucruri neplăcute pentru el. Teama lui este, însă, 
nefondată. 

Dacă faptele Mele ar fi săvârşite cumva cu ajutorul lui Belzebut, ei 
bine, atunci el ar fi fost demult trădat, ba chiar judecat, dar pentru că 

Eu sunt ajutat în faptele Mele bune de puterea şi forţa lui DUMNEZEU, 

care vrea întotdeauna doar binele şi niciodată ceva rău, Preotul 

Superior n-are de ce se teme de Mine, căci, să ştiţi, din partea Mea nu 

o să i se clintească nici un fir de păr! 

Dar, uite, că am pierdut timpul pălăvrăgind tot felul de lucruri inutile, în 

loc să continuăm să discutăm problema de bază! 

Joram a întrebat: Şi care ar fi aceasta? Spune tot ce ai de spus, şi noi 

vom încerca să dăm o sentinţă uşoară pentru că şi în spusele tale am 

descoperit multă, uşurinţă! 

Mărturia copilului lisus despre sine, ca fiind adevăratul 

mesager al lui DUMNEZEU. 

Atitutinea lui Joram care susţine: să aşteptăm ca timpul să 

decidă! 
lisus arată că în el se află mereu prezentă Atotputernicia lui 

DUMNEZEU. 
Refuzul lui Joram. 

Eu am spus: Aici în faţa voastră se află, în persoana Mea, adevăratul 
"mesager - un nume al fiului unei femei-profet despre care vorbeşte 
Isaia. Ieri am vorbit despre venirea lui Mesia. Eu însumi v-am fost 
prezentat ca atare, pe baza textelor din profetul Isaia, care mi se 
potrivesc întocmai. Voi, însă, aţi negat acest lucru. 
Ieri am vorbit despre Mine ca despre o altă persoană, astăzi, însă, stau 
în faţa voastră fără urmă de teamă, nici faţă de voi, nici faţă de oricine 
altcineva din lume, pentru că sunt pe deplin conştient de puterea şi 
forţa invincibilă ce sălăşluiesc în Mine, nu ca forţe străine, ci ca forţe 
proprii Mie, şi abordez din nou aceeaşi temă, de aceea te întreb pe 
tine, Joram, ce părere ai! 

Dar şi tu să vorbeşti fără sfială şi teamă, absolut sincer! Este adevărat 
că nici ţie nu o să ţi se clintească nici măcar un fir de păr pentru asta! 
Joram a spus: Da, prea-iubitul meu văr (să nu-mi iei în nume de rău, că 
te numesc astfel, pentru că sunt, într-adevăr, înrudit îndeaproape cu 
tatăl tău) a fost şi rămâne o problemă foarte delicată să spui: Tu eşti 
cel făgăduit! Ar fi fost foarte îndrăzneţ din partea noastră să afirmăm 
acest lucru, pentru că au mai existat asemenea copii, care au dat 
dovadă din fragedă copilărie de talent şi de unele aptitudini 
extraordinare, care au uimit mase întregi de oameni, însă mai târziu ei 
au devenit nişte oameni obişnuiţi, la care n-a mai rămas nici urmă din 
talentul şi puterea lor de mai înainte! 

Prin urmare noi considerăm că şi acum, cu un asemenea personaj, ne- 
am putea confrunta în cazul de faţă, deşi nu neapărat, aşa că mi se 
pare că ne-am pripi, dacă am susţine imediat că în tine se află acel 
făgăduit Mesia, lucru pe care tu, cu inteligenţa ta deosebită, ar trebui 
să-l înţelegi! Pentru că mie mi se pare la fel de lipsit de înţelepciune să 
afirm sau să neg în mod apodictic (de necontestat) că tu ai fi cel 

făgăduit, plecând doar de la naşterea, originea ta şi de la capacităţile 
tale ieşite din comun! De aceea, eu recomand, atât pentru tine, cât şi 
pentru noi, să aşteptăm şi să vedem ce ne mai aduce viitorul! Spuneţi- 
mi acum dacă am sau nu dreptate! 

Eu am răspuns: Da, după logica pământenilor ai perfectă dreptate! Dar 
totodată în inimile oamenilor se mai află un focar care este etern, 
profund şi luminos; acesta ar putea să-ţi indice chiar acum dacă Eu fac 
parte din rândul acelor copii care îşi pierd talentele şi puterea în anii 
maturităţii. Atâta vreme cât în Mine se află puterea de a crea orice sau 
de a distruge la voinţă, cum aş putea atunci să vreau să Mă distrug pe 
Mine însumi? 

Tot atunci l-am spus: De puterea Spiritului Meu nemuritor depinde 
existenţa tuturor lucrurilor. Eu pot să fac imediat să se producă tot 
ceea ce Eu vreau, aşa cum ţi-am mai spus deja prin gura altor martori, 
nu numai prin Mine. Şi dacă tu ai aflat deja de calităţile şi puterile 
Mele, cum crezi că o să le pierd vreodată?! 
Dacă vreodată ar fi astfel, ce-aş mai fi atunci Eu? 
Joram a spus: Da, dar asta este deocamdată doar o presupunere, nu o 
dovadă! Acelaşi lucru, pe care-l spui tu despre tine, aş putea la fel de 
bine să-l spun şi eu despre mine; dar pentru că aşa ceva ar fi prea 
îndrăzneţ, tocmai de aceea oricum n-o să auziţi aşa ceva de la mine, 
pentru că atunci aş fi considerat nebun şi luat în râs sau dus la 
închisoare! Tu eşti un băiat isteţ, la o vârstă încă crudă, şi, se pare, eşti 
dotat cu un mare talent poetic încă din naştere, de aceea noi doar 
zâmbim ascultându-te! 

Gândeşte-te acum şi tu, iubitul meu copil! Unde s-a mai pomenit ca un 
om să spună despre sine: Tot ce vedeţi este creat prin puterea 
Spiritului meu?! Aşa ceva poate spune doar Spiritul Atotputernic al lui 
DUMNEZEU, care după cum ştim este prezent în tot ceea ce există! 
Cred că te-ai lăsat furat prea mult de imaginaţia cu Mesia! Să 
rămânem mai bine cu picioarele pe acest pământ, pe care să-l 
cultivăm cu străduinţa cuvenită, ca să culegem de pe el hrana care ne 
este necesară! în acest fel o vom duce cu siguranţă mai bine decât 
dacă ne dăm drept ceea ce nu suntem şi nici nu putem ajunge 
vreodată! 

Dacă Mesia va veni vreodată, atunci El va veni ca un om desăvârşit, nu 
ca un DUMNEZEU! Dar există la voi, iudeii pe jumătate greci, deci şi pe 
jumătate păgâni, obiceiul de a spune imediat despre cineva cu nişte 
aptitudini mai deosebite, c-arface parte dintre zei, şi chiar pe voi 
înşivă vă consideraţi uneori ca atare. Acest lucru n-ar trebui să se 
întâmple, căci încalcă porunca lui DUMNEZEU, care spune: Numai eu 
sunt DUMNEZEUL şi stăpânul vostru şi alţi zei în afară de mine să nu 
aveţi! Dar se pare că în Galileea nu se prea ia în seamă această 
poruncă, altfel nu ţi-arfi dat prin minte să te crezi DUMNEZEU! 
Aşa că, în cele ce urmează, noi te sfătuim, mai bine lasă-te de 
asemenea idei şi rămâi credincios lui DUMNEZEU, cu toate talentele şi 

aptitudinile pe care le ai, lasă pe păgâni să fie păgâni şi o să-ţi meargă 
bine pe acest pământ! Căci ce poate să însemne forţa cea mai mare a 
unui om - chiar uriaş - în comparaţie cu forţa reunită a mii de oameni şi 
cu atât mai puţin înseamnă atunci forţa unui copil? Când chiar David 
spune: "Ca nimicul sunt toţi oamenii în faţa Ta, Doamne!" cum -poate 
să-i treacă prin minte unui puşti să spună că el ar fi DUMNEZEU prin 
Spiritul său, prin care au fost create toate lucrurile?! Vezi şi tu că ai 
sărit cam mult peste cal! 

Preotul Superior a spus: Da, iată o nouă lecţie sănătoasă, care a fost 
ţinută cu multă măsură! - Este drept şi adevărat ceea ce s-a spus 
pentru că stă scris, că din ţara Galileii nu se va ivi niciodată un profet, 
tocmai de aceea aceşti semipăgâni au ajuns să se declare ei singuri 
direct zei! Iar acest băiat pare să aibă o anumită predilecţie în acest 
sens! Da, dragul meu copil, să ştii că nu este aşa de uşor să ne faci să-l 
luăm pe alfa drept omega! Aşa ceva se poate întâmpla la Nazaret doar 
la voi, în Ierusalim! 

Obiecţiile lui Joram şi ale profetului la convingerea că este 
Mesia a copilului lisus şi combaterea lor. 

Eu am spus: în felul vostru şi în conformitate cu gradul vostru de 

înţelegere voi aţi vorbit foarte bine, pentru că, în realitate mintea şi 

noţiunile voastre nu ajung mai departe de-o aruncătură de băţ. Dacă 

aţi fi în stare să gândiţi mai profund şi la un nivel superior, atunci M-aţi 

privi cu totul altfel, cu alţi ochi şi M-aţi judeca într-un alt mod. Dar, 

pentru că vi se pare scandalos ceea ce am spus despre Spiritul Meu 

interior, atunci explicaţi-Mi ce Spirit a fost de fapt acela care vorbea 

prin intermediul profeţilor! 

Joram a spus: Acela a fost Spiritul lui DUMNEZEU, acelaşi prin care au 

fost făcute toate lucrurile şi fiinţele! 

Bun, am spus Eu, dacă Spiritul care vorbea prin intermediul profeţilor a 

fost Spiritul lui DUMNEZEU, de ce atunci Spiritul meu interior nu ar fi 

tot Spiritul lui DUMNEZEU, de vreme ce Eu pot realiza fapte cu mult 

mai deosebite decât toţi profeţii de la Enoch încoace?! Căci sfera lor de 

acţiune era limitată la un anumit domeniu, Eu însă iată că sunt 

nemărginit, fac ceea ce vreau şi imediat se realizează ceea ce Eu 

vreau! Dacă toate acestea sunt pentru Mine posibile, atunci cum puteţi 

spune voi că Spiritul Meu interior este altul decât cel care a vorbit prin 

profeţi?! 

Joram a spus: Bine, bine, foarte bine, toate astea ar fi posibile, dacă tu 

n-ai fi din Galileea! Dar în carte stă scris că din Galiileea nu va ieşi nici 

un profet, aşa că, îţi place, nu-ţi place, trebuie să accepţi, că noi nu 

putem pune semnul egalităţii între Spiritul tău interior şi acela al 

profeţilor! 

Eu am spus: Sunt Eu oare născut în Galileea?! Nu este Betleem vechiul 

oraş al lui David, locul unde M-am născut?! Căutaţi în registrele 

voastre, să vedeţi dacă nu este aşa! Sau puteţi spune despre Isaia că 
n-a fost un profet adevărat, doar pentru că a venit în Galileea, 
prorocind acolo, în apropierea vechiului oraş Casarea Pilippi?! - Vedeţi, 
dar, ce orbi sunteţi şi cât de lipsită de temeinicie este judecata 
voastră! 

în Scriptură scrie că nici un galilean nu poate ajunge profet. Dar atât 
tatăl meu adoptiv, cât şi mama mea Măria, şi cu atât mai puţin Eu, nu 
suntem galileeni prin naştere, părinţii mei trăiesc acolo ca emigranţi 
doar de nouă ani, aşa că, de ce nu s-ar putea ca Spirtul lui DUMNEZEU 
să sălăşluiască în Mine, la fel ca în oricare alt profet?! 
Preotul Superior a spus: Dar nu stă scris, de asemenea: <Priveşte, 
îngerul meu va merge înaintea ta ca să-ţi pregătească drumul şi să-ţi 
netezească potecile!, Iar mai înainte va veni Mie, care va pregăti 
oamenii în vederea măreţei sosiri a lui Mesia?!" Poţi tu spune că este 
aşa şi în cazul tău? Unde este atunci îngerul Domnului şi unde este Mie? 
Eu am răspuns: Pentru oamenii ca voi, care nu văd pădurea din cauza 
copacilor, desigur că n-au venit nici îngerul domnului, nici profetul Mie; 
dar pentru cei care văd, acest lucru s-a împlinit deja acum doisprezece 
ani! Dar voi n-aţi văzut şi n-aţi recunoscut nici îngerul, care a vorbit lui 
Zaharia, nici pe fiul lui, conceput în mod miraculos, căci voi nu 
observaţi decât ceea ce vine cu foc, cu fulgere şi cu tunete asurzitoare! 
Când Mie, care se afla în peştera sa, a primit poruncă să fie atent că va 
trece DUMNEZEU prin faţa peşterii sale, el a văzut trecând mai întâi o 
pală de foc, dar DUMNEZEU nu se afla în ea. Apoi a trecut o furtună 
puternică, dar nici acolo nu se afla DUMNEZEU. în cele din urmă prin 
faţa peşterii a trecut un foşnet şi o boare abia perceptibilă - şi exact 
acolo se afla DUMNEZEU! 

Vedeţi, în acest fel indică marele profet sosirea lui Mesia! 
Voi v-aţi aşteptat la foc şi la furtună, situaţii care s-au şi întâmplat, fără 
ca DUMNEZEU să se afle în ele. Acum prin faţa voastră trece un foşnet 
şi o boare lină, în care cu adevărat se află DUMNEZEU, dar iată că 
urechile voastre surde şi ochii voştri orbi nu-L sesizează, şi nici nu-L 
veţi sesiza - decât la sfârşitul vieţii voastre, dar atunci nu vă va mai fi 
de prea mare folos! Daţi-mi la toate acestea un răspuns, după 
înţelepciunea voastră de slujitori ai Templului! 

întrebarea batjocoritoare a lui Barnabe. 

Răspunsul dojenitor şi replica Domnului. 

Jena şi scuzele lui Barnabe. 

Minunea cu apariţia urechilor de măgar şi cu materializarea 

măgarului viu. 

Barnabe a cerut atunci de la înalţii farisei permisiunea de a vorbi cu 
Mine, deoarece i-a venit o idee grozavă: I s-a dat permisiunea şi el a 
început să vorbească în felul următor: 
Ascultă aici, micuţul meu Mesia ceresc din Nazaretul Galileii ceea ce, 

desigur, nu spune prea mult! Ne-ai prezentat aici câteva minuscule 
dovezi, dintre care noi, cu urechile noastre înfundate şi cu ochii noştri 
legaţi, am început în cele din urmă să înţelegem, că tu eşti totuşi 
făgăduitul Mesia, dar abia acum ne aflăm ca viţelul la poarta nouă! Ce 
vom face acum? Sau ce trebuie să facem noi acum? 
Ziua de astăzi este pe sfârşite şi tu, conform sumei achitate, mai ai 
drept la cuvânt doar mâine, chiar dacă eşti Mesia! De aceea, eu 
consider că ar fi timpul să începi să dai dispoziţii, ce să se facă în 
continuare cu noi şi cu Templul, acum când te-am recunoscut! Rămâne 
totul cum a fost sau trecem la reorganizare? Tu eşti acum Mesia cel 
făgăduit şi trimis la noi printr-un foşnet şi o boare, ceea ce nu mai 
putem tăgădui: dar ce va fi de acum încolo? - Vorbeşte şi acţionează 
chiar de-acum, tinere Mesia - humano ceresc - bineînţeles de la 
înălţime! 

Eu am spus:, Pentru nişte glume atât de proaste nu era nevoie să-şi 
căşti botul atât .de tare, ca să demonstrezi că îţi doreşti tare mult ceva, 
dar că îţi lipsesc mijloacele materiale şi spirituale care îţi sunt necesare 
în acest sens! Ai înţeles: hamal al lui Bileam?! Dar, pentru că M-ai 
întrebat ce se va întâmpla de acum încolo cu voi şi cu Templul, trebuie 
să-ţi dau un răspuns corect! 

Priveşte, este scris: "Când Mesia va veni, el nu va anula Legea lui 
DUMNEZEU - şi nu va modifica nici un firicel din ea - ci o va respecta şi 
o va pune în aplicare cu o exactitate maximă!" El nu va înlătura 
Templul, nici pe slujitorii săi, dar le va tempera îndărătnicia care este 
contrară Legii lui DUMNEZEU, iar pe leviţii care se cred foarte deştepţi, 
îi va însemna, ca să fie recunoscuţi pentru glumele lor proaste! 
Pentru tine, discuţia referitoare la Mine, chiar atunci când este bazată 
pe texte ce trimit incontestabil la Mine, este o nebunie, da? Fii atunci 
bun şi dovedeste-Mi, că n-aş fi Eu cel prorocit de profeţi! Dar, de vreme 
ce nu eşti în stare să-Mi dovedeşti acest lucru, pentru ce Mă 
batjocoreşti?! - Ei, aşteaptă - o să-ţi pun acum o întrebare, la care va 
trebui să-Mi răspunzi! Dacă răspunsul tău nu-Mi va apărea ca fiind 
satisfăcător, atunci află că o să joci pentru Mine rolul unui Midas al 
păgânilor! (Midas a fost regele Frigiei. Tot ce atingea el se transforma 
imediat în aur; pentru că, la o întrecere muzicală, l-a preferat pe 
Marsyas lui Apollo, şi atunci i-au crescut urechi de măgar.) 
Spune-Mi, glumeţule superficial ce eşti, ce înseamnă numele: 
Ierusalim?! Ce se ascunde în el? Ca levit care este pe cale de a deveni 
fariseu, ar trebui să ştii, din cărţile lui Moise, ca şi din cartea lui Enoh, 
pe care Noe a salvat-o de la înec, şi care are drept titlu Războaiele lui 
DUMNEZEU (vezi lucrarea intitulată Haushaltung Gottes); Eu am acum 
dreptul să-ţi pretind o explicaţie, căci multe lucruri depind de 
înţelegerea corectă a acestui nume! Vorbeşte! 
Tânărul levit n-avea idee de limba ebraică veche. De aceea el Mi-a 
cerut să-i las puţin timp de gândire, ceea ce Eu am şi făcut. El s-a 
strecurat atunci până la un învăţat bătrân, rugându-l să-i explice, dar 

nici acesta nu ştia, şi l-a trimis la cabalistul Joram. Iar acesta, la rândul 
lui, a ridicat neştiutor din umeri, şoptindu-i după o vreme: 
(Joram a spus:) Da, în cărţile foarte vechi există un fel de explicaţie 
etimologică a cuvântului, de asemenea în Kabbala este dată o 
explicaţie, dar ea este expusă prin formulări atât de mistice, încât în 
comparaţie cu ele Cântarea Cântărilor a lui Solomon este un joc de 
copii! Eu, personal, n-am înţeles nici pe una, nici pe cealaltă, aşa că îmi 
este imposibil să te ajut să ieşi din această situaţie! 
De altfel, trebuie să-ţi fac observaţia că ar fi trebuit să vorbeşti mult 
mai indulgent cu băiatul acesta, având în vederea atât inteligenţa lui 
eminentă, cât şi pe protectorul său roman, mai ales că tu eşti acela 
care ne-a atras atenţia asupra felului cu totul ieşit din comun al acestui 
băiat! N-ai văzut cum ştia cuvânt cu cuvânt, tot ce-am discutat în 
timpul nopţii în cel in cel mare secret?! Eu n-am spus nimic, dar acest 
lucru deja m-a convins că în acesl băiat sălăşluieşte un Spirit înalt 
pentru care este o nimica toată să afle până la cele mai mici amănunte 
tot ceea ce ascundem în noi. De aceea, te sfătuiesc să ceri scuze 
băiatului, pentru ofensa adusă, altfel nu garantez că n-o să-ţi joace o 
festă de toată frumuseţea ! Du-te la el şi urmează-mi sfatul! 
Barnabe a spus: Da, dreptul de a vorbi şi l-a dobândit, dar iată că de 
glumă nu prea înţelege, aşa nu-mi rămâne altceva de făcut decât să 
merg şi să-mi cer scuze! Dar că nimeni de aici nu poate explica 
etimologia denumirii oraşului, mi se pare totuşi ciudat pentru nişte 
slujitori ai Templului! 

După care Barnabe a venit din nou la Mine şi Mi s-a adresat cu o mină 
prietenească: Copil drag şi minunat! Mi-am dat seama ce greşeală 
grosolană am făcut cu glumele mele proaste şi necuviincioase, de 
aceea te rog din inimă să mă ierţi: de asemenea te mai rog să ne 
explici chiar tu de unde provine numele de Ierusalim! Căci nimeni 
dintre noi nu poate s-o facă. El este tradus de. obicei cu expresia 
Oraşul sfânt sau Oraşul lui DUMNEZEU - dar cum anume este această 
expresie cuprinsă în cuvântul Ierusalim nu ştie nici unul dintre noi!. 
Se spune că ar fi existat aici o localitate cu numele Saleni unde locuia 
un rege mare şi puternic, căruia toţi prinţii de atunci îi plăteau zeciuială 
- căci regele Melchisedek era atunci pentru toţi oamenii de pe pământ 
singurul şi adevăratul Preot Superior al lui DUMNEZEU -clar, altfel, se 
ştie prea puţin despre acest Preot Superior, despre înălţaturile şi 
faptele sale, ca şi despre personalitatea sa! Dacă tu ştii mai mult de 
atât, fii bun şi spune-ne şi nouă! 

Eu am spus: Norocul tău este că acum te prezinţi astfel la Mine altfel ai 
fi fost însemnat într-un anume fel care ţi-ar fi făcut prea puţină plăcere! 
Semnele cu care urma să fie împodobit capul tău se află la picioarele 
tale. Ridică-le şi învaţă tot ceea ce ai de învăţat de aici, căci Eu 
strunesc ironia uşuratecă la orice om şi, cu atât mai mult, când acesta 
se află într-un lăcaş, unde se pune problema celei mai mari seriozităţi 
de pe pământ, unde glumele proaste şi ieftine n-au ce căuta! - Priveşte 

mai întâi gluma pe care ţi-o pregătisem pentru ironia ta de prost gust, 
apoi îţi voi onora şi cea de-a doua rugăminte! 

La aceste cuvinte, Barnabe a privit în jos şi apoi s-a aplecat şi a ridicat 
de jos, de lângă picioarele sale două urechi de măgar absolut naturale, 
care erau executate desăvârşit, şi, fireşte că atunci s-a speriat foarte 
tare, mai ales că ele erau atât de reale de parcă atunci ar fi fost tăiate 
de la un măgar adevărat. 

Câţiva dintre cei prezenţi - în special Simon al nostru şi judecătorul 
roman - au izbucnit atunci în râs, dar slujitorii Templului nu s-au simţit 
deloc în largul lor, şi au început să se întrebe unii pe alţii, cum se poate 
întâmpla aşa ceva în realitate. S-au tot sfătuit între ei, dar n-au reuşit 
în final să găsească o explicaţie plauzibilă. 
Atunci Barnabe a spus: Degeaba ne tot sfătuim, este clar că 
întâmplarea aceasta este o adevărată minune şi nimic altceva! Căci, ca 
să presupunem că băiatul le-ar fi avut dinainte la el, ar însemna să 
presupunem că ştia dinainte că voi face o glumă proastă împotriva lui! 
Şi asta ar fi atunci o minune şi mai mare! Dar băiatul a vrut să ne dea o 
dovadă a priceperii sale chiar înainte de aceasta, când ne-a redat 
cuvânt cu cuvânt discuţia noastră secretă din timpul nopţii şi a vrut să 
dezvăluie gândurile cele mai ascunse ale Preotului Superior! Cine 
poate aşa ceva, acela fără îndoială poate face şi alte lucruri în acelaşi 
mod de neînţeles pentru noi! în acest băiat se ascunde, incontestabil, 
ceva extraordinar! Eu am început deja să cred că el va ajunge cândva 
Mesia! 

Preotul Superior a spus: Vorbeşti exact ca orbul care laudă culorile! De 
câte ori nu ne-au surprins magii persani cu vrăjitoriile lor, iar ghicitul 
gândurilor nu este ceva nou pe la noi! Cine nu cunoaşte oracolul 
grecesc?! Acolo, ghicitul gândurilor devenise o practică curentă, astfel 
că, în cele din urmă nimeni nu mai îndrăznea să se apropie de el! 
Da, dragul meu, când este vorba de o problemă atât de importantă 
trebuie să privim lucrurile cu alţi ochi şi să reflectăm mai mult asupra 
aparenţelor! Abia după ce toate aspectele au fost analizate cu toată 
atenţia, putem începe să ne facem o părere, dar întotdeauna cu multă 
precauţie! Despre o părere definitivă nu poate fi vorba, decât dacă 
toate semnele şi împrejurările constatate nu mai permit nici un fel de 
dubiu. 

Aceasta este spre învăţătura ta, dragul meu Barnabe, căci este un 
defect mai vechi al tău să crezi cu uşurinţă ceva, deşi altfel ai 
cunoştinţe foarte solide! 

Barnabe a spus: Nu este adevărat! Dacă aş crede cu uşurinţă orice, n- 
aş fi ajuns la acest nivel de cunoştinţe, care nu se pot dobândi dacă 
tratezi superficial lucrurile. Mă pricep să analizez atent o situaţie sau 
un fenomen, pot să deosebesc pe alfa de omega, dar vă mărturisesc că 
acest caz depăşeşte puterea mea de înţelegere şi toate cunoştinţele şi 
consider că experienţa mea de până acum s-a dus pe apa Iordanului! 
Cunosc foarte bine vrăjitoriile persanilor, ca şi multe altele, dar până 

acum n-am mai văzut ca cineva să poată scoate aşa, din senin, o 
pereche de urechi de măgar absolut reale. De asemenea, îmi sunt 
cunoscute maximele inteligente ale oracolelor, atât cele ale vechiului 
oracol din Dodona, cât şi acelea din Delphi, ca şi faptul că uneori 
putem ghici gândurile cuiva. Dar nimic din tot ceea ce ştiam nu cu 
cazul de faţă. Acest băiat a prezentat cuvânt cu cuvânt, ceea ce am 
vorbit noi între noi în cel mai mare secret! 

De aceea, rămân la părerea pe care mi-am exprimat-o şi repet fără 
reţinere: în acest băiat se ascunde mai mult decât am putea noi 
înţelege vreodată! Nu vreau să susţin că, datorită aptitudinilor sale 
extraordinare, el este incolestabil Mesia: dar, oricum, mai degrabă 
poate fi El decât oricare dintre noi, cei care suntem prezenţi aici! 
Dar, acum, dragul meu compatriot mai tânăr, aş vrea să auzim 
explicaţia promisă despre, Ierusalim şi Melchisedek, înainte de a se 
face seară! 

Eu am spus: Voi face acest lucru pentru tine, pentru că ai vorbit atât de 
bine în favoarea Mea. Dar, mai întâi, apucă strâns cu mâna cele două 
urechi de măgar de partea lor cea mai ascuţită şi ţine-le cu degetele la 
oarecare înălţime şi o să vedem acum dacă şi magicienii persani pot 
face acest lucru! 

Barnabe a ascultat, iar Eu am zis: La aceste urechi de măgar o să se 
adauge imediat şi un corp de măgar, viu şi sănătos! 
în aceeaşi clipă, în mijlocul adunării se şi afla un măgar zdravăn! 
Atunci, toţi cei prezenţi s-au speriat foarte tare de puterea Mea şi se 
vedea pe faţa lor că voiau s-o ia la fugă. Dar, judecătorul roman şi 
Simon n-au permis acest lucru şi au zis: Trebuie să respectăm termenul 
stabilit, iar acum acest copil-minune ne va explica cele două cuvinte! 
Slujitorii Templului s-au aşezat din nou, privind stupefiaţi la măgar şi 
nici unul nu îndrăznea să scoată o vorbă sau să-şi dea cu părerea cum 
de este posibil aşa ceva. 

Dispariţia miraculoasă a măgarului. 

Minunea cu piatra. 

Uimirea judecătorului roman în faţa puterii băiatului. 

Cuvintele lui lisus despre venirea împărăţiei lui DUMNEZEU. 

Eu, însă, am spus: Pentru a vă demonstra acum ce putere am, şi 
pentru a vă elibera de teama pe care o aveţi faţă de acest animal 
nenatural, am să fac imediat ca el să dispară tot aşa cum a şi apărut! 
în aceeaşi clipă animalul respectiv a dispărut complet, că n-a mai 
rămas din el nici măcar un firicel de păr. Toţi cei de faţă s-au mirat 
atunci şi mai tare, neştiind ce să zică. 

Doar foarte inimosul judecător roman a spus: Dragul meu, este evident 
că în tine trebuie să se află însuşi DUMNEZEU sau vreo altă zeitate 
mare! Dacă ai vrea, ai putea distruge şi un animal natural sau chiar 
oameni adevăraţi? 

Eu am spus: O, da, nu numai oameni şi animale, ci chiar pământul 
întreg! Dar aflaţi că în realitate menirea mea, pe care nimeni nu a 
recunoscut-o, este: să menţin tot ce există şi să nu distrug nimic. Dar, 
ca să-ţi dai seama, că nu sunt un lăudăros şi că tot ceea ce spun sunt 
în stare să şi fac, aduceţi-Mi chiar acum o piatră, cât vreţi voi de mare 
şi de grea, şi aşezaţi-o pe masă! 

Destul de repede a fost adusă pentru Mine o piatră dură, mai grea de 
100 de funţi, care a fost aşezată cu grijă pe masă. 
Când piatra a fost pe masă Eu am zis: Dizolvă-te imediat şi transforma- 
te în eter, care este elementul tău originar! 

Şi instantaneu piatra a dispărut, de n-a mai rămas din ea nici măcar un 
fircel de praf. 

Judecătorul roman a spus: Este clar că asemenea lucruri le poate face 
numai DUMNEZEU şi în nici un caz un om, oricât de talentat ar fi el, de 
aceea eu am ajuns la concluzia, prea iubite copil, că eşti mult mai bine 
să fim cu tine în relaţii de prietenie, decât de duşmănie. La ce ne-ar 
folosi toate legiunile noastre, cu cei mai viteji soldaţi, într-o luptă 
împotriva ta? Căci este destul ca tu să vrei, ca toate să aibă soarta 
acestei pietre şi să se transforme în aer şi eter chiar în momentul vrerii 
tale! Aşa că eu declar că pentru mine, tu eşti negreşit un adevărat 
Mesia al poporului tău şi nici o altă putere nu trebuie să se mai lase 
antrenată într-o luptă cu tine, căci atunci va este sortită de la început 
eşecului! 

Eu am spus: Să nu-ţi faci nici o grijă în această privinţă! Căci Eu nu am 
venit în această lume pentru a mă declara regele ei sau pentru a 
întemeia un imperiu lumesc al evreilor, ci pentru a aduce tuturor 
oamenilor cu inima bună calea care conduce la împărăţia lui 
DUMNEZEU, şi care este viaţa veşnică, şi să nimicesc împărăţia 
Satanei, care este răul, suferinţa şi moartea pe pământ. Aşa că toate 
imperiile lumeşti vor putea exista şi prospera în continuare, dacă vor 
cuprinde în ele împărăţia lui DUMNEZEU, pe care o voi crea Eu pe 
pământ! 

Aşa că acum poate să dispară frica voastră faţă de puterea Mea 
Dumnezeiască, pentru că Eu voi rămâne supusul vostru până la 
transformarea corpului Meu, când Mă voi întoarce la locul de unde am 
plecat. Acum, însă, să încheiem ziua explicând cele două cuvinte! 
Barnabe, foarte bucuros a spus: Slavă Domnului! Numai cuvinte, fără 
alte minuni - că ţi se face şi frică văzându-le! 

Eu l-am întrebat: De ce frică? Doar ai asistat de atâtea ori la şedinţe de 
magie persană, indiană sau egipteană, şi niciodată nu ţi-a fost frică: de 
ce te-a apucat frica tocmai acum? 

Barnabe a spus: Pentru că acelea erau realizate pe căi pe care eu mi le 
puteam explica, pe când acestea n-au la bază altceva decât voinţa ta! 
Deosebirea este uriaşă! 

Eu am spus: în acest caz trebuie să-ţi mai povestesc ceva, înainte de a 
trece la explicarea celor două cuvinte! 

Minunile celor 27 de magicieni din Damasc, povestite de lisus. 

Jena şi uimirea lui Barnabe. 
Secretul atotştiinţei lui lisus. 

(Băiatul lisus a spus:) Se împlinesc acum exact doi ani de zile de când 
ai fost la Damasc. Atunci au venit acolo vreo 27 de magicieni din India. 
Ei au anunţat cu mare vâlvă, cum că în ziua a treia după lună nouă, vor 
face mari minuni în dumbrava din afara oraşului. 
Printre aceste minuni preconizate de ei era şi următoarea: Cinci dintre 
magicieni vor scoate din pământ, doar cu ajutorul degetelor şi fără 
vreun efort fizic deosebit, un stâlp greu de peste 1000 de funţi, care 
era înfipt în pământ la o adâncime de peste şapte picioare, deci mai 
mult din jumătatea lui, pe care apoi îl vor lăsa să plutească liber în aer 
timp de câteva clipe. Acelaşi lucru urmau ei apoi să facă cu o bucată 
de stâncă mai grea de 10.000 de funţi, o greutate care, altfel, n-ar fi 
putut fi nici măcar clintită din loc de 300 de bărbaţi dintre cei mai 
puternici, doar cu forţa mâinilor lor. La sfârşit urma să fie readusă la 
viaţă, pentru câteva clipe, o cămilă moartă, ba chiar mai trebuia să fie 
însufleţită o statuie, timp de câteva clipe. 

Bineînţeles că, în urma acestor anunţuri, întreg Damascul se afla în 
dumbrava respectivă în ziua anunţată, ca să asiste la toate aceste 
minuni. Tu ai fost printre primii, erai în apropierea magicienilor şi ai 
putut vedea totul foarte bine şi te-ai minunat foarte tare. Multe dintre 
numerele cu care ei au început îţi erau deja cunoscute de mult, dar 
când ultimele au fost executate cu o precizie surprinzătoare, ai căscat 
gura şi ochii de uimire şi-ai bătut din palme deasupra capului strigând: 
Este nemaipomenit - încă nu s-a mai întâmplat aşa ceva! Aceştia nu 
sunt oameni, aceştia sunt zei, la care ar trebui să ne închinăm!" Tu te- 
ai exprimat astfel, mai mult pentru că de faţă se aflau mai mulţi păgâni 
de vază, veniţi în număr mare la această manifestare; dar de fapt te 
gândeai totuşi la Belzebut, de aceea, în sinea ta, ţi se făcuse frică! 
Acum spui că şi în faţa minunilor Mele te-a cuprins teama! Ce deosebiri 
găseşti între minunile Mele de acum şi cele văzute de tine acum doi ani 
în Damasc? 

La aceste cuvinte, Barnabe s-a jenat foarte tare şi a răspuns abia după 
o vreme: Dar spune-mi, băiat minunat şi misterios, de unde cunoşti tu 
toate acestea?! Tu nu te aflai atunci în oraşul acela şi, după câte ştiu, 
nici altcineva din ţinutul tău! Şi nici eu nu am povestit nimănui acea 
încâlceală de minune, cu excepţia câtorva colegi de la Templu. Cum ai 
ajuns, deci, tu să cunoşti un secret atât de bine ascuns al meu? 
Eu am spus: Poţi să fii liniştit - căci nimic nu-mi rămâne necunoscut, 
dar nu pun nimănui beţe-n roate, căci în realitate fiecare este şi 
rămâne liber să acţioneze conform Legilor lui DUMNEZEU sau împotriva 
lor. Urmările faptelor lor nu depind de puterea voinţei Mele, ci de 
ordinea şi sfinţenia Legilor lui DUMNEZEU care există atât în natură, cât 
şi în sfera moralităţii oamenilor. 

Dar felul în care eu iau cunoştinţă despre toate acestea rămâne 
deocamdată un secret asupra căruia se va arunca o rază de lumină 
abia peste vreo douăzeci de ani, ca, de altfel, şi asupra celorlalte fapte 
ale Mele. Dacă veţi crede că în Mine se află Spiritul lui Mesia în 
deplinătatea lui, atunci veţi înţelege mai repede cum şi de unde îmi 
vine o asemenea putere. Câtă vreme, însă, nu sunteţi în stare să 
acceptaţi şi să credeţi, va trebui să aşteptaţi timpul stabilit! Atunci veţi 
înţelege precis, dar cu toate acestea nu veţi putea fi asemenea Mie 

Explicarea cuvintelor Ierusalim şi Melchisedek de către copilul 

lisus. 

Sfânta Scriptură este cuvântul lui DUMNEZEU. 

Joram atrage atenţia că textele lui Isaia nu fac o trimitere clară 

la Mesia. 

Barnabe a spus: Dar, dragul nostru copil! Am dori să aflăm de la tine - 

şi anume chiar astăzi, ce înseamnă cele două cuvinte. Ierusalim şi 

Melchisedek! 

Eu am spus: Atunci fii atent la semnificaţia fiecărei rădăcini în parte în 

ebraica veche: Je (acesta este), ruh sau ruha (locuinţa), sa (pentru), 

lemn sau lehem (marele rege); Me sau mei (la al meu), l'chi sau lichi a 

se citi liţi - (este chip sau lumină), sedek (sediu, loc). 

Cunoaşteţi, cred, că cei din vechime pronunţau vocalele dintre 

consoane, dar, dintr-o anumită pietate, nu le scriau. (Din pietate şi 

respect faţă de DUMNEZEU, al cărui nume lehova este compus cu cinci 

vocale: i, e, o, u, a. Prin urmare, la aceste cuvinte vechi de milenii 

trebuie să te pricepi să intercalezi vocalele, iar adevărata semnificaţie 

a unui cuvânt atât de vechi rezultă, în mod firesc din rădăcinile sale. - 

Ei, acum eşti mulţumit cu această explicaţie? 

Barnabe a spus: Da. absolut, sunt peste măsură de satisfăcut! Dar cum 

ai ajuns tu să descoperi aceste secrete? 

Eu am spus: Aici, ca şi în cealaltă situaţie, este vorba de aceeaşi forţă a 

Spiritului lui DUMNEZEU, ce se pogoară asupra Mea de sus! Dacă tu nu 

poţi să înţelegi acest lucru, atunci nu vei putea înţelege cum este 

posibil aşa ceva! 

Vezi, şi tu citeşti Scriptura, dar nu găseşti nimic divin în ea, şi asta 

pentru că o consideri o lucrare omenească, care a fost concepută de 

unii oameni pentru a şi-i subordona mai uşor pe ceilalţi. Probabil că aşa 

au făcut egiptenii prin lucrările lor mistice, însă pentru instruirea cu 

adevărat a oamenilor din ziua de astăzi nu se mai potriveşte nici 

prima, nici cealaltă; învăţaţii adevăraţi ar fi trebuit de mult să vadă 

acest lucru, ba chiar să-l dovedească! 

Aceasta este o mărturisire de credinţă foarte intimă şi sinceră. Dar îţi 

spun: Cine se apropie de Scriptură ca tine, acela nu va descoperi 

niciodată divinitatea din ea şi va rămâne un boţ materialist, care va 

înţelege câte ceva din lucrurile şi fenomenele extraordinare ale acestei 

lumi, doar dacă acestea i se perindă prin faţa ochilor săi. Fiind şi 

rămânând mai departe în acest fel mintea sa nu va câştiga nimic, 

deoarece, pentru el orice minune înseamnă doar ceva care ajunge să-i 

desfăteze simţurile! 

Adevărat vă spun, aceşti oameni se aseamănă foarte mult cu porcii, 

care înghit totul de-a valma, rămânând în continuare tot porci, fiind 

incapabili să deosebească o balegă de pâinea cea mai fină. 

De aceea, oamenii care sunt lipsiţi de credinţă în DUMNEZEU şi de o 

aspiraţie spirituală superioară nici nu trebuie să citească scrierile 

comunicate omenirii prin .Spiritul lui DUMNEZEU, pentru că pur şi 

simplu le profanează, deoarece stă scris: "Să nu iei numele Domnului 

DUMNEZEU în deşert!" 

Eu, însă, spun şi adaug: Orice cuvânt care provine din Spiritul lui 

DUMNEZEU echivalează cu numele Lui! Cine-I citeşte ca pe o operă 

omenească, acela merită a fi pedepsit, pentru că a luat în derâdere 

numele Domnului. Cine, însă, îl citeşte cu un respect adevărat şi este 

convins că este de natură divină, acela va găsi repede şi uşor 

Dumnezeirea, spre trezirea şi însufleţirea minţii sale! 

Dacă tu - dacă voi - aţi fi considerat în sinea voastră, că în realitate 

Scriptura este de origine divină, atunci de mult M-aţi fi luat drept ceea 

ce sunt de fapt şi aţi fi înţeles în scurt timp cum reuşesc să fac minuni. 

Dar pentru că voi consideraţi Scriptura o operă omenească oarecare şi 

total nefolositoare, vă este imposibil să Mă recunoaşteţi drept ceea ce 

sunt - şi pentru că nu vreţi să Mă recunoaşteţi ca atare, şi faptele Mele 

vă par de neînţeles în cel mai înalt grad. 

Joram a spus: Scumpul meu, mergi cam departe cu presupunerile tale! 

Căci, dacă printre noi sunt câţiva care nu cred în originea cu totul 

divină a Scripturii, tot aşa există alţii, care cred cu tărie acest lucru, 

drept care şi aşteaptă sosirea lui Mesia şi a împărăţiei lui, iar aceştia nu 

se vor aşeza împotriva recunoaşterii tale ca făgăduitul Mesia, despre 

care a prorocit în special marele profet Isaia, dar asta va fi numai după 

ce te vor cunoaşte cât mai bine. 

Precizarea lui Isaia este făcută într-un fel foarte mistic, care nu prezintă 

prea clar persoana lui Mesia, dar, în general, se potriveşte cu persoana 

ta! Unele lucruri nu se potrivesc însă deloc, nici cu persoana ta, nici 

chiar cu cea a unui adevărat Mesia - chiar de-ar coborî el direct din 

ceruri! Aşa că tu, ca un băiat deosebit de inteligent ce eşti, vei 

înţelege, că şi celor mai pătrunşi credincioşi le vine greu să creadă şi 

să se orienteze într-o problemă atât de dificilă! 

Problema aceasta rămâne mai mult o legendă populară, care este 

născută dintr-o năzuinţă îndelungată a oamenilor, aşa că romanii au 

dreptate când spun: Ubinam vanis invectis superlativum tradit gens, 

nihil quam aquam haurirel 

Altfel spus: pe legende nu te poţi baza. Cam aşa este şi în cazul lui 

Mesia! Este posibil să fie ceva adevărat la mijloc, dar este totodată cu 

putinţă şi să nu fie nimic - aşa că, slabe speranţe să scoţi vreun strop 

de apă din vechea fântână a lui lacob! - Ce spui despre asta, copile 

drag?. 

Eu am spus: Cum sună pasajele din prorocirea lui Isaia, care nu se 

potrivesc deloc cu Mesia sau cu Mine? 

Joram a spus: Da, dragul meu prieten mai tănăr, trebuie mai întâi sâ 

mă duc după carte! Nu cunosc aşa de bine pe de rost acele pasaje, 

căci arareori cineva reciteşte asemenea lucruri, aşa că uneori se mai 

uită câte ceva, chiar şi din profeţi! - Dar aşteaptă o clipă, o să avem 

îndată cartea! 

Eu am spus: ştii ceva? Pentru că s-a făcut deja seară, s-o lăsăm pe 

mâine. Şi pentru că astăzi încă nu am reuşit să luăm ceva şi pentru 

întărirea trupurilor noastre, să punem acum capăt şedinţei şi să servim 

cina, iar mâine vom continua să discutăm problema noastră! 

Cu această propunere a Mea au fost toţi de acord, aşa că am părăsit cu 

toţii sala de adunare şi ne-am deplasat la hanul despre care am vorbit. 

A doua noapte la han. 
Joram şi Barnabe în căutarea pasajelor din textele lui Isaia. 

Eu, judecătorul şi bătrânul Simeon am plecat la hanul unde 

petrecuserăm deja prima noapte şi unde trăgeau de obicei nazaritenii 

veniţi la Ierusalim. 

Căci exista la Ierusalim un obicei, şi anume că orice oraş din întregul 

imperiu al iudeilor să fie reprezentat printr-un han cu acelaşi nume. 

Astfel că, dacă cineva din Ierusalim sau din alt oraş avea o problemă 

de rezolvat cu altcineva, sau, poate, doar vroia să obţină o informaţie 

despre cineva dintr-un alt oraş, era suficient să meargă la hanul cu 

numele respectiv, unde putea întâlni oricând o persoană sau mai multe 

din acel oraş, venită (venite) aici cu vreo afacere. 

Acest obicei s-a extins cu vremea şi în Europa. în timpurile mai vechi 

firmele atârnate afară aveau aceeaşi misiune; în ziua de astăzi aproape 

că n-a mai rămas urmă de aşa ceva. 

Am făcut această paranteză ca să înţelegeţi mai uşor mai târziu, cum 

M-au găsit părinţii Mei adoptivi în ziua a treia, când urmau să se 

întoarcă acasă, spre seară, interesându-se la hanul cu numele Nazaret, 

unde Eu am tras. 

Şi slujitorii Templului au mers apoi să se odihnească, după ce au servit 

masa de seară. Numai Joram şi Barnabe au luat în mână textele lui 

Isaia, căutând în ele pasaje care să nu se potrivească cu Mine sau cu 

oricare alt Mesia. După un timp, însă, şi ei au fost doborâţi de somn şi 

au mers la culcare. 

Pentru cei obosiţi noaptea zboară întocmai ca o clipă; aşa au stat 

lucrurile şi în cazul de faţă. Slujitorii Templului abia au apucat să se 

întoarcă odată (în timpul somnului) în pat, că s-a şi făcut ziuă, 

obligându-i să se scoale şi să reînceapă activitatea, care, în ziua 

respectivă, nu le era deloc pe plac - mai ales lui Joram şi Barnabe, care 



48 



nu găsiseră în Isaia nici un singur pasaj, cu care ar fi putut să-Mi astupe 

gura. 

Tot căutând, Joram i-a spus lui Barnabe: Parcă-i un făcut! îmi stăteau pe 

limbă câteva duzini de pasaje potrivite pentru scopul nostru - iar acum 

caut, de o oră întreagă zadarnic, ca un corb obosit în cuibul său, şi nu 

mai găsesc nimic! 

Barnabe a spus: Dar chiar nu există nimic! Dacă băiatul acesta, 

bazându-se pe puterea sa extraordinară, care ar putea să se menţină şi 

la vârsta maturităţii, vrea să devină Mesia, atunci aşa să fie! Asta nu 

înseamnă mare lucru! Dacă mai târziu aceste aptitudini se pierd, va 

renunţa singur la această idee! la totuşi cartea cu tine, căci s-ar putea 

să avem nevoie de ca în cursul acestei zile! - Acum hai să mergem şi 

noi în sală, căci probabil că s-au adunat deja toţi! 

După aceste cuvinte s-au ridicat amândoi, grăbindu-se spre sala de 

adunare. 

începutul discuţiei în cea de-a treia zi. 
Încercarea nereuşită a lui Joram de a pune capăt subiectului 

început. 
Intervenţia agresivă a Preotului Superior şi contrazicerea lui 

de către copilul lisus. 

După ce cei doi au ajuns la locurile lor, au început discuţiile din ziua a 
treia. La semnul romanului, care s-a plecat adânc în faţa Mea, am 
început să vorbesc, adresându-Mă lui Joram: lată, suntem adunaţi din 
nou în această sală de dezbateri azi, în a treia zi! Era voba să-Mi 
prezinţi pasajele din Isaia, care, după părerea ta, nu par a se referi la 
Mine sau la oricare alt Mesia în general! 

Joram a spus: Da, dragul meu, aşa ar trebui -însă eu am cam uitat cum 
sunau exact textele respective, şi m-aş jena foarte tare să încerc să le 
prezint acum în faţa ta, care ai o memorie ieşită din comun şi cunoşti 
întreaga Scriptură cuvânt cu cuvânt. Aşa că mai bine să renunţăm, iar 
eu zic: având în vedere tot ce am văzut şi am auzit de la tine, să te 
considerăm Mesia cel făgăduit şi deja sosit! Căci pentru ca să căutăm 
acum toate acele texte în Scriptură, ne-ar costa prea mult timp şi 
osteneală. 

Eu am spus: Nu, prietene, aşa nu merge! Acum voi vreţi să scăpaţi de 
Mine într-un mod onorabil, când, de fapt, vă este tot una dacă sunt sau 
nu Mesia, câtă vreme puteţi trăi liniştiţi şi puteţi acumula grămezi de 
aur, arginţi şi tot felul de pietre preţioase! Problema se pune astfel: 
Sunt Eu acela sau aşteptaţi un altul? 

Dacă Eu sunt acela, înseamnă că împărăţia lui DUMNEZEU a venit deja 
la voi şi atunci trebuie să ştiţi din Scriptură ce aveţi de făcut, dacă 
sunteţi de bună credinţă! Dacă însă nu sunt, după părerea voastră sau 
dovedind cu texte din Profet - atunci puteţi persista în viciile voastre 
până când moartea le va pune capăt! - Dar, pentru că vouă căutarea 

textelor respective vă răpeşte prea mult timp, daţi-Mi Mie cartea şi Eu 
vă voi scuti de această osteneală! 

Preotul Superior a spus: înseamnă că acum tu vei alege acele pasaje, 
care ţi se potrivesc ţie cel mai bine! 

Eu am spus: Atunci caută tu pe acelea, care mi se potrivesc prea puţin! 
Preotul Superior a spus: Aşteaptă atunci! - Daţi-mi cartea! 
Luând cartea în mână, Preotul Superior a început să caute cu o mină 
importantă, dar mult timp n-a reuşit să găsească nimic. Până la urmă i 
s-a părut că a găsit ceva, căci se citea pe faţa lui un fel de satisfacţie, 
apoi a început să crească în el o înfumurare de Preot Superior, mai 
ceva ca la un curcan înfuriat. Cu un gest ostentativ de stăpân a pus 
cartea deschisă pe masă şi, arătând victorios cu degetul spre un text, a 
spus: 

(Preotul Superior:) Poftim, tinere Mesia din Galileea, vino şi citeşte, şi 
apoi să-mi spui dacă şi aceste rânduri ţi se potrivesc! 
Eu am spus: De ce Mă chemi să citesc din cartea ta?! Spiritul care se 
află în Mine cunoştea aceste date înainte ca Isaia să le noteze în carte! 
Şi tu ai ales tocmai ceea ce trebuie să întărească victoria Mea, nici Eu 
nu aş fi ales ceva mai bine! 

Preotul Superior s-a ridicat atunci mânios şi a vorbit cu un patos plin de 
furie: Ce tot spui? Ai avut tu cunoştinţă de acest text înainte de a-l fi 
scris profetul?! Te avertizez, copil din Galileea, să nu întreci măsura! Tu 
n-ai decât doisprezece ani şi pretinzi că ai cunoscut textul înaintea 
profetului?! Eşti nebun?! 

Când vorbeşti despre sufletul sau despre Spiritul tău - ceea ce pentru 
mine este de fapt unul şi acelaşi lucru - gândeşte-te că el nu poate fi 
mai vechi decât trupul tău, care, chiar după spusele lui Moise, trebuie 
mai întâi să existe, pentru ca sufletul să poată intra în el! 
Nu, spune oare Moise: DUMNEZEU l-a făcut pe om din lut, apoi a suflat 
asupra lui şi i-a dat şi suflet?! Nu reiese de aici clar, că mai întâi trebuie 
să existe trupul, în care trebuie apoi să se instaleze sufletul?! 
Ce şi unde poate fi sufletul, dacă nu există un trup?! - Aşa că gândeşte- 
te bine, băiete, care ţi-e locul! 

Eu am spus: Lăsând la o parte faptul că ai ajuns Preot Superior prin 
protecţie lumească şi nu printr-o chemare superioară, spirituală, şi 
făcând abstracţie de faptul că ne aflăm în sala de discuţii a Templului, 
îţi spun totuşi de-a dreptul în faţă, că în problemeie de spirit judecata 
ta este mult mai proastă decât aceea a unui orb care vorbeşte despre 
culori! 

Când DUMNEZEU, după ce a terminat corpul lui Adam, a suflat asupra 
lui dându-i viaţă, sufletul se afla deja în DUMNEZEU şi nici nu putea să 
se afle în altă parte, pentru că DUMNEZEU este infinit şi în afara Lui nu 
mai există nimic! 

Şi pentru că DUMNEZEU este veşnic, ceea ce este cuprins în El nu 
poate fi momentan sau trecător sau incipient, căci acolo totul este 
veşnic ca şi El. El îşi manifestă gândurile şi ideiie sale măreţe şi veşnice 

prin fenomene vizibile, care dobândesc independenţă; şi când face 
acest lucru, aceasta înseamnă din partea Lui un act de creaţie, iar 
pentru părticica de gând Dumnezeiesc care este astfel eliberată (din 
DUMNEZEU) începe atunci perioada sau, mai bine zis, starea de 
autonomie care este acordată de DUMNEZEU pentru a-şi dobândi şi 
omul fiinţarea proprie, aparent în afara lui DUMNEZEU, dar, de fapt, 
chiar în El. 

Aşa stând lucrurile, cum puteam Eu să nu exist în Spirit şi în 
DUMNEZEU, înainte ca profetul să-şi scrie textele care au fost inspirate 
chiar de DUMNEZEU?! 

în plus, tu faci o mare greşeală, considerând că Spiritul şi sufletul sunt 
unul şi acelaşi lucru! Sufletul la oameni este un produs spiritual rezultat 
din materie, deoarece în materie există un Spirit dispersat, dar Spiritul 
pur nu a fost niciodată dispersat, şi fiecare om posedă partea lui de 
Spirit (ATMAN - Şinele Etern Suprem - n.t.) care provine din Spiritui lui 
DUMNEZEU, care se îngrijeşte de tot, acţionează şi conduce totul, dar 
care în realitate se uneşte cu sufletul propriu-zis abia atunci când omul, 
din proprie voinţă, acceptă şi respectă ordinea stabilită de DUMNEZEU, 
devenind astfel pur din punct de vedere spiritual. 
Că această transformare nu s-a produs încă la tine ne-ai demonstrat 
acum, de vreme ce tu nici nu ai idee de propriul tău Spirit, fără de care 
n-ai putea trăi nici măcar o clipă! 

Eu însă îmi cunosc Spiritul Etern (ATMAN -n.t) şi sunt demult una cu el, 
de aceea eu pot dispune de tot ceea ce există, pentru că acest Spirit 
Nemuritor este cu adevărat Spiritul cel Veşnic şi Atotputernic al lui 
DUMNEZEU şi nici nu poate exista altul în veci, căci nimic nu poate 
exista în afara lui DUMNEZEU, nimic care să nu fie Spiritul lui 
DUMNEZEU. Reflectează tu şi toţi ceilalţi, şi apoi urmăriţi să pricepeţi şi 
abia după asta vom trece la textul care tu zici că nu Mi se potriveşte! 
Pe tine, însă, Preot Superior, te sfătuiesc să fii ceva mai temperat în 
ceea ce Mă priveşte, altfel s-ar putea să faci cunoştinţă într-un mod 
neplăcut cu puterea Spiritului Meu! Ai aflat deja ieri cam ce sunt în 
stare să fac - aşa că ştii ce te aşteaptă dacă depăşeşti limitele! Căci Eu 
am un drept, cumpărat cu bani grei şi acceptat de toată lumea, ca să 
vorbesc despre prezenţa lui DUMNEZEU. Este şi aşa destul de rău că 
cineva a trebuit să cumpere acest drept de la voi, care vă pretindeţi 
slujitorii lui DUMNEZEU, iar acum îl mai şi măsuraţi în ore; şi ar fi 
culmea acum să nu-Mi mai permiteţi să fac uz de acest drept! 

Cuvintele judecătorului roman de recunoaştere a lui lisus, 
urmate apoi de cuvântarea lui despre legile statului privind 

ordinea şi Legea lui DUMNEZEU. 
Unele consideraţii privind dragostea faţă de aproapele tău. 

Aici judecătorul a intervenit: Tu, copil minunat, care eşti fără îndoială 
pogorât din ceruri! Tu eşti deja mai înţelept decât toţi înţelepţii care au 

existat vreodată pe pământ! Ce vei deveni tu oare?! - Da, acum am 
realizat că tu eşti un adevărat Mesia (mijlocitor între DUMNEZEU şi 
oameni), căci nicicând până acum un înţelept nu a explicat mai clar şi 
mai concis diferenţa dintre materie, suflet şi Spirit! Cu adevărat, 
consider că această lecţie merită o răsplată, căci aşa ceva n-a mai 
existat vreodată! 

Eu am spus: Să lăsăm asta, nobile prieten! Ce răsplată ai putea tu să- 
mi dai, pe care Eu n-aş putea să ţi-o întorc înmiit? 
Adevărat îţi spun, cel care, din dragoste curată faţă de DUMNEZEU şi 
faţă de semenii săi, face o faptă bună, acela o face pentru Mine şi i se 
socoteşte înmiit! Dar tot la fel stau lucrurile şi cu răul pe care îl facem 
semenilor noştri! 

Judecătorul a spus: Care este, după părerea ta, principalul rău pe care 
noi nu trebuie să-l facem niciodată semenilor noştri? Mă interesează 
mult să aflu acest lucru, deoarece eu, ca judecător, sunt adesea pus în 
situaţia de a declara pe cineva rău şi vinovat, contrar voinţei mele. Dar 
legea noastră este foarte rigidă şi nu cunoaşte anumite circumstanţe, 
nici măcar pentru proprii noştri copii! - De aceea, te rog acum să-mi dai 
un reper! 

Eu am spus: Dacă tu ai fi făcut legile, ai fi putut imediat să le şi 
schimbi, dar ele reprezintă de fapt o hotărâre veche şi bine chibzuită a 
poporului, iar misiunea ta este să-i sancţionezi pe cei care o încalcă. 
Atâta vreme cât tu respecţi cu stricteţe legea şi acţionezi în mod just în 
virtutea ei, nu poţi face un lucru rău, ci unul bun! 
Căci oricine trăieşte într-o societate trebuie să se supună legilor ei şi 
să-şi facă din respectarea ordinii un mod de existenţă. Dacă, însă, n-o 
face, atunci trebuie să suporte consecinţele amare ale slăbiciunii sale, 
de persoană care a încălcat ordinea socială. 

Iar judecătorul, ca persoană aleasă de popor, sau de conducătorii săi, 
de exemplu de un rege sau de împărat., care îşi exercită atunci funcţia 
în spirtul strict al legii, nu poate face decât bine, curăţând ogorul 
societăţii de buruieni. Făcând acest lucru tu îţi faci corect şi bine 
datoria şi eşti un binefăcător pentru oamenii care iubesc ordinea şi 
dreptatea. 

Dar dacă tu, ca judecător, ajungi la concluzia că un om este rătăcit, şi 
că, mai degrabă el trebuie să fie îndreptat decât pedepsit, înseamnă că 
în inima ta se află o virtute cerească, pentru că judeci mai degrabă 
după principiul etern al dragostei de oameni, care sună astfel: Ce ţie 
nu-ţi place, altora nu le face! Acţionând mereu în acest fel tu eşti drept 
în faţa lui DUMNEZEU, ca şi în faţa oamenilor, şi nu mai ai nevoie să te 
tot întrebi, ce este bine şi ce este rău! 

Dacă aceşti oameni, care stau pe scaunul lui Moise şi al lui Aaron ar 
acţiona sau ar fi acţionat în acest fel, ei nu ar fi fost niciodată subjugaţi 
de voi, romanii. Dar, pentru că ei nu mai acţionează după vechile legi, 
date odată pentru întreaga omenire, ci şi-au făcut legile lor proprii, 
care sunt hotărâte după bunul lor plac, DUMNEZEU şi-a întors faţa de la 

ei, lăsându-i sub stăpânirea păgânilor, pentru ca astfel să plătească 
pentru încăpăţânarea şi grosolănia lor. 

lată, tu eşti un păgân şi Mă recunoşti, iar aceştia sunt evrei şi fiii lui 
DUMNEZEU şi nu Mă recunosc, şi nici nu Mă vor recunoaşte uşor! Cum 
vine asta?! îmi vine în minte, cum a vorbit odată profetul, tot aşa unor 
surzi: "El a mers la ai săi, în zona sa, iar aceştia nu l-au recunoscut şi 
nu l-au primit la ei!" - Dar fie ce-o fi, Eu ţi-am prezentat cum stau 
lucrurile de fapt, iar acum cred că a venit timpul să auzim care sunt 
textele care au fost descoperite de Preotul Superior, care nu s-ar potrivi 
cu persoana Mea. 

Citirea şi explicarea lui Isaia (9, 5-6) de către judecătorul 

roman 

La aceste cuvinte Preotul Superior mi-a împins în faţă cartea, spunând: 

Poftim, citeşte şi analizează singur! 

Eu am luat atunci cartea şi apoi am dat-o judecătorului, indicându-i 

pasajele pe care să le citească şi l-am rugat să citească cu voce tare ca 

nimeni să nu poată spune că Eu aş fi ales pasajele ce-Mi erau 

favorabile. Judecătorul a făcut asta cu uşurinţă, deoarece el cunoştea 

majoritatea limbilor orientale si, mai ales textele ebraice vechi le putea 

citi mai bine decât oricare dintre slujitorii Templului. 

Judecătorul a primit cartea bucuros şi a citit din ea cele ce urmează: 

Căci prunc s-a născut nouă, un fiu ni s-a dat nouă, a cărui stăpânire 

este pe umărul lui: şi se cheamă numele lui Minune, Sfat, Putere, Erou, 

Tatăl-cel-veşnic, Drum-al-păcii; şi mare va fi stăpânirea lui şi pacea lui 

nu va avea hotar, pe tronul şi peste împărăţia lui David, ca astfel s-o 

întemeieze prin judecată şi dreptate, de acum în vecii vecilor! Aceasta 

va face râvna Domnului Savaot! - Apoi judecătorul a întrebat pe Preotul 

Superior, dacă-textul a fost bine ales. 

Preotul Superior a aprobat cu o plecăciune adâncă. 

Apoi judecătorul a continuat să vorbească în numele Meu spunând: 

După părerea mea aţi ales un text care se potriveşte mai bine decât 

oricare altul acestui băiat minunat şi înţelept! 

Cum Fecioara va naşte un fiu, pe care-l va numi Emanuel, am discutat 

deja, într-un mod, care, după părerea mea, nu mai lasă nici un dubiu 

asupra faptului că acest băiat este tocmai acel fiu prevestit de profet, 

născut dintr-o fecioară cu numele Măria, pe care, după mărturisirile 

voastre, o cunoaşteţi foarte bine. 

Şi dacă nu mă înşel îmi amintesc că acum câtva timp, într-o 

împrejurare oarecare, căpitanul Cornelius mi-a povestit despre o 

naştere miraculoasă a unui băiat la Betleem, într-o iesle goală - pentru 

că n-a găsit un adăpost mai bun -şi anume cu mult entuziasm, dar şi 

compasiune pentru soarta precară a acelei, familii memorabile, şi că s- 

a tot interesat de ei, dar după plecarea lor din Egipt nu Ie-a mai dat de 

urmă! Din păcate el a trebuit să, plece la Tyrus cu nişte probleme, altfel 

ar fi fost şi el cu mine aici. 

Deci, în ceea ce priveşte naşterea profetică a copilului suntem de acord 

şi cred că un for cu mintea sănătoasă şi curată nu poate veni cu nici un 

contra-argument! 

Poate doar afirmaţia că va mânca lapte şi miere, ca să înţeleagă şi să 

aleagă numai binele şi să respingă răul, pe care eu o interpretez 

simbolic - după părerea mea ea putând însemna el va fi plin de 

dragoste şi înţelepciune şi va putea recunoaşte binele adevărat şi 

curat, deosebindu-l de rău! 

Căci El poate face acest lucru mai bine ca oricare alt înţelept sau 

învăţat al acestei lumi şi deja v-a arătat-o clar, deci în El se află mierea 

şi untul (a se înţelege spiritual), lucru pe care vi l-a dovedit din plin şi 

vouă, cei mai înzestraţi slujitori ai Templului, care aţi mai avea multe 

de învăţat de la el, în schimb el nu are nimic de învăţat de la voi! 

Această situaţie arată destul de limpede câtă miere şi lapte (spiritual) a 

acumulat el până acum?! 

Toate acestea dovedesc foarte clar că El este acel Emanuel care a fost 

prezis de bătrânul profet şi născut de Fecioară, şi nici o altă fecioară nu 

va mai putea vreodată să nască pe lume un asemenea fiu! 

în întreg imperiul eu n-am mai cunoscut un băiat de doisprezece ani, 

care să-i semene, fie şi de departe, făcând abstracţie de puterea lui de 

a face minuni, de aceea consider, că şi cel de al doilea text din profet, 

propus de voi, i se potriveşte ca şi primul, pe care El ni l-a propus sub 

forma acelei întrebări de la început. 

Adevărat, prin El ni s-a născut un copil mai presus de alţi copii şi un fiu 

din poala zeilor - cum obişnuim noi, romanii, să spunem - ne-a fost dat 

nouă, oamenilor muritori, purtând povara stăpânirii pe proprii lui umeri, 

fără vreun alt ajutor! 

Prin numele enumerate mai sus profetul a vrut să sublinieze calităţile 

sale şi spuneţi-mi, dacă este vreuna care să-i lipsească! 

Nu este El minunat în mintea sa, în vorbă şi în faptele sale?! 

Ce înţelept de pe pământ poate să-mi dea un sfat mai înţelept, decât 

acest adevărat şi curat fiu al lui DUMNEZEU?! 

Că El este atotputernic în toate - fizic sau spiritual - cred că nu vă mai 

puteţi îndoi, după ce L-aţi auzit vorbind şi L-aţi văzut acţionând! 

Prin curajul său neînfricat de a vă înfrunta pe voi, preoţi înfumuraţi, 

cărora vă place să fiţi preaslăviţi şi adulaţi mai presus de zei, şi-a 

arătat clar eroismul său! 

Că Spiritul său este veşnic şi una cu Spiritul lui DUMNEZEU v-a 

demonstrat atât de clar şi concis, că ar trebui să fii mai orb decât toate 

nopţile, care au existat vreodată pe pământ, să-L conteşti sau să nu 

simţi din prima clipă, dincotro bate vântul! 

Apoi, că doar El poate aduce oamenilor adevărata pace interioară şi 

vie, că doar el este adevăratul rege al tuturor regilor de pe pământ şi 

că poate aduce pacea pe acest pământ mai bine decât oricare alt rege, 

acest lucru eu l-am simţit deja! 

Doar El poate să reîntemeieze vechea împărăţie a lui David, 

clarvăzătoare şi plină de credinţă, care a fost distrusă de voi demult, şi 

să întemeieze astfel o domnie, căreia să i se supună toţi regii 

pământului, indiferent ce sceptru sau coroană poartă: căci împărăţia 

celei mai luminate recunoaşteri a lui DUMNEZEU este şi rămâne cea 

mai puternică de pe pământ, şi nici o altă putere nu o va întrece. Căci 

acolo unde este multă lumină şi acţiunea ei pătrunzătoare, acolo este 

şi judecata dreaptă şi cea mai deplină corectitudine. 

Iar la sfârşit se mai spune: Aceasta va face râvna Domnului Savaot! 

Cine altcineva este Savaot, decât Spiritul lui DUMNEZEU, care se află în 

acest băiat, ceva ce eu recunosc că am simţit de la bun început! Atunci 

voi de ce nu recunoaşteţi aceasta, când problema vă priveşte mai mult 

pe voi, decât pe mine, un biet păgân?! 

O, zei, şi oracole din lumea întreagă! Cât de orbi, proşti şi răi până în 

adâncul inimii trebuie să fiţi, ca să nu vedeţi de la prima privire şi să nu 

simţiţi dincotro a început să bată vântul! 

Eu, un păgân, trebuie să vă spun vouă, că aşa este! 

Oare ce-ar spune profetul, care a făcut aceste prorociri, dacă s-ar scula 

din mormânt şi ar vedea rigiditatea voastră morocănoasă? 

Chiar nu vă năpădeşte deloc ruşinea, cum staţi aşa, mulţi şi proşti, în 

faţa celui, care vă face favoarea, de a vă lăsa viaţa voastră, leneşă şi 

păcătoasă, şi domnia voastră bicisnică? Nu credeţi că ar putea face cu 

voi aceeaşi demonstraţie ca ieri, cu măgarul sau cu piatra?! 

lată-i reflectând, cum ar fi mai bine - să se plece în faţa unui 

DUMNEZEU, pe care nu-l cunosc şi în care n-au crezut niciodată, sau în 

faţa lumii, de pe urma căreia s-au îngrăşat şi ar vrea să se îngraşe şi 

mai tare - iar în faţa lor se află un DUMNEZEU adevărat, dotat cu toate 

calităţile pe care fantezia omenească Ie-a imaginat vreodată despre un 

DUMNEZEU, bineînţeles în modul cel mai deosebit! 

Şi acum aş vrea să aflu de la voi, bătrâni proşti, cum vi-l imaginaţi voi 

pe DUMNEZEU?! Căci o idee trebuie să vă fi făcut?! 

Vorbiţi, dar - căci eu doresc să-mi daţi un răspuns chiar acum! 

Cuvântul lui Joram despre esenţa lui DUMNEZEU, ca răspuns 

dat judecătorului roman. 

Această cuvântare aspră a judecătorului i-a intrigat rău pe slujitorii 
Templului şi i-a speriat foarte tare, astfel că ei au început să se bâlbâie, 
în loc să vorbească clar şi închegat. Cel mai stăpân pe el s-a dovedit 
Joram, care s-a ridicat de pe scaunul său, s-a aplecat adânc în faţa 
judecătorului, şi apoi a spus: 

(Joram a spus): Onorat judecător, foarte sever, dar foarte drept, care 
eşti stăpân peste întreg Ierusalimul şi mult în afara lui! Tema privind 
faţa lui DUMNEZEU este pentru noi o problemă dificilă, pentru că în 
Moise este interzis categoric să ne creem despre el o noţiune concretă 
sau o imagine! De aceea tu nu vei găsi în Templul nostru nici un tablou, 

care să permită oamenilor să-şi facă o imagine concretă despre 

DUMNEZEU, ca despre o zeitate care este perceptibilă cu simţurile 

omeneşti! 

Cu toate acestea, strămoşii noştri - precum Abraham, Isaac şi lacob - 

au avut deseori vedenii, în care DUMNEZEU l-i s-a înfăţişat cu chip 

omenesc şi Ie-a vorbit, deşi, mai târziu, la Moise, se spune: Nimeni nu-l 

poate vedea pe DUMNEZEU şi trăi totodată; căci DUMNEZEU este un 

foc mistuitor şi locuieşte într-o lumină de neatins! 

Cu toate acestea Moise i-a cerut odată lui DUMNEZEU să-l vadă, chiar 

dacă asta ar fi însemnat moartea sa în aceeaşi clipă. 

Atunci DUMNEZEU s-a adresat lui Moise pe muntele Sinai: Ascunde-te 

în această grotă şi eu voi trece prin faţa ei! Si când te voi striga, să ieşi 

din grotă, iar tu îmi vei vedea spatele! 

Este, deci, foarte greu de spus ceva despre aceasta, căci ba se 

vorbeşte despre o formă a lui DUMNEZEU, ba nu mai există nici una, ba 

uneori chiar te aşteaptă o pedeapsă, dacă vrei să-ţi faci o imagine 

concretă despre DUMNEZEU, aşa că acest lucru nu este posibil, cu 

toate că sufletul omenesc tânjeşte mereu după un DUMNEZEU concret, 

aşa că nu poţi lua prea mult în nume de rău ideea păgânilor, că şi l-au 

imaginat pe Zeus exact ca pe un om. Noi avem doar cuvântul 

DUMNEZEU, mai mult de atât nu prea avem! 

în ceea ce mă priveşte pe mine, personal, eu consider că acest băiat 

este destul de bun şi de puternic, ca să fie un zeu. Dar, gândeşte-te la 

poporul care respectă învăţătura lui Moise şi a profeţilor! Templul 

reprezintă pentru oameni centrul spiritual, către el îşi îndreaptă ei 

dorinţele, speranţele, în Templu ei se simt aproape de DUMNEZEU, care 

le vorbeşte prin gura Preotului Superior, şi tot prin el şi ajutoarele sale 

le ascultă DUMNEZEU rugăciunile! la poporului toate acestea şi pune în 

locul lor pe acest băiat divin, şi în curând vei avea o revoluţie în 

întreaga ţară! 

Suntem proşti, pentru că suntem nevoiţi să fim astfel. Dacă nu aşa ar 

sta lucrurile şi dacă viaţa noastră, ca şi bunăstarea şi liniştea poporului, 

nu ar depinde de această stare, noi n-am mai fi fost de mult proşti! Sau 

îţi închipui că este chiar aşa de uşor să prezinţi poporului ceva ce nu se 

vede şi despre care nu-ţi poţi face o imagine, oricâtă bunăvoinţă ai 

avea?! 

Eu, din partea mea, cred despre acest băiat acelaşi lucru ca tine, dar în 

faţa poporului trebuie să continui cu prostia veche şi să nu las să se 

întrevadă nici cea mai mică urmă, că în sinea mea aş crede cu totul 

altceva, decât ceea ce afişez în exterior! 

Dacă băiatul, cu puterea sa, reuşeşte, cu timpul, să atragă atenţia 

asupra lui, cum a făcut acum cu noi, astfel ca lumea să-l recunoască şi 

să-l accepte drept cel care este, atunci va putea termina uşor cu 

Templul. Dar o stare veche, de fapt, în care se întretaie aşa de multe 

interese, nu poate fi înlăturată pur şi simplu, ca o mobilă, pe care poţi 

s-o arunci sau s-o distrugi, fără prea multe menajamente, ca să pui 

după aceea alta în locul ei. 

Aceasta este părerea mea şi cred că toţi slujitorii Templului sunt de 

acord cu mine, şi mă îndoiesc că cineva m-ar putea contrazice! 

Judecătorul a spus: Desigur, contra acestei păreri nu sunt prea multe 

de spus. Dar o observaţie poate fi făcută şi anume: dacă voi credeţi cu 

adevărat în menirea băiatului acesta aţi putea găsi atunci o cale de a 

atrage atenţia poporului asupra băiatului şi de a-l arăta că a venit pe 

lume?! 

Joram a spus: Această cerinţă poate fi considerată modestă şi noi 

credem că în această direcţie se poate face ceva! Dar trebuie să ne 

gândim, că este vorba de un demers destul de îndrăzneţ, care ar putea 

să ne pregătească atât nouă, cât şi acestui copil bun, multe neplăceri! 

în primul rînd că băiatul, mai mult ca sigur că nu va rămâne la Templu, 

pentru că astăzi sau mâine părinţii lui îl vor duce din nou la Nazaret, 

care se află la o distanţă considerabilă de aici, aşa că dată fiind 

această situaţie, noi nu vom putea să-i trimitem acolo pe toţi cei care 

au de pus întrebări. 

în al doilea rând, cred că sute de mii de oameni îşi vor pune întrebarea, 

din care motiv băiatul, prorocit de profeţi, nu locuieşte la Templu, care 

atunci ar fi singura casă care i se cuvine! 

Si ce motiv putem noi atunci invoca în faţa poporului, pentru faptul că 

el preferă Galileea şi Nazaretul oraşului lui DUMNEZEU? în curând 

poporul ar spune: Oraşul şi Templul s-au făcut vinovate de o mare vină: 

ea trebuie judecată şi ispăşită! 

Deci, pe scurt, oricum am potrivi de atent lucrurile, problema va 

declanşa o mare agitaţie printre oameni, care ne-ar da foarte mult de 

lucru. De aceea, cred eu, că cel mai bun lucru este să nu pomenim 

deocamdată nimic oamenilor despre asta, şi să lăsăm ca băiatul şi 

timpul să rezolve lucrurile. 

Orice s-ar mai întâmpla, noi suntem acum deja pregătiţi, datorită 

discuţiilor din aceste trei zile, şi ne vom mai pregăti şi în continuare, 

mai bine şi mai temeinic! - De altfel, văd că băiatul vrea şi el să 

vorbească şi să ne spună ce are de gând, iar voinţei lui este greu să te 

opui! 

Cuvântarea severă a băiatului lisus adresată slujitorilor 

Templului, 
pe care El îi consideră ipocriţi şi cei mai înverşunaţi adversari 

ai săi. 
Abuzurile existente în Templu. 

Eu am spus: Mă aflu aici, ca să vă dau o veste, şi anume că am venit, 
ca să îndeplinesc opera Celui ce m-a trimis, pe care voi, după cum aţi 
mărturisit, nu-L cunoaşteţi, dar pe care Eu îl cunosc, pentru că El 
sălăşluieşte în Mine în deplinătatea Lui! 
Moise l-a cerut să-L vadă şi L-a putut vedea doar din spate, dar pentru 



57 



asta a fost orb timp de trei zile, în schimb faţa îi strălucea atât de tare, 
încât a trebuit s-o acopere când mergea printre oameni, iar după aceea 
ochii lui n-au mai putut niciodată suporta lumina soarelui. 
Voi, însă, Mă puteţi privi direct în faţă şi nu vă orbeşte nici o lumină 
extraordinară! De ce? Pentru că, la Mine, corpul ascunde pe Cel care se 
află în Mine! Dar, făcând abstracţie de asta, aici se află mai mult decât 
a fost acolo! Dar voi nu observaţi, pentru că privirea voastră se loveşte 
de pânza întreită a lui Moise, care va continua să vă împiedice să 
vedeţi, câtă vreme nu veţi vrea să recunoaşteţi pe Cel care a venit la 
voi din ceruri. 

Cu judecătorul aţi vorbit destul de bine, pentru că el nu aude decât 
cuvintele ticluite frumos de voi, cu Mine însă, este ceva mai greu de 
discutat, pentru că eu percep şi gândurile ascunse în inimile voastre, 
care sună cu totul altfel decât cele exprimate prin viu grai! De aceea 
vă găsesc absolut respingători, pentru că voi doar pe afară vă spălaţi, 
dar înăuntru, adică în sufletele voastre, rămâneţi plini de murdărie! 
Atunci când judecătorul, care are inima absolut curată, v-a cerut, să 
atrageţi atenţia poporului asupra Mea pentru a-l bucura cu vestea, că 
speranţa i-a fost împlinită, pentru ce oare căutaţi tot felul de pretexte, 
ca să demonstraţi că acest lucru n-ar fi posibil?! Eu, însă, vă spun 
absolut deschis: voi -nu poporul - sunteţi cei care nu doriţi acest lucru, 
voi de fapt sunteţi adversarii Mei cei mai înverşunaţi! Atâta doar că 
aceasta nu prea contează: pe de o parte pentru că vremea Mea încă nu 
a sosit, iar pe de altă parte pentru că Templul a fost prea pângărit de 
voi, ca să-Mi mai poată servi drept locuinţă! Adevărat este că prestigiul 
vostru nu trebuie să fie ridicat cu sprijinul Meu! 
Faceţi pe supăraţii, că Moise v-a interzis să faceţi lui DUMNEZEU chip 
cioplit. Dar, acest lucru vă deranjează, de fapt, prea puţin, pentru că v- 
aţi declarat voi singurii dumnezei în faţa oamenilor, pe care îi învăţaţi 
că DUMNEZEU nu mişcă nimic fără ajutorul vostru şi nu aude decât 
ceea ce voi îi transmiteţi, prin gura voastră. Răspundeţi, tot Moise a 
stabilit toate acestea? 

Da, da, voi trebuie în realitate să conduceţi poporul pe căile ce duc 
spre cer - căci aceasta este voinţa lui DUMNEZEU, şi de fapt asta au 
cerut şi Moise cu fratele său Aaron; voi faceţi, însă, exact contrariul, 
considerând poziţia voastră, pe DUMNEZEU, poporul şi Templul doar ca 
pe o vacă grasă, bună de muls, pe care doar voi aţi avea dreptul - lăsat 
după cum credeţi voi chiar de DUMNEZEU - de a o mulge! 
Eu, însă, vă spun absolut deschis, că DUMNEZEU, pe care voi îl 
renegaţi cu fiecare suflare a voastră şi la fiecare pas, nu v-a dat în 
realitate niciodată acest drept şi n-a ascultat niciodată rugăciunile 
voastre mecanice, nu le ascultă nici acum şi nici nu le va asculta 
vreodată! 

Căci, dacă DUMNEZEU ar auzi pălăvrăgeala voastră neghioabă şi 
cârâitul vostru de ciori, atunci ar trebui să am şi Eu cunoştinţă despre 
ele! Căci, ceea ce ştie Tatăl, trebuie să ştie şi Fiul, sau, ceea ce ştie 

inima Mea, trebuie să ştie şi mintea Mea! Darîn realitate nici inima şi 
nici mintea n-au auzit vreodată ceva din rugăciunile voastre! 
Cu toate acestea voi spuneţi: Dacă voi, oamenii, vă rugaţi la 
DUMNEZEU, atunci rugăciunea voastră nu vă este de nici un folos, dar 
dacă ne aduceţi nouă ofertfă şi ne rugăm noi pentru voi, atunci 
rugăciunea-voastră vă va ajuta! Doar noi, preoţii, putem să ne rugăm 
cu folos, poporul poate doar să aducă jertfe bogate, asta însemnând 
că, prin ele, se roagă şi ei alături de voi! 

în acest fel voi exploataţi poporul de două ori, odată pentru că le luaţi 
zeciuială din toate roadele pământului şi primul născut din toate 
animalele, iar pentru primul copil din familie le cereţi o danie 
considerabilă: în al doilea rând pentru că îi păcăliţi, cerându-le 
neîntrerupt tot felul de jertfe, pentru care le promiteţi rugăciuni 
îndelungate, pe care, însă, nu le faceţi niciodată! 
Căci adeseori voi spuneţi în sinea voastră: Că ne rugăm sau că nu ne 
rugăm, este tot una, fiindcă nu ajută la nimic. Ceea ce îl ajută este 
faptul că a adus această jertfă cu cea mai curată intenţie! Procedând 
astfel, voi nu faceţi nimic din ceea ce omul v-a cerut şi pentru care aţi 
fost plătiţi! 

Cu cine ar trebui să vă compar? - Sunteţi tot timpul împotriva lui 
DUMNEZEU şi vă asemănaţi cu lupii cei lacomi, care se îmbracă în 
blana oilor, pentru ca oile să nu fugă de ei, ca să poată apoi să le 
prindă fără osteneală şi să le sfâşie cu dinţii lor ascuţiţi! Dar aşa cum 
este munca voastră, tot aşa în final va fi răsplata voastră în ceruri! Vă 
atrag deci atenţia - şi puteţi fi siguri - că o să am grijă să-Mi ţin 
făgăduiala! 

Replica mânioasă a Preotului Superior. 
Proorocirea lui lisus referitoare la chemarea păgânilor în sânul 

lui DUMNEZEU, 
în locul iudeilor, şi la distrugerea Tempiului şi a oraşului 

Ierusalim. 
Adevărul despre moartea lui Zaharia. 

Auzind cuvântarea Mea, Preotul Superior s-a mâniat tare şi a spus.: 
Băiete, cine ţi-a dat ţie dreptul sa ne ameninţi, pe noi şi Templul?! Noi 
am alcătuit textele după care trebuie să acţionăm?! Pe cât au fost de 
inteligente intervenţiile tale de până acum, pe atât de proastă a fost 
aceasta din urmă! Oare tu nu ştii, că nici un copac nu cade dintr-o 
singură lovitură, şi că este o înfumurare să vrei să schimbi ceea ce nu 
poate fi schimbat? Transformă tu poporul, dacă eşti în stare! Poporul 
iudeu este un copac bătrân, pe care nu poţi să-l îndoi la fel de uşor ca 
pe o tufă bătrână! 

Nu ne îndoim, că tu ai o chemare specială de la DUMNEZEU: dar asta 
nu înseamnă să distrugi instituţii vechi, care se trag de pe vremea lui 
Moise - chiar dacă acum ele prezintă şi lucruri adăugate pe parcurs, 

care au fost impuse de împrejurări - nici să le calci în picioare, iar pe 

noi, administratorii lor, să ne compari cu nişte lupi în blană de oi! Căci 

noi n-am sfâşiat pe nimeni; dar dacă noi am strunit pe cei care comit 

adulter, înseamnă că n-am făcut altceva decât ceea ce Moise ne-a 

poruncit. Poţi spune atunci că am acţionat incorect şi împotriva Legilor 

lui DUMNEZEU?! 

Aşa că, atunci când vorbeşti cu noi, cântăreşte-ţi mai bine cuvintele. 

Căci, dacă ceva ţi se pare în neregulă cu noi sau în Templu, atunci 

spune acest lucru cu cuvinte cuminţi, aşa cum stă bine unui copil, iar 

noi vom vedea ce este de făcut! Dar, să ştii, cu ameninţări nu vei 

obţine mare lucru de la noi! 

Eu am spus: Cu felul vostru de a fi, nimeni nu a reuşit să obţină ceva 

de la voi, nici cu vorbe bune, nici cu vorbe aspre. De aceea veţi 

rămâne mai departe aşa cum sunteţi, până la sfârşitul lumii! De aceea 

trebuie să stiti că vi se va lua starea de gratie, care va fi dată 

păgânilor! (Aici lisus NE REVELEAZĂ ÎN MOD INDUBITABIL CĂ STAREA 

DE GRAŢIE DUMNEZEIASCĂ VA FI DATĂ ( ACUM EA DEJA ESTE DATĂ ) 

POPORULUI ROMÂN - n.t) 

Priviţi dincolo de mare, la continentul care se cheamă Europa! El este 

locuit doar de păgâni, rareori găseşti acum vreun evreu printre ei. 

Acolo să ştiţi că va fi răsădită graţia cerească a lui DUMNEZEU, care vă 

va fi luată vouă. (ÎNCĂ O DOVADĂ ÎN PLUS CĂ ŢARA ÎN CARE VA FI 

RĂSĂDITĂ GRAŢIA LUI DUMNEZEU ESTE ROMÂNIA -n.t.) 

Iar peste un anumit număr de ani, cei care vor căuta Ierusalimul şi 

Templul nu vor mai găsi nici măcar locul unde au fost şi vor spune: 

Ei, ce ne pasă nouă de locul unde se afla Templul?! Să ne alegem noi 

acum locul cel mai bun şi să înălţăm acolo Templul lui Solomon, şi să-l 

construim aşa cum a fost el odinioară! (ACESTE CUVINTE PROFETICE 

ALE LUI lisus SE REFERĂ LA PLANURILE DIABOLICE DE DOMINAŢIE 

PLANETARĂ ALE FRANCMASONERIEI MONDIALE - n.t.) 

Aşa vor vorbi ei şi aşa vor face! Dar, de îndată ce vor începe să lucreze 

ia el, din pământ va ţâşni un foc puternic, care va distruge atât 

materialele, cât şi constructorii. 

După câteva asemenea încercări nereuşite, vor năvăli seminţii păgâne 

din răsărit şi din apus, care vor pustii ţara şi în cele din urmă voi veţi fi 

distruşi de pe faţa pământului, dar înainte de aceasta veţi fi urmăriţi de 

la un capăt al lumii la celălalt! 

Aşa se va întâmpla în final cu voi, pentru că v-aţi depărtat de Legile 

Domnului DUMNEZEU, pe care le-aţi înlocuit cu legile voastre lumeşti, 

hrăpăreţe şi v-aţi îngrăşat din câştigurile obţinute prin impunerea lor. 

Citiţi cu atenţie cronica Templului şi consemnările sale secrete, şi veţi 

descoperi în timpurile cele vechi ale profeţilor lucruri, de care oricărui 

om cu mintea întreagă i se face părul măciucă! 

Căci nu o dată au fost sacrificaţi toţi preoţii sau profeţii care îşi 

puseseră serios în gând să elimine din casa lui DUMNEZEU toate 

obiceiurile omeneşti murdare, ca să instaleze din nou pe cele divine şi 

curate! 

Cât timp s-a scurs, de când Preotul Superior Zaharia a fost sugrumat 

de mâinile voastre chiar aici în Templu, pe când aducea o jertfă curată 

lui DUMNEZEU?! 

în momentul în care voi aţi numit un alt Preot Superior în locul lui, 

poporul, care l-a iubit şi l-a respectat foarte mult pe Zaharia v-a cerut 

să-i spuneţi ce s-a întâmplat cu omul lui DUMNEZEU. 

Atunci voi aţi minţit cu neruşinare poporul, spunându-i cu o mimă plină 

de smerenie ipocrită, că, în timp ce Zaharia se ruga în Templu pentru 

întreg poporul său, i-a apărut dintr-o dată îngerul Domnului, care 

strălucea mai tare ca soarele amiezii. 

Şi îngerul ar fi vorbit omului care-l privea uimit: O, servitor credincios al 

Domnului! Tu ţi-ai încheiat misiunea ta pe pământ şi te-ai arătat 

vrednic în faţa lui DUMNEZEU! De aceea vei părăsi acum acest pământ 

şi, asemenea lui Enoh şi lui Mie, mă vei urma în ceruri, aşa cum te afli, 

cu trupul şi sufletul, în faţa lui DUMNEZEU cel Atotputernic, unde vei fi 

răsplătit pentru toate faptele tale. 

Atunci Zaharia ar fi privit cu ardoare spre cer si, în aceeaşi clipă, 

îngerul l-ar fi cuprins în braţele sale, ducându-l din Templu şi de pe 

acest pământ. 

Iar în locul inventat de voi aţi pus o stelă albă cu inscripţia: 

Transfigurarea lui Zaharia, omul ales de DUMNEZEU! Şi cu asta v-aţi 

salvat obrazul în faţa oamenilor şi, odată cu ei, aţi început să-l veneraţi 

în slujbele voastre pe acel om al Domnului, căruia în realitate i-ati fost 

cei mai aprigi duşmani, şi pe care l-aţi atacat ca nişte tâlhari şi l-aţi 

sugrumat aici, între altarul pentru jertfe şi sfânta sfintelor, în timp ce el 

era aşezat în genunchi şi se ruga! 

Aceeaşi soartă asemănătoare cu aceea a lui Zaharia au avut-o şi alţi 

profeţi şi preoţi adevăraţi ai lui Aaron! După care, pentru a fi în graţia 

poporului, le-aţi ridicat monumente şi i-aţi cinstit, până în ziua de 

astăzi! 

Spuneţi dacă nu este aşa! - Tăceţi şi aţi amuţit de teamă, pentru că am 

scos la iveală asemenea fapte! Aţi considerat de multe ori că posturile 

pe care le deţineţi vă tin departe de balanţa judecăţii drepte; da, da, 

voi consideraţi că braţul dreptăţii nu vă poate atinge, pentru că, în 

afară de Mine, nu există nici un martor al faptelor voastre! Dar este 

bine să ştiţi că Eu nu am nevoie de braţul acestei dreptăţi lumeşti. Eu 

nu o să întind niciodată mâna asupra voastră să vă strunesc. Dar dacă 

veţi persista să rămâneţi mai departe în pervertirea voastră, atunci 

puteţi fi siguri că veţi păţi ceea ce v-am anunţat eu mai înainte! Ei, Eu 

am vorbit, acum este rândul vostru! 

Judecătorul avea o mimă supărată şi Mi-a spus: Dacă doreşti, deschid 

imediat un proces acestor larve ce se intitulează slujitorii Domnului! 

Căci mie îmi e suficientă mărturisirea ta! 

Eu am zis: S-o lăsăm baltă! Eu am suficientă putere şi aş fi putut să-i 

distrug cât ai clipi. Dar atât tu, cât şi poporul şi, cu atât mai puţin Eu, 

nu avem nimic de câştigat de aici. Este suficient dacă am reuşit să fac 
puţină lumină în întunericul din capul lor, pentru că în cazul lor o 
lumină prea puternică i-ar putea zăpăci de tot şi odată cu ei, s-ar 
zăpăci întreg poporul evreu. Lucrurile se vor limpezi treptat acum, dacă 
tu vei veghea, ca aceste păcate groaznice să nu se mai repete. - iar 
aceştia de aici vor pieri singuri, încurcaţi în propriile iţe! 
Există totdeauna o măsură dreaptă (RĂSPLATĂ) pentru toate faptele 
omului pe acest pământ, atât pentru cele bune, cât şi pentru cele rele; 
la fel stau lucrurile şi în ceea ce priveşte un popor sau o instituţie. Dacă 
faptele respective sunt preponderent bune şi pline de dragoste, atunci 
poporul şi ţara respectivă primesc fără îndoială binecuvântarea lui 
DUMNEZEU; dacă, însă, un popor se face vinovat de fapte rele, el va fi 
supus unei judecăţi severe; iar ţara sa va fi schimbată într-un pustiu, 
aşa cum se va întâmpla în cele din urmă şi cu această ţară, nu peste 
multă vreme! 

Cine poate şi vrea să priceapă, s-o facă! Se apropie momentul când o 
să dăm la iveală duhul cel rău, care vă îndrumă şi atunci o să daţi 
socoteală pentru faptele voastre! Iar şcoala la care Eu am dobândit 
ceea ce ştiu va fi şcoala la care vor merge mulţi ucenici ai mei plini de 
dragoste, care vor şti astfel ceea ce Eu ştiu şi vor face la rândul lor 
ceea ce şi Eu fac! Dar să ştiţi că acest timp încă nu a sosit complet. 
Când va sosi pe deplin, o să vă daţi singuri seama şi vă veţi putea 
orienta în funcţie de împrejurări. 

Eu am terminat de vorbit! Cine mai are ceva de spus, să spună! Căci 
nu voi mai rămâne aici printre voi decât puţină vreme, pentru că cei 
care m-au pierdut vor ajunge în curând la Ierusalim şi Mă vor găsi aici! 
(N.t. Pierdut de părinţii săi, Măria şi losif, la praznicul Pastelor din 
Ierusalim, lisus a fost apoi găsit după trei zile la Templu.) 

Joram îl recunoaşte pe copilul lisus drept Mesia şi îi cere un 
sfat şi explicarea cât mai clară a versetelor 52, 14 şi 53, 3 din 

Isaia. 
Răspunsul amănunţit care afost oferit de lisus. 

Joram a spus: Dragul meu, ne pare sincer rău dacă te-am ofensat 

cumva, şi că vrei să ne părăseşti atât de repede! Ascultă-mă, copil 

drag şi divin! Căci vreau să-ţi spun câteva cuvinte, pe care sper să nu 

mi le iei în nume de rău, apoi aş dori să-ţi cer un sfat şi sper să te 

osteneşti să-mi răspunzi. 

Eu i-am spus: Vorbeşte, căci, deşi cunosc ceea ce vrei să-Mi spui, cât şi 

sfatul de care ai nevoie: totuşi trebuie să vorbeşti cu voce tare, ca să 

audă cei de faţă, care au mai multă nevoie decât noi să afle şi ei ceea 

ce vrei să spui. 

La aceste cuvinte Joram a venit mai aproape de Mine spunând: 

Nu mai am nici o îndoială că tu eşti, incontestabil, cel Făgăduit, pe care 

îl aşteaptă toţi iudeii şi, odată cu ei, şi alte popoare, iar ceea ce mi-a 

deschis ochii a fost în primul rând faptul că tu cunoşti atât de bine 
rânduiala cea mai secretă a Templului din cele mai vechi timpuri! 
Căci şi eu ştiu că situaţia se prezintă precum ai spus, şi, din păcate, ea 
este aşa de multă vreme, acesta fiind şi motivul pentru care, o ţară 
atât de importantă ca Samaria s-a separat complet de noi şi nici cu 
Galileea nu stăm mai bine. De spirit nici cu mai poate fi vorba la noi. 
Puţinul prestigiu pe care îl mai are Templul, îl menţinem doar prin 
impunerea unei anumite politici. 

Eu am fost obligat să particip la ritualul negru al masonilor lui Solomon 
şi chiar când am sesizat răul, nu am putut întreprinde nimic, pentru că 
eram unul singur, iar la noi orice decizie se ia în marele consiliu, unde 
totul se hotărăşte prin majoritate de voturi. în situaţii ca acelea, pe 
care tu le-ai descoperit, eu am votat întotdeauna împotrivă, dar votul 
meu n-a servit la nimic. 

Eu îmi dau seama destul de limpede, că procedând în acest fel Templul 
nu se mai poate menţine mult timp, totuşi eu consider că este păcat, 
că această instituţie veche şi respectabilă se îndreaptă spre pieire, 
lucru ce ne apare şi mai clar, dacă observăm cum în imediata noastră 
apropiere esenienii şi caduceii încep să se facă tot mai remarcaţi. 
Aflându-ne în această situaţie am avea foarte multă nevoie de un sfat, 
anume ce s-ar mai putea face, pentru a menţine Templul pentru 
secolele următoare! Si cred, copil divin, că doar în Tine se găseşte acea 
înţelepciune care ar putea să ne furnizeze sfatul de care avem atâta 
nevoie. 

Şi acum, în încheiere, vreau să mai adaug încă ceva deosebit de curios 
despre Mesia care apare la profetul Isaia, pentru că tu trebuie să fii cel 
Făgăduit, lucru de care eu, după cum am mai spus, nu mă mai 
îndoiesc! 

lată, aici, capitolul 53 -în care se arată că Mesia şi cu DUMNEZEU sunt 
una şi aceeaşi fiinţă! Aici se vorbeşte despre chipul său omenesc, şi 
despre faptul că mulţi se vor mânia pe el, pentru că înfăţişarea lui va fi 
mai urâtă decât a celorlalţi oameni şi că chipul lui va fi atât de altfel 
decât al celorlalţi (Isaia 52, 14). 

Iar mai departe se spune din nou: Dispreţuit va fi el şi va fi considerat 
cel din urmă dintre oameni, fiind chiar chinuit de dureri şi de boli. Şi el 
va fi atât de dispreţuit, încât ei îşi vor acoperi faţa înaintea lui şi de 
aceea îl vor desconsidera! (Isaia 53, 3). 

De aceea, când privesc înfăţişarea ta atât de sănătoasă, care în plus, 
are şi mult farmec, şi când văd cât eşti de apreciat, mă gândesc cât de 
puţin se potrivesc toate acestea cu vorbele profetului! Sau, nu reuşesc 
eu să înţeleg ce anume a vrut profetul să spună prin cuvintele sale? 
Eu am spus: Da, tocmai aceasta este dovada de netăgăduit, că Eu sunt 
cel Făgăduit! Căci cu Mine se vor întâmpla toate acestea, exact aşa 
cum se spune acolo, larîn ceea ce priveşte chipul Meu, nu la el se 
referă acolo profetul, ci el se exprimă într-un mod figurat în ceea ce 
priveşte modul de gândire şi genul de credinţă deformată a oamenilor 

din ziua de azi, care vor trata modul Meu de a gândi şi credinţa Mea ca 
pe ceva respingător, plin de boli şi suferinţă. 

De aceea, Eu voi fi foarte dispreţuit atât de persoanele de vază, cât şi 
de bogătaşii acestei lumi, şi oamenii vor fugi din faţa Mea ca de un hoit 
pentru că aşa a fost lăsat de sus, Mă vor urmări ca pe un răufăcător, 
aşa cum încercaţi şi voi să faceţi. Căci, dacă nu M-aş afla înaintea 
voastră sub protecţie romană, şi aş fi venit dar ca un copil oarecare, şi 
dacă timpul, care Mi-a fost acordat rămânerii Mele pe pământ, ar fi 
expirat, atunci n-aş mai scăpa acum viu din mâinile voastre. 
Căci voi veţi rămâne mai departe aşa, cum vă prezentaţi acum, până 
vă va ajunge judecata cea mare, despre care a prorocit profetul Daniel 
când se afla în locul sfânt! 

Dar să ştiţi că ar putea fi şi altfel, dacă aţi recunoaşte sincer rătăcirea 
voastră, şi căindu-vă v-aţi întoarce cu adevărat către DUMNEZEU! Dar 
să ştiţi că va fi destul de greu cu voi, de aceea, sfatul pe care Mi-I 
cereţi şi pe care chiar vi l-am dat va rămâne fără rezultat! Căci voi 
ţineţi prea mult la poziţia voastră în societate şi la bogăţiile voastre 
lumeşti, care în final vă vor târî în faţa judecăţii lui DUMNEZEU! 
Nu Eu vă voi pedepsi pentru faptele voastre deşi aş putea oricând s-o 
fac, cu puterea pe care o am, ci voi singuri vă veţi îndrepta spre pieire, 
cu felul vostru păcătos de a trăi! 

Iar tu eşti de părere, că ar trebui să vă dau acum doar un mic indiciu - 
ca apoi voi să vă sfătuiţi, cum aţi putea să aduceţi toate acestea la 
cunoştinţa poporului cât mai pe neobservat! Da, desigur, veţi ţine sfat, 
cu care ocazie vă veţi aminti de banii voştri şi de prestigiul vostru şi 
veţi sfârşi prin a spune: Rămânem ceea ce suntem şi să mai aşteptăm 
să vedem dacă va sosi acea judecată peste noi: căci o asemenea 
instituţie, aşa de veche şi de solidă n-o să se lase măturată de un 
puştan din Galileea! - şi atunci sfatul Meu va fi respins cu majoritate de 
voturi, iar voi veţi rămâne mai departe precum sunteţi, poate chiar mai 
rău! 

Aruncaţi banii voştri cei mulţi şi argintii voştri, aruncaţi pietrele voastre 
preţioase şi costisitoare şi grămezile de perle. împărţiţi neîntârziat cu 
săracii ceea ce aveţi, iar o bună parte daţi-o împăratului, singurul care 
are dreptul de a strânge bogăţiile pământului, pe care el este dator să 
le folosească în vremurile de restrişte. Trăiţi doar din ceea ce v-a lăsat 
Moise, căiţi-vă pentru fărădelegile voastre şi ispăşiti-vă păcatele 
secrete care au fost făcute faţă de poporul vostru şi fiţi cinstiţi, drepţi şi 
sinceri în tot ceea ce faceţi şi spuneţi, perseveraţi în toate acestea şi 
nu mai fiţi închistaţi faţă de oamenii care sunt pătrunşi de Spiritul lui 
DUMNEZEU: procedând astfel judecata cea mare se va opri pentru voi 
pe drum, iar Templul va dăinui până la sfârşitul lumii! 
Căci trebuie să ştiţi că totdeauna DUMNEZEU nu vrea ca fiii săi să 
devină nişte maşini ale puterii sale, ci să fie copiii săi liberi, 
independenţi şi cu voinţă! El nu are nevoie în veci de jertfele şi de 
rugăciunile voastre, căci înainte de toate El (DUMNEZEU) vrea să-L 

recunoaşteţi plini de dragoste cu inimile voastre, să-L iubiţi mai presus 
de orice, iar pe aproapele vostru să-l iubiţi ca pe voi înşivă. Purtaţi-vă 
totdeauna cu ceilalţi aşa cum v-ar place ca ei să se poarte ei cu voi, şi 
acţionând mereu astfel veţi căpăta din nou graţia lui DUMNEZEU, şi 
atunci DUMNEZEU vă va iubi ca pe copilul lui preferat, şi vă va apăra 
întocmai aşa cum îi apără o leoaică pe puii ei şi se va îngriji de voi, 
întocmai aşa cum se îngrijeşte o cloşcă de puii ei! 
Puteţi voi face toate acestea? - O, da, bineînţeles că aţi putea face 
toate acestea dacă aţi avea voinţa necesară , dar nu trebuie să pierdeţi 
din vedere că tocmai aceasta vă lipseşte, şi v-a lipsit întotdeauna, aşa 
că, iată, am vorbit şi Eu, ca şi ceilalţi profeţi şi proroci dinaintea mea, 
pentru urechi care n-aud! 

Dovada lui lisus că Templul şi ţara întreagă nu se mai pot 

purifica şi salva. 
Noul chivot al legii şi apa blestemată. 

Joram a spus: Eu aş considera că nu mai este nimic de făcut! Căci cu 
timpul omul devine mai înţelept, şi Solomon are dreptate când susţine, 
că totul pe lumea asta este deşertăciune, aşa că şi cele revelate de 
tine se pot dovedi în final deşarte chiar şi atunci când noi vom urma 
întrutotul sfatul tău atât de înţelept! Priveşte, acum suntem deja mai 
mulţi de aceeaşi părere cu tine! E drept că suntem încă puţini în 
comparaţie cu numărul total al celor ce se află în Templu, dar suntem 
dintre cei mai însemnaţi şi vom avea un cuvânt de spus! - Nu crezi? 
Eu am spus: S-a mai întâmplat şi altă dată acest lucru, ba, uneori eraţi 
chiar mai mulţi şi totuşi, nu grupul celor buni s-a impus, ci grămada 
cea mare, care a ştiut întotdeauna să facă şi gălăgia cea mai mare! 
Dar îţi spun ţie şi celor care gândesc ca tine şi acţionează în 
consecinţă, că oricât ar fi de mulţi cei răi, DUMNEZEU îl vede doar pe 
cel bun şi drept. Voi aţi pus să vă facă un nou chivot şi v-aţi procurat un 
vas nou pentru păstrarea apei blestemate, la care nu v-a îndrumat nici 
un profet, şi care este cea mai rea invenţie a epocii mai recente! 
Adevărat, vă spun, să ştiţi că nu au fost câtuşi de puţin necesare atât 
chivotul cât şi vasul! De ce nu v-aţi înnoit mai degrabă inimile voastre 
prin căinţa în faţa lui DUMNEZEU şi nu v-aţi transformat simţirea 
voastră în dragoste adevărată şi îndurare? 

Adevărat vă grăiesc vouă: vechiul chivot al legii, care este plin de 
Spiritul lui DUMNEZEU, se află în faţa voastră, prin persoana Mea şi vă 
spune verde în faţă, că în chivotul legii voastre nu se găseşte nici 
măcar o fărâmă din Spiritul lui DUMNEZEU, în schimb el este plin cu 
spiritul răului, clocit de voi, iar apa blestemată este formată din lacrimi 
fără rost care apar după pierderi lumeşti, când voi v-aţi pus nădejdea 
în câştiguri mari, iar cei care v-au trădat în faţa romanilor şi pe care aţi 
reuşit să-i prindeţi în ghearele voastre, au murit într-un mod jalnic de 
apa blestemată! 

Dar să ştiţi că de acum încolo apa blestemată, chiar de mii de ori, nu 
vă va mai sluji la nimic! Cândva, exista obiceiul, ca cei care erau 
bănuiţi că au trădat secretele Templului, care erau legate de cultul 
divin, în faţa duşmanilor lui DUMNEZEU - ca de exemplu filistinii sau alţi 
păgânii răi şi duşmănoşi - să fie puşi să bea din apa Mării Moarte, iar 
dacă apa nu le făcea rău, trebuiau să fie consideraţi nevinovaţi, iar 
dacă după aceea aveau dureri de burtă, erau consideraţi vinovaţi şi 
abandonaţi să moară de urmările şi efectul apei moarte. Dar, de 
câtăva vreme această datină s-a schimbat în cu totul altceva! 
Câte mii de oameni au murit de pe urma noii voastre ape otrăvite, fără 
să fi trădat cel mai mic secret al Templului în faţa vreunui păgân 
duşman! De ce nu beţi voi înşivă din apa moartă, pentru că tocmai voi 
sunteţi cei care, pe ascuns, daţi posibilitate păgânilor să vă cunoască 
tainele cele mai sfinte şi mai înalte ca să obţineţi în schimb cât mai 
mult aur?! 

Asta se întâmplă la Templu şi mai sunt de asemeni multe alte 
asemenea lucruri, încât casa care ar fi trebuit să fie un lăcaş sfânt, a 
ajuns acum un adevărat cuib de tâlhari. Nu există nici o oroare, care să 
nu se fi întâmplat şi la Templu! Credeţi voi că un asemenea loc mai 
este suficient de bun, ca să servească drept lăcaş Domnului 
DUMNEZEU?! Adevărat este că niciodată cu paloşul mânjit de sângele 
fratelui tău nu trebuie să porneşti la luptă, căci atunci de el atârnă un 
blestem şi nu vei putea câştiga nici o bătălie! 
Aşa că, înainte de toate, inimile voastre trebuie să le purificaţi, dacă 
doriţi cu ardoare acest lucru, însă aceste ziduri niciodată! Voi înşivă 
aveţi o lege, în conformitate cu care o ţară întreagă, un ogor, un 
animal domestic sau un om se pot macula pentru totdeauna printr-o 
faptă reprobabilă contra Spiritului lui DUMNEZEU, atunci cum credeţi 
voi că ar putea fi altfel cu acest Templu, în care de mai multe ori s-au 
comis orori dintre cele mai mari şi strigătoare la cer?! 
Eu însă vă spun acum: Nu numai acest Templu, ci întreaga ţară au fost 
maculate peste măsură şi ireversibil, de aceea, în viitorul cel mai 
apropiat veţi fi călcaţi în picioare de păgâni, iar aici vor hălădui tâlharii 
şi animalele de pradă. 

lată că v-am dezvăluit fără menajamente părerea Mea, iar acum puteţi 
face ce doriţi. Căci vă voi părăsi în curând, iar ceea ce am spus, v-am 
spus doar vouă şi nimănui altcuiva şi, deşi am ştiut dintotdeauna cum 
stau lucrurile cu voi, nu voi dezvălui aceste lucruri şi altora, deoarece 
ar fi lipsit de sens! Voi aţi mai putea, dacă aţi vrea, cu adevărat, să 
modificaţi această stare de lucruri, căci dacă nu o veţi face, aceste 
ziduri nu vă vor mai servi la nimic! - Aţi înţeles?! 

întrebarea zeflemitoare a Preotului Superior. 

Replica înţeleaptă a lui lisus. 

Rugămintea lui Barnabe de a i se explica din Isaia versetele 54, 

49, şi îndeplinirea ei de către Domnul lisus. 

Preotul Superior a spus iar: Răspunde-mi tu., băiat semizeu şi semiom 

din Galileea, unde ai de gând să pleci, atunci când ne spui că nu te 

vom mai putea vedea multă vreme? - Căci îmi închipui, că atâta vreme 

cât eşti un nazaritean, anume fiul cunoscutului tâmplar losif şi al soţiei 

lui Măria, iar eu sau altcineva dintre noi vom veni sigur de câteva ori 

pe an în acea localitate din Galileea, nu va fi cine ştie ce problemă să 

dăm de tine, de vreme ce tu eşti acolo o personalitate atât de 

cunoscută, ca să nu mai discutăm câte ceva despre reorganizarea 

Templului?! - Care-i părerea ta, tu tânăr profet din Galileea? 

Eu am spus: Dacă în cuvintele tale zeflemitoare aş fi găsit şi ceva din 

inima ta, ţi-aş fi dat un răspuns; dar aşa, eu consider că nu meriţi 

altceva decât ceea ce ai obţinut deja! 

Tu poţi să vii, o dată sau chiar de mii de ori la Nazaret, dar cu toate 

acestea nu Mă vei mai putea vedea vreodată, şi cu atât mai puţin nu 

vei mai putea vorbi cu Mine. Căci atunci când tu vei veni, Eu voi şti cu 

mult înainte, şi astfel nici tu şi nici vreunul dintre slujitorii Templului 

tău, nu veţi putea afla unde voi pleca! 

Trebuie să ştii, că este foarte greu să cauţi şi să găseşti pe cineva care 

este atotştiutor! Când va veni timpul care este îngăduit de Spiritul care 

se află în Mine, abia atunci Mă veţi regăsi! Sau, dacă îmi urmaţi cu toţii 

sfatul, atunci nu mă voi mai lăsa multă vreme aşteptat şi voi veni Eu 

însumi la voi, altfel, doar atunci când V-am spus! 

După această explicaţie a mea, Preotul Superior n-a mai spus nimic, 

căci, în sinea lui, se mâniase foarte tare că Eu nu-l tratam cu 

consideraţia ce se cuvenea faţă de un înalt slujitor al Templului. 

Ceilalţi, însă, asistau la această discuţie cu oarecare satisfacţie, pentru 

că el se dovedise a fi un mare tiran al Templului. 

După aceasta, Barnabe a venit din nou la Mine şi Mi-a spus: Spune-mi, 

copil înţelept! Cum înţelegi tu următoarele texte din capitoiul 52 din 

Isaia? Ele au unele cuvinte de consolare pentru Sion şi sună astfel: Nu 

te înfricoşa, că vei ajunge de ocară: nu te teme, că tu nu vei mai avea 

de ce să te ruşinezi, căci tu vei uita ruşinea tinereţii tale, iar de ocara 

văduviei tale nu-ţi vei mai aminti! Căci bărbatul tău este Făcătorul tău 

şi numele lui este Domnul Savaot; şi izbăvitorul tău este sfântul din 

Israel, care se cheamă DUMNEZEU a tot pământul. Căci DUMNEZEU te- 

a lăsat în suferinţă, părăsită şi cu inima întristată de durere, ca pe o 

tânără nevastă alungată de acasă, spune Domnul. 

O clipă te-am părăsit, dar cu mare îndurare te iau la mine. 

într-o izbucnire de mânie, mi-am întors pentru o clipă faţa de la tine: 

dar în îndurarea mea cea veşnică mă voi milostivi de tine, zice Domnul, 

izbăvitorul tău. 

Şi va fi ca în vremea lui Noe, când m-am jurat că apele potopului nu 

vor mai inunda pământul. Tot aşa mă jur acum să nu mă mai mânii 

împotriva ta, şi nici să te mai cert. 

Vezi, în ciuda tuturor ameninţărilor tale privind Ierusalimul şi Templul, 

aceste versete foarte importante din Isaia, îmi sună foarte favorabil şi 

promiţător. Dacă poţi să arăţi, că aceste versete se referă la tine atunci 
te vom crede, că eşti într-adevăr acel făgăduit Mesia, şi atunci Templul 
va fi în întregime demolat şi vom construi unul nou pe muntele curat al 
Libanului, pentru a dăinui în vecii vecilor! 

Eu am spus: A fost posibil să vă fac să înţelegeţi ceea ce se află deja 
scris de Mine; în schimb, în ceea ce priveşte persoana Mea şi acţiunile 
Mele de acum încolo, va fi foarte greu, sau mai bine-zis imposibil, să vă 
fac să înţelegeţi! 

Căci acea fecioară, care nu trebuie să se înfricoşeze că va ajunge de 
ocară, nici să se teamă că va fi batjocorită, şi care trebuie să nu se mai 
gândească la ruşinea tinereţii şi să uite ocara văduviei, nu 
simbolizează nici Ierusalimul, nici Templul, căci, este perfect adevărat 
că metaforele folosite, atât fecioara şi, cu atât mai puţin văduva, nu li 
se potrivesc câtuşi de puţin! 

Fecioara despre care este vorbim acolo se va naşte abia prin Mine; este 
noua Mea învăţătură, adusă din ceruri pentru oameni, care este numită 
"fecioara", pentru că ea nu a fost maculată de preoţii avari şi 
depravaţi, în scopurile lor lumeşti. 

Aceasta nouă învăţătură a Mea va fi numită - pentru o scurtă vreme - şi 
văduvă, deoarece Eu îi voi fi răpit de mânia voastră şi de răzbunarea 
voastră, dar numai cu consimţământul celui care se află în Mine, 
nicăieri în afara Mea. Acestei fecioare şi văduve îi voi fi soţ chiar Eu, 
căci ea există prin Mine. însă cine este acel bărbat, care a făcut-o 
fecioară şi văduvă, veţi afla citind profetul, ca şi promisiunile care i s- 
au făcut: căci Eu sunt acela, iar promisiunile o privesc doar pe 
misterioasa fecioară. 

Mult mai târziu vor veni şi vremurile, de care vorbeşte Daniel, când se 
va abuza de această învăţătură atât de curată; dar nu de fecioara 
însăşi, ci de copiii copiilor fecioarei prea-curate şi văduvei mioape. 
Fireşte, aceştia nu vor face parte din făgăduinţele Mele, ci numai acea 
fecioară izvorâtă din gura Mea, ca şi copiii ei cei mulţi şi curaţi! 
Prin urmare, întâmplarea de acum va lua sfârşit şi ecourile ei se vor 
stinge treptat şi nu va fi altfel! Eu nu voi mai fi niciodată în mijlocul 
vostru sau în Templul vostru. Eu am venit la voi, ca să vă salvez: voi 
însă, nu M-aţi recunoscut şi nu M-aţi primit la voi. De-acum înainte n- 
am să vă recunosc nici Eu pe voi şi n-o să vă primesc la Mine! - M-aţi 
înţeles? 

Barnabe a spus: Adevărat este că multă răbdare trebuie să aibă 
cineva, ca să te asculte în linişte, căci devii tot mai insistent şi mai 
grosolan! Dar fie ce-o fi, nu mai avem de aşteptat prea mult! Apariţia 
ta printre noi este asemenea unui fulger care în momentul apariţiei 
sale produce o lumină puternică, iar tunetul care-l însoţeşte face 
pământul să se cutremure, dar totul se încheie pe loc, iar după el se 
face şi mai întuneric decât înainte! 

Vezi, tu eşti, în felul tău desigur, un fenomen care caută pe ceva pe 
măsura lui, aşa că întâlnirea cu tine ne-a făcut plăcere, cu toată 

încăpăţânarea de care ai dat dovadă! Talentele pe care ni le-ai dovedit 
aici, ar fi foarte utile, dar ar trebui să primeşti o educaţie mai deosebită 
şi mai liberă şi să însoţeşti puterea ta, cu adevărat formidabilă şi 
nemaiîntâlnită şi de ceva umanism, procedând astfel vei putea mai 
târziu să ajungi un om, cum n-a mai fost altul pe lume! Dar cu 
rigiditatea de care dai dovadă este greu să-ţi faci prieteni printre 
oamenii acestei lumi. Dacă puterea ta naturală şi ciudată va creşte, 
încât să nu te temi de nici un duşman, vei fi probabil temut de toţi, dar 
nimeni nu te va iubi sau stima. Mie îmi place mai mult ca oamenii să 
mă iubească, decât să se teama de mine! - Ce părere ai tu sau 
altcineva? 

Eu am spus: Da, tu ai avea dreptate, dacă toţi oamenii ar fi curaţi şi 
buni. Dar, pentru că pe pământ există oameni atât de diferiţi, unii buni, 
alţii răi, unii invidioşi şi alţii duşmănoşi, ar fi foarte greu pentru cineva 
care este drept şi corect să se comporte în aşa fel, încât să fie iubit de 
toţi! Ar trebui să fii rău cu cel rău şi bun cu cel bun, dar acest lucru 
este la fel de imposibil de realizat, precum găsirea unei lumânări care 
să împrăştie pe acelaşi petec de loc cea mai puternică lumină şi cel 
mai adânc întuneric! 

Eu însă vă spun: Prietenii cei adevăraţi ai adevărului veşnic care există 
în DUMNEZEU, aceia Mă vor iubi, şi încă mai presus de orice, însă 
oamenii care calcă în picioare Legile şi adevărurile dumnezeieşti şi 
trăiesc ca şi cum n-ar exista nici un DUMNEZEU, aceia o să se teamă 
de Mine! Căci asemenea oameni şi indivizi, care-l contestă pe 
DUMNEZEU, vor face cunoştinţă cu Mine şi vor vedea că eu nu înţeleg 
de glumă, iar în final fiecare va primi EXACT ceea ce merită: căci Eu 
singur am puteri depline în acest sens. 

Barnabe a spus zâmbind: Băiete, ce tot vorbeşti tu acolo de veşnicie 
când nu ai decât doisprezece ani?! Unde te va duce încăpăţânarea ta 
de a te crede Mesia?! Rămâi la ceea ce este firesc şi te vom asculta cu 
plăcere! 

Eu am spus: Pleacă, acum te întorci şi tu împotriva Mea! Crezi cumva 
că Eu mă refer la acest trup care există abia de doisprezece ani?! Oare 
nu v-am explicat îndeajuns ieri despre eternitatea acelui Spirit care se 
află şi acţionează în Mine! Atunci cum îmi reproşezi zelul Meu de a fi 
Mesia?! încearcă să înţelegi ceva, şi după aceea vezi dacă poţi vorbi cu 
Mine despre lucruri care îţi sunt mai îndepărtate şi mai necunoscute 
decât cel mai îndepărtat pol al pământului! 

întrebarea lui Nicodim despre polii pământului. 

Răspunsul lui lisus. 

Legământul de prietenie dintre Nicodim şi copilul lisus. 

Atunci s-a ridicat un alt bătrân şi a spus: Ei, ce poţi tu să ştii despre 
polul cel mai îndepărtat al pământului?! Vino şi spune-mi ceva despre 
poli, căci am auzit odată câte ceva de la un grec foarte umblat. 

Eu am spus: Eu ştiu o mulţime de lucruri, nu numai despre polul cel 
mai îndepărtat al pământului, ci despre toţi polii tuturor cerurilor lui 
DUMNEZEU! Darea să-ţi faci o imagine clară ar trebui să-ţi găsesc un 
profesor pentru mii de ani! Deci aşa ceva nu este posibil; de aceea îţi 
voi spune cu totul altceva: 

Cei care vor urma cândva învăţătura mea vor primi de la Mine Spiritul 
Meu, care va face din ei adevăraţi copii ai lui DUMNEZEU şi-i va 
îndruma în adevăr şi înţelepciune, ca nimic din ceea ce, în mod natural 
şi Spiritual, ţine de veşnicie să nu le rămână străin! 
Dacă doreşti să devii un apostol al învăţăturii Mele, atunci şi tu te vei 
putea bucura de binefacerile Spiritului lui DUMNEZEU şi vei cunoaşte 
astfel polii pământului mai bine decât i-ai cunoscut până acum. 
Cel care pusese întrebarea a făcut ochii mari auzind răspunsul Meu, pe 
care şi l-a notat bine în minte, căci, deşi nu era foarte în vârstă, era 
totuşi unul dintre cei mai înţelepţi bătrâni ai Templului. Căci titlul de 
bătrân îl primea adesea chiar şi un om foarte tânăr, dacă avea destulă 
avere, respectiv aur, şi destulă minte! Iar omul Meu le avea pe 
amândouă din belşug. Numele lui era Nicodim, care, mai târziu, a şi 
devenit, în secret, discipolul Meu, după cum se ştie deja. 
Acest bătrân îşi notase în inima sa, în ascuns, toate cuvântările Mele, 
pe care mai întâi le ascultase cu multă atenţie. El s-a ridicat atunci de 
pe scaunul său, a venit la Mine şi Mi-a strâns mâinile cu prietenie, 
spunându-mi într-un mod confidenţial: Copil drag şi minunat! Când vei 
mai veni din nou la Ierusalim, să mă vizitezi, căci sunt sigur că 
amândoi ne vom înţelege de minune! Iar dacă părinţii tăi au nevoie de 
ceva, să mi se adreseze doar mie! Numele meu este Nicodim. 
Atunci Eu i-am strâns mâna la fel de călduros şi i-am spus: Dacă vii 
vreodată la Nazaret, vei fi singurul din colegiul vostru care Mă va găsi. 
Iar dacă ai vreodată vreo problemă, vino la noi, iar Eu te voi ajuta 
oricând vei avea nevoie! Astfel, să ştii că preţuiesc buna ta intenţie. 
Dar pentru că eşti totodată şi un şef de seamă al cetăţenilor din 
lerusaljm, ai grijă ca Preotul Superior, care n-a vrut să-Mi arate cinstea 
cuvenită, să nu întreprindă tot felul de nelegiuri în Templu sau în afara 
lui, căci altfel Mă voi vedea silit să trimit paloşul dreptăţii peste acest 
oraş, chiar înainte de vreme. 

Aminteşte-ţi de Mine! Numele Meu este lisus Emanuel, iar Spiritul Meu 
se cheamă DUMNEZEU Savaot! Acum ştii cum stai! încrede-te şi 
bazează-te pe Mine şi nu vei mai vedea niciodată Moartea! 
Când Nicodim a înţeles ceea ce-i transmiteam, s-a bucurat foarte tare 
în sufletul lui, dar în aşa fel, ca cei din jurul lui să nu observe nimic. 

Cuvântul de încheiere al judecătorului roman, 
întrebarea lui privind locul unde se află părinţii lui lisus şi 

răspunsul acestuia. 

Judecătorul roman s-a frecat pe frunte şi apoi a vorbit ridicând vocea: 
Ascultaţi-mă încă o dată cu toţii! - în aceste trei zile am urmărit cu 
multă atenţie pe acest băiat şi după tot ce am auzit şi văzut, cred că 
este deosebit de clar faptul că el este o fiinţă cu totul deosebită faţă de 
noi, bieţi muritori de pe acest pământ! 

După naşterea Sa produsă pe acest pământ, el aparţine neamului 
evreilor şi, deci, se află parţial sub jurisdicţia Templului, parţial sub 
jurisdicţia noastră, asemenea oricărui evreu. Dar am putut să-mi dau 
seama, că, de fapt, Spiritul acestui copil se află la baza tuturor legilor, 
atât a legilor statului şi a altor forme obşteşti de organizare, cât şi la 
baza tuturor Legilor lui DUMNEZEU după care se orientează întreaga 
materie şi sunt conduse toate spiritele din natură, Legi care nouă nu ni 
se vor revela niciodată! El este în acelaşi timp un judecător extrem de 
înţelept şi de drept, iar în fiinţa sa nu există nici cel mai mic atom de 
răutate! Ce să-i mai facem noi cu legile noastre, când în realitate el 
este stăpân peste toate legile?! 

De aceea, eu îl declar ca fiind liber şi mai presus de toate legile noastre 
romane, ca şi faţă de legile Templului vostru şi declar aici cu 
convingere că acest Templu nu este demn să primească între zidurile 
lui o personalitate aşa de sfântă şi, de câte ori va dori să viziteze acest 
Ierusalim viciat, el va fi primit cu cea mai mare căldură şi cu toată 
cinstirea pe care muritorii o pot aduce unui nemuritor şi DUMNEZEU 
atotputernic, în palatul meu oficial, care este mai puţin profanat. 
Iar dacă vei vrea vreodată să vii la mine, eu voi striga să audă toţi: 
Ascultaţi, popoare, casei mele şi stăpânitorului roman i s-a adus cea 
mai mare binecuvântare! 

El vă va retrage binecuvântarea pe care ne-o va da nouă, păgânilor, iar 
noi vă vom călca în picioare şi vă vom strivi şi vom presăra cenuşă şi 
praf peste acest lăcaş unde v-aţi lăsat slăviţi ca zei, fiind adoraţi şi 
preaslăviţi de un popor pe care l-aţi prostit! 

Eu, am vorbit, acum dintr-o adâncă convingere şi sunt de părere să 
ridicăm această şedinţă, pentru că, aţi dovedit, că este foarte greu să 
vă schimbe cineva părerea! De ce să mai risipim cuvinte atât de sfinte 
pentru nişte urechi surde şi pentru inimi mai tari ca pietrele?! 
Eu am spus: Să mai rămânem încă vreo câteva clipe, până ce vin aici 
cei care Mă caută de trei zile! Ei vor afla la hanul Nazaret, care aparţine 
de Templu, unde Mă găsesc şi vor veni să Mă caute aici. Cu ei voi pleca 
înapoi la Nazaret. Căci cu trupul Eu trebuie să rămân la cei pe care Eu 
însumi Mi i-am ales şi care îmi sunt credincioşi! 

Judecătorul a spus: Dar cum s-a întâmplat că părinţii tăi naturali te-au 
pierdut? Căci, după părerea mea, ei ar fi trebuit să te însoţească 
încoace şi acum îmi amintesc, că la intrarea în marea sală comună de 
examen a Templului te aflai între un bătrân cu o ţinută demnă şi o 
femeie foarte tânără, cu înfăţişarea pioasă! Probabil că după ce au 
achitat mica taxă ei au plecat din Templu împreună cu ceilalţi, după 
care nu i-am mai văzut; dar ei trebuie să fi ştiut că tu nu poţi fi în altă 

parte decât aici?! 

Eu am. spus: Dragă prietene, este foarte simplu: Eu am vrut să fie 

astfel, pentru că se află în voinţa Mea şi ordinea Mea veşnică! Căci aşa 

cum ţi-am spus: această scenă a fost prevăzută în Mine din veci. De 

aceea ea s-a putut desfăşura într-un mod absolut natural! 

Părinţii mei naturali M-au aşteptat, ca şi ceilalţi, la hanul de care am 

mai vorbit, ştiind că n-avem cum să ne pierdem. Dar pentru că tatăl 

Meu adoptiv losif avea de luat de la un fierar din Damasc o serie de 

unelte, iar mama Mea naturală a trebuit să-l însoţescă şi, bănuind că s- 

ar putea să mai întârzie, au rugat mai multe rude şi nazariteni 

cunoscuţi ca, în cazul când el şi Măria se întorc prea târziu, să mă ia cu 

ei până la prima staţie, ca ei să nu mai fie nevoiţi să vină până la 

Ierusalim, care nu se afla în drumul lor. 

Aşa a fost aranjat şi aşa s-a făcut. Părinţii mei au întârziat cam mult şi 

când au ajuns la staţia respectivă au întâlnit o mulţime de nazariteni 

cunoscuţi sau rude, dar Eu nu eram cu ei. Atunci şi-au închipuit că am 

plecat mai devreme cu alţi însoţitori până la hanul următor - ceea ce 

nu i-a îngrijorat deloc, aşa că au pornit liniştiţi la drum şi au ajuns la 

hanul cu pricina abia după miezul nopţii. Dar Eu nu eram nici acolo! 

Dis-de-dimineată ei s-au sculat şi au pornit-o din nou la drum, la un 

han situat la o distanţă considerabilă; dar şi acolo au constatat că nu 

era nici urmă de Mine! Atunci au hotărât să se întoarcă aici şi acum au 

sosit deja la hanul nostru, unde s-au interesat şi au aflat de Mine, aşa 

că în curând vor apare aici să mă dojenească! 

Judecătorul roman a spus: Nici pomeneală de dojana, eu am să mă 

opun categoric! 

Eu am spus: Ei, lasă, vei vedea că totul o să se întâmple exact aşa cum 

a prezis profetul, Eu le voi spune atunci părerea Mea, care va fi 

benefică pentru ei, ca oameni! 

Preotul Superior a vrut atunci să mai spună câteva cuvinte, dar 

judecătorul roman şi Simon al nostru n-au mai admis şi au declarat 

încă o dată şedinţa închisă. 

întâlnirea lui lisus cu losif şi Măria la Templu. 

întrebarea părinţilor şi răspunsul Fiului, 

Discuţia amicală dintre judecătorul roman, Nicodim şi părinţii 

lui lisus. 

Palatul judecătorului roman. 

întoarcerea la Na za ret. 

în acel moment părinţii Mei au intrat în sala de discuţii fiind conduşi de 

un servitor de la Templu şi s-au minunat găsindu-Mă în mijlocul unei 

societăţi atât de distinse şi de înţelepte. 

Judecătorul i-a întrebat imediat dacă Eu sunt fiul lor. 

Atunci părinţii Mei au confirmat aceasta cu o bucurie vizibilă. Dar Măria 

- nu atât ca să Mă dojenească, ci mai ales pentru ca înalta asistenţă să 

nu o considere ca fiind lipsită de autoritate părintească, a spus - totuşi 

cu cea mai dulce voce din lume: Dar bine, dragul meu copil, de ce ne- 

ai făcut una ca asta? De aproape trei zile te căutăm speriaţi! 

Eu am spus: De ce-aţi făcut-o? Eu v-am spus încă de acasă că trebuie 

să împlinesc aici voinţa tatălui Meu din cer! 

Auzind răspunsul cei doi au tăcut notându-şi cuvintele Mele în adâncul 

inimii. 

Apoi judecătorul roman Ie-a explicat în mod detaliat ce fel de fiinţă 

sunt, câte am spus şi ce am făcut, cum s-au minunat cu toţii de 

înţelepciunea Mea şi puterea cuvintelor Mele, ca şi de forţa 

inimaginabilă a voinţei Mele şi cum el, ca reprezentant al puterii 

romane la lerusaliin, M-a îndrăgit pentru toate aceste cuvinte şi i-a 

felicitat pe ei ca părinţi ai Mei. 

Drept care, în special losif, a mulţumit cu multă recunoştinţă şi s-a 

oferit să-i fie tâmplar şi arhitect, de aceea foarte curând judecătorul 

roman l-a pus să înalţe construcţii însemnate atât în Ierusalim cât şi în 

împrejurimi, ba chiar l-a rugat să-i facă un tron nou pentru judecător, 

după model roman, aşa că, losif a câştigat foarte mulţi bani. 

Şi Simon cel bogat din Betania i-a asigurat de toată prietenia lui, apoi 

ne-am ridicat cu toţii pregătindu-ne de plecare. 

Atunci şi slujitorii Templului s-au ridicat şi, după ce au făcut o 

plecăciune adâncă în faţa romanului, s-au retras cu toţii, cu excepţia lui 

Nicodim, Acesta ne-a însoţit cu multă amabilitate până la marele palat 

al judecătorului roman, care a ţinut neapărat să ne fie gazdă pentru 

noaptea umătoare. Eu i-am binecuvântat soţia şi pe toţi copiii lui, după 

care el mi-a spus: 

(Judecătorui roman:) Abia acum casa mea este binecuvântată şi 

cinstită; pentru că Domnul domnilor, Regele regilor şi împăratul 

împăraţilor m-a vizitat şi ne-a binecuvântat! 

Părinţii Mei au fost foarte impresionaţi de această situaţie şi n-au uitat 

niciodată acest moment. 

Apoi am fost conduşi în sala de mese, unde ne aşteptau mâncăruri 

extraordinare care au fost foarte bine venite, mai ales pentru părinţii 

Mei, care erau obosiţi şi flămânzi. 

La masa care a fost luată în tihnă, Măria a trebuit să povestească 

judecătorului roman o serie de lucruri despre zămislirea, naşterea şi 

copilăria Mea, iar acesta s-a minunat şi s-a entuziasmat, strigând din 

când în când: 

Cum slujitorii Templului cunosc toate acestea - şi totuşi nu cred!? 

După masă am plecat să ne odihnim, iar a doua zi judecătorul ne-a 

procurat un mijloc de transport foarte confortabil până la Nazaret şi i-a 

dat lui losif o sumă însemnată de bani pentru drum, iar Simon ne-a 

însoţit până în Galileea, unde el avea de rezolvat o problemă 

personală. 

După aceasta, până la vârsta de treizeci de ani, Eu n-am mai lăsat să 

se întrevadă nimic din divinitatea Mea, lucru care, de altfel, este 

cunoscut. Cu aceasta ia sfârşit singura relatare adevărată şi corectă 
despre cele trei zile petrecute de Mine la Templu, Binecuvântat să fie 
cel care o crede şi nu se mânie! Cine o primeşte cu o credinţă de 
nezdruncinat în inima sa, acela va avea parte doar de binefaceri! Amin. 
Atâta spun Eu, Domnul lisus CRISTOS. Amin, amin, amin. 

Cuvântul de încheiere al lui Jakob Lorber. 
Consemnările unui servitor care au fost făcute la data de 13 

ianuarie 1860. 

O Doamne, IISUSE HRISTOASE, Eu, un biet păcătos, îţi mulţumesc 
pentru acesta comunicare plină de o graţie nemaîntâlnită până acum, 
pentru care nu suntem demni, atât eu cât şi întreaga lume! Şi pentru 
că, Doamne, ne-ai arătat o graţie extraordinară şi nemeritată, 
binecuvântează-ne în continuare să Te iubim şi să credem mereu în 
Tine din toată inima! lartă-ne multele noastre greşeli, fă-ne tari în 
dragostea noastră pentru Tine şi pentru fraţii noştri sărmani şi ajută-ne 
ca în numele tău cel sfânt să alinăm inimite fraţilor necăjiţi şi suferinzi! 
Şi Doamne, în marea Ta dragoste, aminteşte-ţi şi de bietul Tău servitor 
de pe pământ şi primeşte întreaga mea recunoştinţă pentru bunătea Ta 
pe care mi-o arăţi în orice moment! Şi fă, Doamne, ca la 
binecuvântarea Ta să se adauge şi binecuvântarea mea pentru cei 
mulţi şi năpăstuiţi şi săraci şi pentru toţi prietenii Tăi adevăraţi şi 
Binefăcătorii mei, în numele Tău cel sfânt! 

Pentru Tine este toată cinstirea şi toată dragostea noastră, facă-se voia 
Ta, în vecii vecilor! Cu cea mai profundă smerenie al Tău servitor, 
nedemn de graţia Ta. 

Observaţie. în ceea ce priveşte pe guvernatorul roman Cornelius, el se 
afla totuşi de facto (în realitate) în secret la Ierusalim, deşi unii îl 
credeau plecat cu afaceri ta Tyrus. Căci romanii cu funcţii înalte erau 
oameni intetigenţi şi-şi puneau adesea la încercare subalternii, anume: 
se făceau că pleacă într-o călătorie şi lăsau pe altcineva să le ţină locul. 
Aşa a fost şi în cazul examinării băiatului IISUS la leru.salim. Comisarul 
roman care conducea examinarea nu ştia nimic despre prezenţa lui 
Cornelius în sala, dar losif aflase printr-o sugestie interioară, de aceea i 
s-a alăturat discret şi a obţinut de la el, ceea ce ia cerut. Aşa s-a făcut 
că, în timp ce Cornelius, travestit, asista personal la dezbazterile din 
Templu, şeful comisiei de examinare îl credea la Tyrus, de aceea a 
vorbit despre el ca despre cineva absent. 
Jakob Lorber 

